
Monografia marelui matemati- 
cian romîn Gh. Ţifeica scrisă cu 
sentimentul pios al elevului (M. 
Botez l-a avut profesor pe Ji- 
jeica), are pe alocuri caracterul 
unei evocări, urmărindu-se acel 
element liric, romantic, în care 
s-a desfăşurat creaţia ştiinţifică 
a matematicianului. 

Autorul împleteşte datele bio- 
grafice cu prezentarea operei, 
criteriul fiind cel cronologic. Pen- 
iru o mai mare accesibilitate a 
lucrării, textul propriu zis nu cu- 
prinde detalierea lucrărilor mate- 
matice. Acestea sînt desfăşurate 
în subsol, în pagină făcîndu-se 
doar considerajii generale, acce- 
sibile maselor largi de cititori. 

Monografia ilustrează calităţile 
morale, pedagogice şi ştiinţifice 
ale omului şi matematicianului Ţi- 
jeica. Originalitatea operelor lui 
îi conferă valoarea naţională, dar 
şi mondială. Aceasta din urmă 
este confirmată de corespondenţa 
purtată de Ţiţeica cu iluştrii mate- 
maticieni străini, 

Colecţia .Oameni de seamă” 
popularizează astfel una din figu- 
rile celebre ale matematicii ro- 
mîne şi universale. 

Am scris această carte cu sentimentul unei pioase 
amintiri ce o port fostului meu profesor. În paginile ei 
se răsfrînge figura marelui maestru aşa cum am văzut-o. 
Poate că unele crimpeie din viaţă nu sînt tocmai fidele 
realităţii şi poate că fapte de însemnătate să-mi fi scă- 
pat ; am vrut însă, cît puterile m-au ajutat, să redau în 
aceste rînduri figura vie şi omenească a profesorului 
Gheorghe Țiţeica. 

Mulţumesc familiei şi mai ales colegei mele Gabriela 
Țiţeica, ce mi-a pus la îndemînă unele documente şi a 
binevoit a citi o parte din textul acestei lucrări, precum 
şi venerabilului profesor Popovici-Biznoșanu, colegul lui 
Gheorghe Țiţeica la Şcoala normală superioară din 
Bucureşti, pentru informaţiile date. 


Botez Şt. Mihail 


CAPITOLUL I 


COPILĂRIA 


„N-am fost în viața mea decît 
un simplu soldat. Am dorit să 
rămîn în rîndurile muncitorilor 
neamului meu.“ 


Gh. Țiţeica 


ÎN TOAMNA anului 1873, în ziua de 4 a lunei oc- 
tombrie, într-o casă de pe o străduță din spatele tur- 
nului de apă, care dădea spre dealurile cu vii şi livezi 
ale Severinului, s-a născut Gheorghe Țiţeica, fiu al lui 
Radu şi al Stancăi. 

Tatăl său, originar din satul Cilibia din ţinutul Bu- 
zăului, purtînd în suflet dorinţa unei vieţi mai pline, a 
părăsit de tînăr gospodăria părintească, ca să-şi croiască 
singur soarta. Unui om hotărît nu-i trebuie mult pentru 
a-şi găsi calea ; şi cum Radu Ţiţeica era un flăcău în- 
demânatic, harnic şi cu pricepere, deprinde repede meș- 
teşugul mecanicii şi curînd se angajează mecanic pe 
vapoarele de protecție romînă de pe Dunăre. Așa s-a 
stabilit el la Turnu-Severin, care era unul din porturile 
de reşedinţă pentru vapoarele de pe fluviu. 

Când a venit pe lume băieţelul cu ochi albaştri, flă- 
căul plecat din Cilibia cutreierase Dunărea de la un 

capăt la altul de multe ori, cunoscuse lume şi obiceiuri 
şi în clipele de răgaz petrecute în căsuţa lui din liniştita 
străduţă din spatele turnului de apă, în seri tihnite cu 
foc în sobă şi linişte în suflet, îşi va fi desfătat şi el 
copilul, cînd acesta a început a pricepe, cu poveşti ade- 
vărate din altă lume, de prin alte meleaguri ; iar în vreo 
sărbătoare de primăvară, cînd întreaga fire se trezeşte 
la viaţă şi malurile Dunării se umplu de verdeață, se 
va fi dus şi mica familie în lunca de sălcii aurii să 
petreacă o după amiază în lumină şi soare. 

Dar viaţa acestei familii nu e viaţa obişnuită a unor 
soți mereu împreună care îşi împart în fiecare zi grijile 
şi bucuriile. 

Tatăl e mereu plecat pe Dunăre. Cînd vine acasă, 

vine o dată cu el bucuria, nădejdea. Zilele pe care le 
petrec împreună sînt zile în care viaţa micii familii 
freamătă puternic, 
__El aduce din lume veşti şi uneori daruri, povesteşte 
întîmplări neobişnuite. Copiii i se string în jur şi îl 
ascultă plini de luare-aminte. Cite întrebări năzdrăvane 
îi va fi pus băieţelul lui cu păr bălai, şi cum se va fi 
descurcat marinarul ? Dar bucuriile acestea sînt uneori 
scurte de tot, atîta doar cît oprea vaporul în port să-și 
reîmprospăteze provizia de combustibil. 

Plecarea lui lăsa întotdeauna în urmă o uşoară tristeţe 
şi un fel de tăcere care umplea sufletul mamei de grijă, 
iar asupra copiilor revărsa o cuminţenie tristă. Educaţia 
copiilor era grija mamei. Femeia aceasta modestă a ştiut 
să-şi îndrumeze copiii cu înţelepciune. 

Copiii ei nu hoinăresc zile întregi prin toloaca din 
deal sau prin rariştea de gîrneaţă unde era cuibul de 
joacă cu praştia şi unde taberele de copii dădeau bătălii 

care se sfirşeau deseori cu haine rupte şi lovituri zdra- 
vene. Pîinea din casa lor era asigurată, dar banii sînt, 
oricum, puţini şi hainele trebuiesc cruţate. Mama își 
învăţa copiii să fie ordonaţi, cuviincioși şi să răspundă 
frumos. În această atmosferă de constrîngere, făcută cu 
delicateţe şi afecţiune, copiii nu-şi pot înfrînge timidi- 
tăţile ; ei nu trăiesc descătușările violente ale copiilor 
din mahala care se bat pînă la sînge, se înjură şi în- 
cearcă primul fum de ţigară înainte de a putea pronunţa 
bine toate cuvintele. 

Mama îi fereşte cu grijă de aceste aspecte dure ale 
vieţii copiilor lăsaţi de capul lor, dar astfel timiditatea 
lor se prelungește dincolo de adolescență. Mai tîrziu, 
profesorul iţeica mărturiseşte cu ocazia discuţiei unui 
caz de timiditate că această stare îi este cunoscută şi că 
prin voinţă se poate înfrînge. 

În 1879 George avea şase ani. Sosise timpul ca în 
viaţa fericită a copilului să se strecoare prima grijă. 
Tatăl său ştia din experienţă folosul . cunoaşterii unei 
limbi străine. În opririle pe care veşnicul călător le 
făcea la Budapesta sau Viena, limba în care se putea 
înțelege era germana ; și de voie, de nevoie a trebuit să 
înveţe atîtea cuvinte nemţești, cât să se poată face în- 
țeles. Legături cu nemţii mai avea şi prin faptul că unii 
dintre mecanicii de pe vapoarele romîneşti erau nemți. 
Ba, mai mult, la Severin era o colonie germană. Această 
colonie avea o grădiniţă de copii, care era singura pe 
acea vreme în Severin. Aici îl aduc părinţii pe George, 
în toamna anului 1879. 

Cît de emoţionată trebuie să fi fost mama lui George 
cînd, cu copilul de mînă, îmbrăcat cu grijă, va fi bătut 
la uşa cancelariei acestei școli străine... Cum se va fi 

uitat băieţelul acesta timid la copiii aceia care, bălai ca 
şi el, vorbeau o limbă de neînțeles. Răceala aceasta de 
început s-a dus însă o dată cu venirea profesoarei, mai 
ales că desicoperise printre copiii de acolo încă un elev 
romin, cu numele de Elinescu, care mai tîrziu avea să 
fie profesor la Conservatorul din Bucureşti. 

La această grădiniță învaţă jocuri cuminţi, poezii şi 
mai ales deprinde a vorbi limba germană. Printre micii 
lui prieteni, George capătă prestigiu și jocurile lor sînt 
tot mai mult conduse de el. Trebuie să fi fost foarte 
mulțumiți părinţii lui de deprinderile căpătate la această 
şcoală, de vreme ce, deşi în toamna următoare avea 
vârsta, la care copiii sînt înscrişi la școala primară, mai 
urmează încă un an şi abia în septembrie 1879 este în- 
scris printre elevii clasei I a şcoalei primare nr. 1. 

De la început se vădeşte a fi un elev bun. Cărţile lui 
sînt curate, pe caietele învelite cu hîrtie albastră nici o 
pată de cerneală. Lecţiile sînt scrise foarte îngrijit, cu 
scrisul acela subţire şi drept care de altfel nu s-a schim- 
bat prea mult în anii maturității. 

Învață tot şi nu manifestă în această perioadă nici o 
preferință. Privirea aceasta vie, deschisă asupra lucru- 
rilor noi pe care i le dă şcoala, vrea să cuprindă tot. Nu 
este lecţie care să nu-l intereseze. Priveşte cu interes 
lecţiile de ştiinţe naturale despre plante şi animale, ră- 
mîne gînditor după o lecţie de istorie și nu o dată s-a 
oprit să vadă Turnul lui Sever, urmele castrului roman 
sau silueta zveltă a piciorului rămas din podul împăra- 
tului Traian de peste Dunăre. Îi place gramatica şi în- 
țelege cu multă ușurință matematicile. Mintea acestui 
copil cuprinde repede tot ceea ce programul școlii pri- 
mare de atunci, care era destul de încărcat, îi cere. Răs- 

punsurile lui sînt perfecte. Ultima clasă a terminat-o 
avînd la toate materiile nota zece. Profesorii îl preţuiesc 
şi îl laudă. La serbarea de sfîrşit de an, care a avut loc 
în primăvara anului 1885, în mica grădină publică din 
faţa primăriei, George Ţiţeica, în vîrstă de aproape 
12 ani, primeşte, în fața mulţimii de părinţi emoţionaţi, 
coroana de stejar a „premianţilor cu cunună“. În sunetul 
fanfarei, copilul cu obrajii împurpuraţi de emoție se 
coboară de pe estrada de onoare strecurîndu-se repede 
lîngă mama lui, care, plină de fericire, îl mîngîie, îl 
îmbrăţişează. 


CAPITOLUL II 


ADOLESCENȚA 


PE ATUNCI, în orăşelul de pe malul Dunării nu. era 
altă şcoală mai înaltă, afară 'de unele cursuri particulare 
pentru domnişoarele candidate la măritat şi de o şcoală 
medie inferioară, ai cărei elevi nu puteau urma mai 
departe. Părinţii cărora nu le dădea mîna să-și trimită 
odraslele la Craiova, unde era un liceu de curînd în- 
fiinţat, îşi dădeau copiii pe lingă un meşter să înveţe o 
meserie. Copiii cu ceva stare de la părinţi aşteptau 
vremea să înceapă o negustorie. Cei mai bicisnici şi la 
pungă şi la sănătate se aciuiau pe lîngă o cancelarie a 
autorităţilor din oraş și rămîneau conţopişti toată viaţa. 

Lui Radu Țiţeica, care ştiuse să înfrîngă nevoile, un 
asemenea viitor pentru George nu-i era pe plac. Băiatul 
lui, nu prea voinic de altminteri, nu putea fi mecanic, 
şi nici să-şi roadă coatele de masa vreunei cancelarii. 
Din cei patru ani petrecuţi în școala primară se văzuse 
hotărît care îi putea fi drumul. Părinţii lui preţuiau aşa 

cum se cuvine învățătura şi se gîndeau să-l trimită să 
înveţe mai multă carte. Ce anume şi pînă unde avea să 
meargă învățătura aceasta nu știau, pentru că nu puteau 
bănui care îi era cuprinsul. Cu toate gîndurile bune 
pentru viitorul primului lor copil, în sfaturile pe care le 
aveau cu vecinii şi uneori cu unii dintre foştii lui pro- 
fesori se arătară şovăitori, pentru că pe de o parte nu 
aveau destulă tărie să se despartă atit de curînd de 
primul lor copil, iar pe de alta se gîndeau că nu aveau 
nici destulă stare pentru ca viaţa lui printre străini să 
fie fără strîmtorări. Și astfel vara anului 1885 a fost un 
timp de cumpănă pentru viitorul aceluia care avea să 
fie unul dintre cei mai mari savanţi ai ţării. 

Văzînd această nehotăriîre, preotul Barbu, care cunoş- 
tea copilul şi familia lui, bate la poarta căsuţei dinspre 
vii şi stăruie cu căldură ca acest copil, minunat dotat 
pentru învățătură, să fie trimis la liceul din Craiova. 

Intervenţia preotului Barbu a fost hotărîtoare şi chiar 
în toamna anului 1885 Gheorghe Ţiţeica a fost înscris 
ca elev în clasa I-a a liceului din cetatea Olteniei. 

Anul întîi la şcoala aceasta nouă l-a dus mai greu; 
dar şi aici, ca şi la şcoila din Severin, a cucerit foarte 
repede primul loc din clasă şi în anul următor i se 
acordă bursa „E. Poteca“ de 30 lei lunar şi întreţinere, 
pentru silință la învăţătură. 

Mai tîrziu, fostul său coleg, general dr. Al. Papiu va 
scrie în numărul închinat lui Ţiţeica din revista „Răsă- 
ritul“ (1930) despre această bursă astfel: „Cu 30 lei pe 
lună, pe lîngă întreţinerea în internat, Țiţeica Gh. avea 


o stare materială bună, mai bună decît ceilalţi bursieri, 

care nu primeau decit întreţinerea“. Elevul Gheorghe 
Ţiţeica, copil cuminte şi cumpătat, din banii de bursă 
îşi făcea îmbrăcăminte şi îşi cumpăra cărţi ; şi din toate 
cheltuielile ce le făcea pentru el, cărțile consumau cea 
mai mare parte a modestului său venit. Primele cărţi din 
biblioteca sa, care mai tîrziu avea să numere peste 
20.000 de volume, au fost cumpărate din banii ce-i pri- 
mea ca bursă. Tot din această bursă mai făcea şi mici 
economii cu care venea în vacanţă şi completa micul 
buget al familiei sale. Astfel, de la o vîrstă destul de 
fragedă, se deprinsese ca alături de tatăl său, el să fie 
acela care să împlinească nevoile celor de acasă; iar 
mai tîrziu, cînd acesta se stinge din viaţă, ia asupra lui 
întreaga răspundere materială a familiei, ca şi cum 
aceasta era, de la sine înţeles, numai datoria sa. Toţi cei 
şase ani cît au mai durat studiile sale la Craiova — pe 
atunci liceul avea şapte clase — a fost bursier. Bursa 
îl ajuta să nu-şi domolească silinţa, iar în lumina cenu- 
şie, pe care şcoala o cerne asupra şcolarilor săi, elevul 
Țiţeica găseşte în el însuşi toate rezervele de care are 
nevoie pentru o dezvoltare normală. 

Liceul din Craiova, ca şi celelalte care erau în număr 
de nouă pentru toată ţara, funcţiona în baza unei legi 
din 1864, care şi ea era numai în parte aplicată şi res- 
pectată. Îndeosebi recrutarea profesorilor era, după 
acea lege, foarte nepotrivită. Se găseau la aceste şcoli 
profesori cu pregătirile cele mai diferite, cei mai mulți 
autodidacţi, iar alţii nici atît. Spiru Haret, în faimosul 
său raport din 1879 asupra învățămîntului, spunea. că 
timp de 12 ani universităţile noastre nu dăduseră decît 
9 licenţiaţi în matematici, iar pînă în 1885, cînd Gheor- 
ghe Țiţeica a intrat în liceu, mai ieşiseră încă 23, din- 

tre care numai 12 se îndreptaseră către învățămînt ; şi 
e uşor de bănuit câţi din aceşti 12 apostoli vor fi luat 
calea cetăţii Banilor, cînd capitala însăşi ducea o mare 
lipsă de profesori. Totuși, liceul din Craiova avea un 
corp didactic bun și deseori, Ţiţeica pomenea numele 
profesorilor care au slujit liceului din Craiova în acel 
sfîrşit de secol. 

Cu ocazia aniversării a 36 de ani de la terminarea 
liceului, cînd o parte din foștii absolvenţi şi profesori 
din anul 1892 se regăsesc la Craiova, în cuvîntarea pe 
care o ţine, spune: 

„Cel dintii e un înalt sentiment de recunoştinţă faţă 
de școala secundară în care am învăţat şi mai ales față 
de profesorii pe care i-am avut, în cea mai mare parte 
aleşi ca suflet şi ca mod conştiincios de a-și face dato- 
ria... Ne-aţi dat o armătură solidă cu care am putut 
răzbi în viaţă. Dumneavoastră ne-aţi dat această disci- 
plină intelectuală, iar prin modul conştiincios cum v-aţi 
făcut datoria ne-aţi dat şi o disciplină sufletească. Pen- 
tru această îndoită armătură vă aducem aici cu evlavie, 
fără pretăcătorie, fără exagerare şi cu maturitatea vîrstei 
noastre, expresia smerită a recunoştinţei noastre calde“. 

Astfel de profesori au fost: profesorul de matematici, 
Scarlat Mateescu, profesorul Constantinescu, tatăl cunos- 
cutului inginer Gogu Constantinescu, descoperitorul 
sonicităţii, profesorul de franceză Săureanu, ca şi un 
franţuz cu numele de L. C. Raymond, care fusese pro- 
fesor într-un colegiu din sudul Franţei şi care a fost 
adus în ţară prin 1847 de către Bibescu Vodă. Acest 

profesor a rămas la liceul din Craiova pînă la sfârşitul 
vieţii sale. 

Îndeosebi apreciat şi iubit de elevii săi a fost G. T. 
Buzoianu. Acesta era un profesor tînăr de geografie — 
pe vremea aceea avea cam treizeci de ani — care prin 
cunoştinţele, prin entuziasmul şi talentul lui pedagogic 
ştiuse să insufle elevilor săi dragoste şi respect. 

Unii dintre aceştia au lăsat în mintea tînărului şcolar 
imagini care îi vor servi mai tirziu ca modele pentru. 
a-şi construi idealul de om pe care fiecare tînăr și-l 
făureşte. Deciît, imaginea omului către care tinde nu 
seamănă cu niciunul. Din mozaicul de impresii primite 
şi reţinute în timpul adolescenţei sale, cu o intuiţie de 
artist, el alege pe acelea a căror îmbinare de culori îi. 
vor da opera de artă, care a fost tipul de om ce l-a în- 
trupat de la începutul vieţii sale mature. 

Perioada aceasta de trecere de la copilărie la adoles- 
cenţă o trăiește ca un şcolar sîrguincios. Clasele le pro- 
movează luînd premii. 

Este atît de stăpînit de setea de cunoaştere încît, 
acum, cînd trăieşte „vîrsta periculoasă“, nu-şi întoarce 
privirea asupra sa decît foarte puţin. Nicăieri nu s-a 
găsit vreo încercare de auto-descriere, un jurnal în care 
să-şi noteze impresiile, pornirile, dorinţele, înfrîngerile 
şi speranţele. Un asemenea jurnal nu ar fi fost numai 
împlinirea unei nevoi sufleteşti de mărturisire către sine, 
el ar fi răspuns şi unui obicei al timpului. Dar acest 
tînăr nu simțea nevoia unei spovediri către sine însuși, 
pentru a pune frîne pornirilor şi a se stimula. O aseme- 
nea manifestare dacă ar fi fost făcută, chiar şi sporadic, 
ar fi contribuit mult la fixarea trăsăturilor acestui om 
întreg. El ducea în această dificilă perioadă sufletească 


16 


o viaţă de înaltă moralitate, fără a arbora fanatismul 
caracteristic tinereţii ce pendulează între libertinaj şi 
ascetism. 

Echilibrul acesta sufletesc este rezultanta unor forţe 
armonios distribuite. Valenţele spirituale îi sînt satisfă- 
cute de matematici, pentru care are o deosebită atrac- 
ție, de Literatură, filozofie şi muzică. 

Citeşte cu pasiune ; dar nu este un simplu culegător 
de noutăţi pe care curiozitatea lui le caută. Lectura 
literară răspunde unei adînci sensibilităţi, iar cea filo- 
zofică o cerne prin mintea şi priceperea sa, 

Acum face "cunoştinţă cu filozofii antici Epictet, 
Epicur, Socrate, ca şi cu Kant şi şcoala germană. Stu- 
diază cu plăcere pe Corneille, Racine, Hugo, Musset, 
pe care francezul Raymond îi prezintă elevilor săi cu 
un patetism galic nuanţat de dorul patriei sale. Des- 
prinde din operele ce-i cad în mînă, a marilor genii, 
gîndurile care au format originalitatea şi forţa lor. 

Mai tîrziu, cînd un mănunchi de elevi ai liceului scot 
o revistă, el scrie articole de critică literară, filozofie 
şi face chiar versuri. Să nu uităm că acum Eminescu 
stăpîneşte cu versul său întreaga lume sensibilă. Nu 
există simţire care să nu se lase impresionată de fru- 
museţea gîndului turnat în versuri de către marele 
maestru al poeziei. 

În „Revista şcoalei“ lor, din stihurile publicate res- 
piră puternic influența eminesciană. Literatura romînă 
e apreciată şi grija pentru o exprimare bună, spre lauda 
lor, e călăuză pentru toți colaboratorii revistei. La 
„poşta redacţiei“ găsim dese aluzii la forma gramati- 
cală în care sînt trimise unele articole. 

Muzica e un alt compliment care contribuie la echi- 
librul lui sufletesc. 

În timpul cît a fost elev la liceu, a învăţat vioara. 
Nu ştim cine i-a fost maestrul, poate că nu a avut nici- 
unul. Dorinţa sa de a cunoaște vioara credem că, în 
bună parte, se datoreşte şi atmosferei artistice a Cra- 
iovei. Se ştie că la sfîrşitul secolului trecut se desfă- 
şura acolo o bună activitate muzicală. În afară de tea- 
trul care dădea spectacole regulate şi îngrijite, era o 
operetă cu un repertoriu bogat, se dădeau concerte. 

Elevii liceului frecventau acekte spectacole nu numai 
„să-şi petreacă timpul“, ci mai mult ca să împlinească 
o pronunțată necesitate sufletească. Spectacolele erau 
discutate, comentate şi înţelese. 

Atunci cînd vor scoate „Revista şcoalei“, unul din 
colegii lui va fi critic muzical şi dramatic. 

Fără să declanşeze elanuri, muzica îi rămîne pentru 
toată viaţa un refugiu plăcut, o destindere după un şir 
de eforturi făcute cu studiul unei ştiinţe grele. Do- 
rinţa de a se contopi cu valurile unor armonii îmbie- 
toare e îngrădită de puternica lui voinţă, care caută 
pentru sine o justificare spirituală. Îi place mai mult 
Beethoven, despre care Goethe spunea: „n-am văzut 
pînă acum vreun artist cu atîta putere de concentrare, 
atît de energic“, iar despre Simfonia în do minor: „E 
ceva imens, nebunesc. Parcă îmi era frică să nu se 
prăbuşească toată casa“. Muzica aceasta puternică, vi- 
guroasă, răspunde bine sensibilităţii celui ce va păși 
curînd pe aspra cale a marilor abstracții. 

El cîntă Beethoven cu bucuria simplă a diletantului 
şi multă vreme vioara e prietenul său intim. Destăi- 

nuieşte strunelor, atît cît poate, ceea ce nu a îndrăznit 
să încredinţeze scrisului. 

Spovedaniile făcute coardelor se pierd o dată cu 
ultima vibraţie, împlinind cu discreţie descătuşări ne- 
cesare. 

În octombrie 1891, Gheorghe Țiţeica avea 18 ani şi 
era în ultima clasă a liceului. În cei şase ani trecuţi, el 
şi colegii lui s-au pierdut deseori în conversații fără 
sfîrşit asupra lumii pe care începeau să o cunoască din 
cărți şi din începutul lor de viaţă. Sentimente și idei 
se încrucişează, se ciocnesc. Cei cîţiva tineri trag con- 
cluzii şi iau hotăriri de luptă. Ei nu se socotesc numai 
depozitarii unor cunoştinţe pe care le vor întrebuința 
cîndva ; nu au răbdarea să lase impresiile primite să 
se umple de seva maturității şi să germineze la timpul 
lor viaţa cea nouă, ei trăiesc cu impetuozitatea vîrstei 
de 18 ani şi simt chemarea de a răspîndi revelaţiile 
lor despre lume şi cuceririle minţii. Au nevoie de un 
început de împlinire, de o variaţie acaparatoare, şi în 
octombrie 1891 „o grupă de tineri“, cum se numesc 
ei, se hotărăsc să scoată o revistă. În „Prima vorbă“ 
anunţă şi justifică apariţia publicaţiei astfel: 

„Sîntem o grupă de tineri care ne-am decis să dăm 
la lumină această revistă. 

Mobilul care ne-a împins este simplu: am dorit să 
căutăm a propaga, în cercul în care ne aflăm, cîteva 
idei sănătoase în ceea ce priveşte ştiinţa literară și apoi 
să aducem prin publicitate omagiile noastre profesori- 
lor, care, fără preget, în decurs de ani îndelungaţi, 
ne-au învăţat nu numai a citi, dar şi a pricepe, şi mai 
mult încă, a simţi... 

„„Revista şcoalei : acesta este titlul. El promite 
mult... Şcoala cea mare, adevărata şcoală este lumea, 
este lupta pentru viaţă, lupta de idei, lupta pentru tri- 
umful binelui şi adevărului... Ne cunoaştem bine da- 
toria... 

Poate că nu sîntem destul de bine preparați spre a 
întreprinde această luptă, dar avem o dorință mare și 
o voinţă încă şi mai mare şi cu concursul şi ajutorul 
celor care ne-au călăuzit pînă acum pe calea binelui 
şi adevărului nădăjduim că vom reuși... 

Meritul nostru va fi că am început...“ 

Din această „Primă vorbă“ se desprinde încrederea 
„grupei de tineri“ că pot propaga cîteva idei sănătoase 
în privinţa științei literare, pe care sînt convinși că le 
au, şi cavalerismul omagiului public faţă de -profesorii 
de la care mărturisesc că aşteaptă ajutor. 

Titlul e „Revista şcoalei“ ; dar nu de școala lor e 
vorba... ci de „şcoala cea mare“, şcoala lumii, şcoala 
la care trebuie să înveţe această „grupă de tineri“ în- 
ceputul vieţii, începutul împlinirii! Se pregătesc de 
luptă ; de lupta de idei, în care floreta spiritului, chiar 
atunci cînd răneşte mortal, împunge subţire. În creerul 
tînărului, în care sîngele năvăleşte cu generozitate, lupta 
aceasta chiar dacă e grea, o găseşte pe măsura lui... Dar 
tonul hotărît de la începutul acestei „Prime vorbe“ se 
pierde către sfîrşit într-o uşoară şovăire. Se îndoiesc de 
viaţa publicaţiei, se îndoiesc poate chiar de ei și atunci 
lasă o portiţă deschisă pentru mai tîrziu... „meritul 
nostru“, spun ei „va fi că am început“... şi mai departe... 
„nu vă promitem marea cu sarea“. 

În această pendulare între dorinţa şi conştiinţa pu- 
terii, e mai mult un zîngănit de săbii, o ajustare de 

armură pentru o încrucișare de forţe care se va pro-: 
duce odată. Într-adevăr, revista n-a durat decît opt 
luni, deşi între ei este dinamicul profesor Buzoianu, în 
jurul căruia se strîng, şi care îi sprijină, îi îndeamnă. 
La „institutul“ său din strada Liceului nr. 3 este admi- 
nistraţia revistei. El îi îmbărbătează, colaborează la 
toate numerile cu tot felul de articole, ba scrie chiar 
şi o nuvelă: „Miriam“. Buzoianu le insuflă curaj, în- 
credere şi le sprijină încordarea. Pînă într-atît este su- 
fletul acestui tînăr profesor împletit cu acelea ale ele- 
vilor săi, că P. Vulcan, unul din ei, îi dedică o odă în 
care încheie : 


„Astfel dictează Muza-mi, virtutea azi să cînt 
„Oricum an fi cîntarea-mi, dovada vroi să fie 
„„Simţirea înjghebată-n sînta poesie, 

„Un semn de naltă stimă şi sinceră iubire 
„Acelui ce atribui speranţă, fericire. 


Din avântul, din încrederea şi din virtutea lui se îm- 
părtăşesc tinerii care vor să dea piept cu viaţa. Omul 
acesta se dăruieşte elevilor săi învăţindu-i satisfacția 
împlinirii pe care ei o caută. 

Şi într-adevăr, grupul de tineri porneşte bine chiar 
cu primul număr al revistei. Nu e nici o dibuire, nici 
o ezitare în forma în care apare această tînără publi- 
caţie. 

Caracterul revistei este enciclopedic ; se găsesc în 
fiecare număr articole de literatură şi poezii, articole de 
geografie, istorie, fizică, chimie şi matematici. 

Colaboratori statornici sînt: poetul P. Vulcan, care 
avea 22 de ani şi era împreună cu P, P. Andreescu 

administratorul şi casierul revistei, Traian Demetrescu, 
poet craiovean cu mult talent, care împlinise 26 de 
ani; între ei, Gheorghe Țiţeica, cel mai tînăr. Astfel 
alcătuită, această mică falangă de tineri era expusă 
fără apărare dorurilor şi nelămuritelor întrebări şi su- 
ferinţe ale tinereţii. De aceea, poetul A. Macedonski, 
oltean de origină, care la acea dată avea experienţa a 
treizeci şi şapte de ani trăiţi, atrage atenţia asupra tris- 
tețelor tinereţii şi trimite poezia : 


TREI PORUNCI 


Dedicată tinerilor grupaţi în jurul Revistei şcoalei. 
Cu femeia fii bărbat 
Însă nu ş-amorezat 
Cine inima-şi păstrează 
Nu oftează. 


Cupa umpleţi-o cu vin 
Şi îmbată-te deplin 
Numai cine aiurează 
Nu oftează. 


Facă lumea orice vrea 
Nui zvoni că este rea 
Cine gîndul şi-l păstrează 
Nu oftează. 


Poruncile lui Macedonski nu prea au fost ascultate, 
fiindcă mai toate poeziile publicate cîntă doruri și 


tristeţi. Dintre ele: „Freamătul zăvoiului“, scrisă în- 

tr-o frumoasă formă populară de N. Alin (N. Buzlă- 
nescu) e un adevărat cîntec de dor care se termină cu 
strofa : 


Face-m-aş o frunză-n vînt 
Pir la ea s-ajung să-i cînt 
Doina mea, doină de dor 
Şi în braţele-i să mor. 


În celelalte poezii, influența eminesciană se desco- 
peră de cele mai multe ori de la prima strofă. 

Gheorghe 'Ţiţeica are la revistă o activitate însem- 
nată. Din primul număr, susţine aproape în întregime 
o rubrică destinată matematicilor. Primul număr cu- 
prinde o mică notă asupra formei produselor: (mult 
a+b)* (mult a+c), de unde deduce cîteva proprietăţi 
elementare. 

Dintre problemele de aritmetică cităm următoarele 
două : 

1) „În sistemul de numerație de bază a, numerele 
care reprezintă 2 (a—l) şi (a—]) se scriu cu aceleaşi 
cifre în ordine inversă“. 

Şi: 

2) „Cînd patru numere a,b,c şi d sînt în proporţiune, 
să se demonstreze că dacă b = (a + c)/2, avem şi 

1 1 
Ema 

În revistă s-au propus circa 30 de probleme, dintre 
care 20 au fost alcătuite de Ţiţeica, şi nu este lipsit 
de interes pentru cel ce va fi marele geometru de mai 

tirziu, că cele mai puţine probleme propuse sînt cele 
de geometrie. Dintre acestea se remarcă două: 

„Să se afle unghiul ce trebuie să facă razele unui 
cerc OA şi OB, pentru ca volumul născut din revo- 
luţia sectorului OAB în jurul lui OA să fie egal cu sfer- 
tul volumului sferei“. 

Şi a doua: „„Dîndu-se lungimile a două coarde pa- 
ralela într-un cerc şi distanţa dintre ele, să se calculeze 
raza cercului“. 

Pe acea vreme reviste de matematici nu erau. Re- 
vista „Recreații Ştiinţifice“, care apăruse în 1883 la 
laşi, îşi încetase de mult apariţia. Cum nu se pome- 
neşte nicăieri de această revistă, este probabil ca „ti- 
nerii grupei“ să nu o fi cunoscut. În asemenea con- 
diţii, redactarea corectă a unui număr însemnat de 
probleme în decurs de circa opt luni nw a fost un 
lucru uşor chiar pentru un om dotat cum era Țiţeica. 

Rubrica matematică se pare însă că era puţin gustată 
de cititori, deoarece problemele unui propunător le 
rezolvă celălalt, iar uneori revista publică, în lipsă de 
alta, rezolvarea dată chiar de propunător. De altmin- 
teri, chiar problemele citate mai înainte au fost rezol- 
vate tot de propunătorul lor, Gh. Ţiţeica. 

Cu toate că această rubrică o scrie şi o gîndeşte 
aproape în întregime, capacitatea sa de muncă este 
departe de a fi satisfăcută, şi apoi pe atunci matema- 
tica nu pusese încă stăpînire pe gîndurile lui, iar din- 
tre toate ştiinţele, „ştiinţa omului“ care cere deopo- 
trivă efervescenţe pasionale şi cerebrale, se potriveşte 
foarte bine epocii sale de dezvoltare. Dacă din tot ce 
a scris atunci nu se descoperă nici o tresărire de mî- 


nie, de întăriîtare, dacă emoţiile şi le-a ascuns învăluin- 

du-le în tăcere, totuşi nu poate rezista pornirilor ele- 
mentar pasionale şi se îndreaptă către literatură, către 
filozofie. 

Din literatură alege critica, care cere mai multă lo- 
gică. Spiritul metodic şi mintea sa ordonată sînt contra 
unei critici literare după impresii şi desfăcută de om. 
El vrea o „bază ştiinţifică“ care să conducă la apre- 
cieri drepte. De aceea, chiar din al doilea număr al 
revistei, cînd facem cunoştinţă cu această nouă pre- 
ocupare, scrie un articol în care formulează un sistem 
de consideraţii după care trebuie făcută critica unui 
“autor, „ca să se vadă cauzele producţiunei operelor 
sale“. 

Preocuparea e stabilirea unei căi sigure, după care 
intepdependenţa dintre om, inspiraţie şi mediu este 
asemănătoare unui poligon de forţe a cărui rezultantă 
unică în direcţie, sens şi intensitate este „opera“ scrii- 
torului. Pentru el critica e o metodă de cercetare ştiin- 
țifică cu ajutorul căreia se reconstruieşte prin operă, 
omul cu pasiunile, cu înclinările lui. Pentru aceasta îi 
trebuia acea legătură dintre materialul ce-l are sub 
observaţie, care e opera, şi cauzele ce au determinat-o. 
„Legînd efectele cu cauzele“ spune el — „reconstruim 
nu numai inspiraţia artistului, dar însuși pe poet“. In- 
fluenţa lui Gherea e evidentă. 

După aceste criterii, face un studiu critic al lui 
Cicero, din care se desprind nu numai o temeinică 
cunoaştere a limbii latine, ci şi o orientare sigură asu- 
pra epocii. i 

Ca de obicei îl preocupă „reconstruirea omului“. În 
partea a doua a studiului său, cînd caută ,„direcțiunea 
politică a lui Cicerone“, spune: 

„Trei cauze contribuiesc la formarea opiniilor unui 
om : naşterea, retlexele sale personale şi temperamen- 
tul. La acestea se adaugă interesul“. 

În următoarele pagini (201—203) ale revistei apare 
o dare de seamă „izvorîtă din preocupări etice“ asupra 
criticelor lui E. M. Caro strînse în volumul ,,Varietes 
litterairps“. 

Autorul, de curînd dispărut (f 1887), fusese pro- 
fesor la Facultatea de litere din Paris și în afara inte- 
resului ce prezenta opera sa literară şi filozofică se bu- 
cura de multă faimă prin cursurile ţinute la facultate, 
ce atrăgeau un numeros public. 

Punînd alături opiniile lui E. Caro cu acelea ale lui 
Dobrogeanu Gherea, referitoare la decadenţa criticii, 
spiritul analitic al tînărului licean descoperă repede că 
sînt mai cuprinzătoare argumentele acestuia din urmă : 
„iCausele ce le dă D-nul Caro nu sînt decît efectele 
causelor mai generale, mai subtile, date de D-nul 
Gherea“. 

Iar mai departe, făcînd o ordonată legătură dintre 
evenimente şi stările sociale, adaugă : 

„revoluţia franceză îşi are causa din contrastul 
dintre idei şi instituţii. Prin revoluțiile care au urmat 
de la 1789 încoace, o a treia clasă şi-a câştigat dreptu- 
rile sale. Rămîne pentru viitor o a patra clasă, cu o 
problemă mult mai grea... În această transiţie ne 
aflăm. Căci ce sînt grevele ? ce sînt jacheriile de mai 
anii trecuţi ? dacă nu sguduirile care preced erupția 
unui vulcan“. 

Aceste rînduri! arată destul că ne găsim nu în faţa 
unui adolescent, ci în faţa unui om care gîndeşte, în 

faţa unui om care trăieşte și interpretează evenimen- 
tele. 

Un alt autor francez care era mult apreciat pentru 
scrierile sale asupra celor mai tulburătoare probleme 
de ştiinţă şi filozofie care se discutau atunci, era filo- 
zoful şi poetul Jean Marie Guyau, care murise în mar- 
tie 1888 în vîrstă de 33 de ani. Opera și moartea pre- 
matură a poetului filozof îl impresionează pe 'Ţiţeica 
şi în ultimul său articol de acest gen, publicat în re- 
vistă (pag. 279—282) expune unele din principiile filo- 
zofice ale lui Guyau în care arată că „viaţa formează 
fondul operelor sale“ și scoate în relief rolul pe care 
îl joacă sistemul filozofic al poetului exprimat prin acele 
„vens pensées“, în viaţa socială şi în dezvoltarea iubi- 
rii între oameni. 

S-ar părea că activitatea lui în aceste 8 luni de apa- 
riție a revistei s-a încheiat, fiindcă nu-i mai descope- 
rim nicăieri semnătura. Adolescentul care a adunat 
atîta viaţă, care a strîns atîtea gînduri nu a scris încă 
nimic despre el. Firea sa cumpănită ştie să ţină în 
frîu răbufnirile ; dar sentimentele prefirate subtil în- 
tr-un colț de suflet îşi caută și ele drum la lumină. 

Cu fiecare pagină scrisă a trăit o viaţă. Paginile de 
matematici l-au purtat pe trepte de gîndire fără pri- 
hană şi l-au făcut să privească piscul de pe care omul 
de ştiinţă de mai tîrziu avea să poată contempla 
lumea. Literatura şi filozofia îl aduceau în mijlocul 
lumii și trăia astfel o viață pasională și frămîntată de 
întrebări. 

Dar e atît de plăcut să trăieşti mai multe vieți... 
Ş-apoi sufletul adolescentului nu e un suflet îmbătrînit. 
Stăpînirea de sine de care a dat dovadă nu este decît 

acea pudoare pe care o are adolescentul şi cîte o 
dată omul matur străin de cinism, care nu poate su- 
porta dezgoliri brutale. În sufletul şi inima lui s-a 
adunat prea mult dor de viaţă, prea multă sensibili- 
tate şi arq prea multă energie. De multe ori îşi va fi 
aplecat capul pe vioară şi va fi încredinţat arcuşului 
prea plinul sufletului şi inimii lui. Convorbirea aceasta 
intimă, în care misterul oficiază naşterea legăturii din- 
tra vibraţiile sufletului şi acelea ale coardelor era însă 
neîndestulătoare. El simte şi ştie că mai are de spus 
ceva. Dar forma în care va spune nu poate să fie nici 
teoremele de matematici, nici fraza cioplită şi cu îm- 
binări temeinice a filozofului. Îi trebuie o formă nouă, 
de care se apropie cu teamă, cu discreţie. Neliniştea 
din inimă nu se poate exprima decît în versuri... 

Despre poeziile pe care le-a scris atunci a păstrat 
întotdeauna tăcere. Nu le-a negat, dar nici nu le-a 
descoperit. Le-a considerat ca pe nişte „păcate. ale ti- 
nereţii“, despre care nu se vorbeşte. 

Pe coperta numărului 8, din iunie 1892, luna în care 
o parte însemnată a „grupei de tineri“ va intra în exa- 
menul de sfîrşit de an şi în care cu toţii se pregătesc de 
vacanţă, găsim înserat anunţul: „Numerele 9—10 ale 
revistei vor apare într-o broșură dublă la finele lunei 
iulie“. Nu se ştie dacă „broşura dublă“ a mai apărut, 
fiindcă nu a fost găsită. 

Iunie 1892. Elevii clasei a VII-a au terminat toate 
examenele. Cele două zile dinaintea serbării de sfîrşit 
de an bursierii rămaşi în şcoală le petrec strîngîndu-şi 
lucrurile, discutînd, făcînd planuri pentru viitor. Se 
vorbeşte şi despre revistă. Toţi promit că vor continua, 
dar... oricum, locul lor trebuie să fie luat de proaspeţii 

promovați în clasa a VII-a. Ei au avut „meritul că au în- 
ceput“... s-a spus doar din prima pagină că: „Dupe 
noi însă vor veni alți colegi... ei vor găsi pîrtia făcută...“ 
Să vie să ducă revista mai departe, e datoria lor să 
țină vie făclia aprinsă ! Decît, vîntul lipsurilor din su- 
fletele noilor promovați în clasa a VII-a a stins făclia 
aprinsă de înaintaşii lor. 

Cu înfrigurarea ce o dă apropiata lor despărţire, dis- 
cuţiile zboară de la un subiect la altul. 

Întîmplările de ieri s-au prefăcut repede în amin- 
tiri. Unul îşi aduce aminte o întîmplare hazlie petre- 
cută de curînd la ora ,,Domnului Raymond“. Altul 
imită ticurile cîtorva profesori. Povestesc... rîd... Cite 
un lucru care s-a amestecat cu altele străine zboară 
peste paturi, aruncat cu dibăcie spre locul lui de baş- 
tină. Sînd bucuroşi că au terminat, dar tocmai acum 
cînd s-au făcut legături de stimă şi prietenie între pro- 
fesori şi elevi, tocmai acum cînd prieteniile dintre co- 
legi au devenit atît da strînse, atît de învăluite cu 
afecțiunea profund sinceră a tinereţii, despărţirea 
aceasta care va avea loc peste două zile le strecoară 
în suflet fiorul unei tristeţi necunoscute încă. 

După examene, şcoala pare pustie, gălăgia recrea- 
ţiilor a dispărut. În curtea bătută de picioarele elevi- 
lor, după ploaia de ieri, s-au ivit cîteva fire subţiri de 
iarbă. Verdele frunzelor unei tufe de liliac e parcă mai 
strălucitor. Gîzele, alungate de hărmălaia copiilor, 
s-au reîntors şi zumzetul lor în ziua asta luminoasă de 
iunie se aude atît de bine în tăcerea care se coboară 
parcă din înălțimi peste clădirea mare şi cenușie. „Mo- 
tanul cel mare al portarului, îndrăzneţ ca niciodată, 
s-a culcat pe banca de sub castan, se întinde şi cască 

sub mîngiierea unei raze de soare strecurată printr-o 
spărtură a umbrelei de frunze. Ştie:el că e vacanţă şi 
coada nu-i mai este în primejdie ! 

Pe coridoare, paşii răsună a gol, iar vorba obişnuită 
e purtată departe de ecou. Cîte o uşă se închide cu un 
zgomot care sfişie liniştea ce se așează încet peste lu- 
cruri şi oameni. Doar în dormitoarele în care au mai 
rămas cîțiva bursieri e oarecare viaţă. Elevii aceştia, 
a căror certificate de absolvire se scriu tocmai acum în 
cancelarie, au devenit dintr-o dată gravi, preocupați. 
Unii se gîndesc acasă, alţii mai departe. Dintre toţi, 
Ţiţeica e mai îngîndurat, mai trist; de acasă a primit 
cîteva veşti rele în ultimele săptămîni. Din bursă a 
făcut mereu economii cu care să facă bucuria celor 
care îl doresc şi îi doreşte... La toate examenele a răs- 
puns foarte bine; nu cunoaşte încă notele, fiindcă pînă 
la serbare se ţin oarecum secrete, dar le bănuieşte. Ar 
trebui să fie mulţumit, vesel. Dar o greutate îi apasă 
sufletul şi cînd a terminat de strîns tot, ar vrea să 
plece numaidecît. Mai are însă atîtea de făcut... să-și 
scoată actele, să încheie socotelile cu bursa. Nu poate 
lăsa nimic în urmă, fiindcă un drum la Craiova nu e 
uşor. 

Serbarea s-a ținut duminică 15 iunie. 

În sala împodobită cu drapele şi ghirlande de cetină 
s-au orînduit frumos elevii liceului. Serbarea aceasta 
este un eveniment unic în toată Oltenia și e cinstită 
de feţele importante ale oraşului. Părinţii, curioşi şi 
emoţionaţi, se grăbesc să apuce un loc ; între ei şi copii 
se schimbă surîsuri încurajatoare sau priviri discrete. 
În lumea care forfotă acolo, Ţiţeica nu are pe nimeni, 
privirea lui nu caută nimic ; e dus cu gîndul, cu grija. 

Serbarea a început şi se desfăşoară după program; 
se anunţă premianţii. Primul nume e al „„premiantului 
întîi cu cunună“, Gheorghe Țiţeica. Pe estrada de 
onoare păşeşte un tînăr slăbuţ cu o frunte frumos boltită, 
cu ochi albaștri, vii și cu un păr blond desfăcut cu că- 
rare lą o parte. Un ropot de aplauze însoţeşte calda 
strîngere de mînă a directorului, care îl felicită, îi în- 
mînează tradiționala coroană de stejar şi premiul. Tî- 
nărul zîmbeşte o clipă şi albastrul ochilor s-a înviorat. 
Aplauzele nu contenesc decît cînd și-a luat locul între 
colegi. 

În ziua următoare, cînd soarele se cobora spre Cla- 
dova, intra cu inima strînsă de emoție pe portiţa gră- 
diniţii din faţa casei părinteşti. Mama şi surorile îi ies 
înainte şi îl întîmpină cu bucurie stăpînită. Cuvintele 
de bun sosit sînt aproape şoptite. Toţi i-au ieşit în 
întîmpinare, numai tatăl său lipseşte; ca întotdeauna 
e plecat cu vaporul pe Dunăre. Sînt îngrijoraţi că să- 
nătatea lui s-a arătat mai şubredă în această primă- 
vară. Dar, oricum, e om plin de viaţă şi dacă gîndurile 
mamei se întunecă uneori, în sufletul copiilor nu se 
strecoară nici o neliniște. 

De cînd a venit feciorul de la. Craiova, tatăl său a 
trecut de două ori pe acasă şi s-a înveselit cu ai săi 
parcă mai mult ca altă dată. A plecat apoi, şi familia 
a aşteptat cu răbdare să-l vadă răsărind în pragul uşii 
cu chipul luminat de voie bună. Trecuse multă vreme 
din timpul hotărît întoarcerii şi într-o zi primesc ves- 
tea că mecanicul Radu Ţiţeica a rămas internat în 
spitalul din Brăila. O durere mută îi cuprinse pe toți. 

Mama. înconjurată de cele trei fetiţe, dintre care 
una este numai de trei ani, nu ştie încotro să apuce. 

Cînd gindurile ce-i năvălesc în minte se aşează, se ho- 
tărăsc ca Gheorghe, care e destul de mare şi ştie cum 
să se descurce, să plece la Brăila. Dar stăruințele pen- 
tru salvarea tatălui său au fost zadarnice şi în noaptea 
de 10 spre 11 iulie, acesta moare. 

Cel care a plecat din Cilibia Buzăului acum cîteva 
decenii doarme liniştit şi de-a pururi netulburat de 
patimi și dorinţi. A luptat din greu cu furtunile vieţii 
şi pînă la o vreme a biruit. Moștenirea pe care o lasă, 
grija pentru cei: rămaşi e a unuia singur, a primului 
născut. Miîihile mari și aspre au trecut celor albe şi 
firave timonul. micei familii, iar moartea sa a turnat 
durere şi maturitate în sufletul tînărului ce se deschide 
acum spre viață. 

În durerea ce i-a cuprins pe toţi, el e singurul care 
îi alină,, îi îmbărbătează. De el se leagă toate nădej- 
dile. În faţa vieţii care îi arată altă cale, alt înțeles şi 
alte vreri, se simte crescut şi singur. Singurătatea 
aceasta nu-l descumpăneşte, nu-l face să-şi piardă în- 
crederea în el. Pentru cel ce a ştiut să pună strajă 
pornirilor adolescenţei şi a înconjurat cu atentă discre- 
ţie sentimentele ce le va fi avut, durerea aceasta mare, 
care nu-i numai a lui, o înfăşoară în tăcere. 

Pentru a găsi măsura dreaptă a puterilor şi pentru a 
desluși căile, caută singurătatea pe care o găseşte în 
afara casei sale, care parcă îi stăvileşte gîndurile şi îi 
mărgineşte voinţa. Într-o zi se plimbă mult pe malul 
Dunării spre vale, se opreşte pa înălțimea pe care sînt 
ruinile măcinate de vremuri şi de oameni, ale Drubetei 
şi de acolo privirea pătrunde pînă departe, pe celălalt 
mal, cuprinzînd mult din întinsul apei fluviului care 
se scurge tăcut. 

Din cînd în cînd, tăcerea e ruptă de zbaturile unor 
vaporaşei ce urcă în susul apei, fluierul lor sfîşie o 
clipă văzduhul şi apoi liniştea se aşterne din nou. Din 
dreptul portului, de la celălalt mal, s-a desprins o 
barcă, mare ca o giîză, ce înoată anevoie prin valuri. 
Cîndurile care mai înainte se învălmăşeau, încet se 
aşează şi se desluşesc, ia hotărîri pentru acum şi pen- 
tru mai tîrziu. Grija mare este să asigure un rost de 
viaţă pentru toţi. 

Faima „premiantului cu cunună“ a liceului din Cra- 
iova o cunosc nu numai prietenii. Printre cei *cîţiva 
elevi veniţi în vacanţă şi în familiile ai căror copii se 
pregătesc pentru examene, numele lui "Ţiţeica e po- 
menit cu respect şi admiraţie. 

Chiar direcţia liceului atestă oficial calităţile deose- 
bite ale fostului elev şi îi eliberează următorul : 


CERTIFICAT 
Liceul Carol I din Craiova. 

Prin care se atestă că tînărul Țiţeica George, absolvent al 
acestui liceu în anul şcolar 1891—1892, a dat toid'auna dovedi 
de o exemplară moralitate ; cîtă pentru aptitudinea sa didactică, 
o dovedesce eminentul succes cu care a urmată, toti cursul 
acestui liceu, şi preparaţiunile ce a făcută, atît în internatul sta- 
tului câtii şi la diverși elevi ai liceului. 

Pentru care i s-a dati aceasta spre a-i servi la trebuinţă. 

Directoru, 
Sc. C. Mateescu 
Nr. 134 
Craiova 14 septembrie 1892. 


De-abia s-a mai potolit durerea, şi tînărul Ţiţeica are 
mai multe lecţii decît poate face. Dealtminteri şi pînă 
acum fiecara vacanţă a fost ocupată cu lecţii, dar în 
anii trecuți aceasta nu era decît o întrebuințare a 

timpului ce-i prisosea ; acum e o necesitate. La dînsul 
vin elevi buni ai oraşului să-și controleze puterile, vin 
dintre cei ce nu au ştiut să înveţe, dar au minte ageră, 
şi vin şi din cei ce nu prea pot învăţa. El îi învaţă şi 
le explică astfel încît ei pricep. Lecţiile lui nu se măr- 
ginesc la matematici; predă deopotrivă latina, fran- 
ceza, germana, fizica şi chimia. Părinţii, ca şi elevii, 
sînt foarte mulţumiţi, pentru că tînărul acesta nu iro- 
seşte timpul pentru care e plătit, simpla sa prezență 
este suficientă pentru ca şi cea mai severă autoritate 
paternă să se lase înlocuită cu încredere. 

Vorbeşte clar, gîndurile fi sînt bine închegate şi e 
sigur pe tot ce spune. Elevii lui sînt atît de diferiţi ca 
putere de înţelegere şi muncă! Unii sînt chiar leneşi. 
Pe toţi trebuie să-i facă să înţeleagă ; ba mai mult, tre- 
buie să le trezească dragostea pentru carte, căci aceasta 
este pîrghia pe care se reazimă lecţiile lui. Efortul 
ce-l face îi răpeşte timp şi oarecum îl obosește, dar ce 
experienţă prețioasă a făcut... 

Cînd în locul elevilor particulari din Severin vor fi 
studenţii secţiei de matematici ai facultăţii dei ştiinţe, 
cursurile, pe care le ţinea întotdeauna în sala a şap- 
tea din primul etaj a vechii universităţi din Bucu- 
reşti, vor fi de o claritate excepţională. 

Noţiunile abstracte ce se înşiruiau, în expunerea sa, 
într-o ordine desăvîrşită, ca şi calculele a căror tehnică 
şi logică erau de o aleasă eleganţă, lăsau uneori im- 
presia unor lucruri simple și uşor de înţeles. Şi doar 
cursurile ce le ţinea ultimului an aduceau studenților 
cele mai noi rezultate ale geometriei moderne, 

Cu lecţiile acestea particulare cîştiga destul; nu 
lipsesc propuneri să rămînă acasă căci poate avea ori- 

cînd o ocupaţie bună la „Compania“ de vapoare, sau 
să fie numit dintr-o dată „Cap de masă“ la primărie 
sau judecătorie. 

Mama ar fi dorit, ca și acum şapte ani, să păstreze 
lîngă ea pe acest fiu de nădejde. Ea simte însă că e o 
datorie ca fiul ei să nu se oprească în drum. Nu ştie 
cum să-i fie îndemnul, și gindul ei rămîne mut. Veci- 
nele stau deseori în serile acestea de vară de vorbă în 
portiţă și ea aude cum ele o fericesc că are un sprijin 
atît de bun. 

Aceste femei nu pot pricepe zbuciumul tînărului 
care poate avea o „slujbă bună“ aici, lîngă ai lui, în 
târguşorul lor din capătul ţării. Străinii văd hărnicia 
aceasta cuminte ca „o înflorire în lumina vieţii“. 

Dintre toţi, cu părintele Barbu stă mai mult de 
taină. Sfatul lui e înţelept: a învăţat atît de bine şapte 
ani, a fost „„premiantul cu cunună“ al celei mai mari 
şcoli din Oltenia, îl ştiu toţi, trebuie să încununeze 
această străduinţă. Ciîţiva bani se vor găsi pentru ca 
să-şi treacă măcar bacalaureatul la Universitatea din 
Bucureşti. 

În ceea ce priveşte reuşita, nu are nici o îndoială; 
cărţile pe care și le-a adus de la Craiova le cercetează 
fără încetare căci ele constituiesc hrana acestei minţi 
flămînde de lucruri noi. Cît despre acele părţi ale ma- 
teriei care fac obiectul lecţiilor sale, le ştie prea bine, 
fiindcă cine învaţă pe alţii se învaţă pe sine. Hotărîrea 
pe care o avea în suflet de mult, din ultimii ani, a luat 
fiinţă. Toţi ai lui îl înconjoară cu încredere şi cu nă- 
dejdea de mai bine. El nu mai așteaptă decît timpul 
plecării. Din ceea ce cîștigă, economiseşte cît poate, 
fiindcă nu e vorba numai de el; banii aceştia vor tre- 

bui să împlinească nevoile tuturor pînă cînd va putea 
închipui o rostuire acolo, la Bucureşti. Oricît îi va fi 
răsplata muncii, el o va împărţi cu generozitate cu ai 
lui. Timpul pe care îl mai are fuge. Nici n-a început 
să ruginească bine lunca şi să se usuce vrejul zore- 
lelor din fereastră și pregătirile de plecare au început. 
Pe patul acoperit cu o cuvertură lucrată de mînă, 
mama i-a orînduit hainele şi rufăria. Cărţile sînt pre- 
gătite pe masă. În cufăraşul care a făcut de atitea ori 
drumul de la Severin la Craiova își aşează singur tot 
ce-i trebuie. Într-o despărţitură anume, mama îi pune 
nişte „lucruri bune“ ca să le aibe „acolo“. În dimi- 
neaţa zilei următoare ia drumul către capitala ţării, pe 
care nu o văzuse niciodată pînă atunci. Mama se des- 
parte de fiul ei cu sentimentul ce izvorăşte din cre- 
dinţa că merge pe o cale bună. După citeva zile este 
atît de convinsă că aşa trebuia să fie, încît e bucuroasă 
că a plecat, că nu i-a stat în cale. În sufletul acestei 
femei, obișnuită cu plecările şi a cărei viaţă a fost 
numai o aşteptare, nu s-a mai strecurat sentimentul 
acela de părăsire, de viaţă frîntă. Inima ei e plină. Ştie 
că tot ce mintea pşezată a fiului ei a plănuit se va 
împlini şi aşteaptă veşti. 


CAPITOLUL III 


STUDENT LA BUCUREȘTI... 


ÎN BUCUREŞTIUL de. pe acea vreme, călătorul care 
venea cu drumul de fier intra prin Gara de Nord, care 
ocupa acelaşi loc ca şi acum. Gara, care astăzi nu-i 
decît o clădire fără nici un stil, prefăcută bucăţică cu 
bucăţică şi înnădită oriunde i s-a mai putut adăuga 
ceva, este provenită dintr-o „veche clădire neîncăpă- 
toare şi fără faţă“, ridicată pentru interesele de atunci 
ale companiei de căi ferate Strussberg care a exploatat 
cît a putut. Calea Griviței, care era singura legătură cu 
orașul, fusese de curînd pavată şi luminată cu „feli- 
nare Auer“. 

Această stradă, pe la sfîrşitul veacului XIX şi înce- 
putul celui de al XX-lea pare să fi avut un aspect destul 
de atrăgător, căci iată ce se putea spune: „Noaptea, 
şirul lung de birje minunate ce mărginește trotuarul cît 
vezi în zare, strecurarea grăbită a mulţimii în toate 
părţile, mulţime care ştie să meargă și ştie să se îmbrace, 

lunecarea luminoasă a vagoanelor de tramvai, defilarea 
rapidă a trăsurilor, printre care se amestecă echipaje 
boiereşti cu livrele şi roţile învelite cu cauciuc, strigă- 
tele care sînt unul din cele mai sigure semne de recu- 
noaştere ale Bucureştilor, gardiştii cu înfăţişarea mili- 
tară, care îndreaptă şivoiul ce se tot revarsă — acestea 
toate iau ochii şi auzul şi cuceresc“. (N. Iorga. „Drumuri 
şi oraşe din Romînia“ — Edit. Minerva 1902). 

Intrarea în Bucureşti a tînărului plecat din târguşorul 
liniştit de graniţă de pe malul Dunării, de se va fi făcut 
seara cînd întunericul acoperise „tarabele şi boltele 
orientale“ ce stăteau pe această stradă una lîngă alta, 
îl va fi impresionat și în suflet se va fi simţit şi mai 
singur în această lume care ştie „să meargă şi să se 
îmbrace“. Nu se va fi scurs multă vreme şi va fi cu- 
noscut şi alte străzi ale Bucureştiului, unde stăteau în 
bună vecinătate : case cu ceardacuri apărate de geam- 
lâcuri multicolore, palate — dintre care unele lipsite de 
gust, case cu etaje în paiantă şi balcoane înguste, ză- 
brelite după moda turcească, alături de construcţiile 
noi ale edificiilor oficiale, sau a unor case particulare, 
iar „artera de lux, de strălucire, de plimbare, de cofe- 
tării, de comerţ subţire“ care era Calea Victoriei, îi va 
fi completat impresiile de la început. 

Dar nu pentru acestea venise tînărul Ţiteica în Bucu- 
reşti. Drumul său duce direct la clădirea austeră a 
Universităţii pentru examenul de bacalaureat care se 
ținea o dată pe an, la 1 septembrie, şi dintr-al cărui 
juriu examinator făceau parte trei profesori universi- 
tari. 

După trecerea bacalaureatului pe care îl obţine cu 
media 7 şi 90/104, reuşeşte primul la examenul de 

bursă al Şcolii normale superioare din București, în- 
scriindu-se şi la Facultatea de ştiinţe, secţia matematici. 

Deşi trecuseră mai mult de trei decenii de cînd 
funcţiona secţia de matematici a Facultăţii de ştiinţe, 
numărul celor ce terminaseră studiile la acea dată era 
foarte mic. Primul licenţiat în matematici şi-a luat 
diploma în 1863, pentru ca al doilea să-și ia diploma 
după 7 ani, în 1870. În 1874, doi studenţi la Bucu- 
reşti şi unul la laşi îşi iau diplomele de licenţiaţi, cel 
din urmă fiind și primul licenţiat în matematici al fa- 
cultăţii moldovene. După o altă pauză de 7 ani, în 
1882, secţia de matematici a Facultăţii de ştiinţe din 
Bucureşti mai dă un licenţiat. Acesta este anul în care 
încetează criza de studenţi pentru această secţie, iar 
în anul 1892, cînd se înscrie Gheorghe iţeica, erau 
în ţară 44 de licenţiaţi în matematici, dintre care 13 
de la Facultatea din Iaşi. 

Şcoala normală superioară fusese înființată după 
modelul celei din Paris, care la rîndul ei a fost fundată 
în 1808 cu ocazia reorganizării universităţii franceze. 
Scopul era de a forma profesori secundari, buni specia- 
lişti, cu o serioasă cultură generală şi cu educaţia co- 
respunzătoare acelor vremi. Ei trebuiau să constituie 
acea elită intelectuală de care ţara noastră, ieşită de 
curînd de sub jugul turcesc, avea nevoie pentru răs- 
pîndirea culturii. 

Concursul de intrare era foarte sever. Pentru fiecare 
specialitate era un număr restrîns de locuri. Numărul 
total de bursieri varia în jurul cifrei de 30, ce cuprin- 
dea deopotrivă studenţi de la Litere şi Ştiinţe. Pentru 
a fi bursier al acestei şcoli nu se cerea certificatul de 

pauperitate, fără care celelalte burse aie statului nu 
erau acordate. 

Şcoala noastră normală superioară fusese înfiinţată şi 
organizată de scriitorul Al. Odobescu. Clădirea era în 
calea Rahovei nr. 46. În regimul şcolar de atunci, Școala 
normală superioară constituia o excepţie prin organi- 
zarea ei — şi asta numai datorită lui Odobescu, care a 
pus multă rîvnă, pricepere şi interes în calitatea lui de 
conducător al acestei şcoli. 

Deoarece la Universitate se făceau studii de specia- 
litate, şcoala se îngrijea numai de completarea culturii 
generale şi de acel tip de educaţie burgheză care se 
cerea „oamenilor de lume“. 

Se ţineau cursuri de literatură și limbă franceză și 
germană, de istoria artelor, de muzică, de desen. 

Desenul era predat de pictorul Mirea. Vioara şi vio- 
loncelul de directorul conservatorului, profesorul Du- 
mitrescu, iar pentru flaut era, de asemenea, un profesor 
al Conservatorului cu numele de Elinescu. În afară de 
aceste cursuri, se predau studenţilor chiar lecţii de dans, 
care erau predate de cunoscutul dansator Velescu. 

Regulamentul şcolii cerea ca ieşirea şi reîntoarcerea 
în şcoală a studenţilor să fie notate într-un registru şi 
absenţa din școală să corespundă orelor de curs de la 
Facultate. Sîmbătă seara și duminica era permisă ieşirea 
în oraş cu învoirea directorului. 

Şcoala era condusă de întemeietorul ei, Al. Odobescu. 
El avea, cu abonament, cîte o lojă la Ateneul Romîn 
şi Teatrul Naţional, şi obișnuia să invite întotdeauna în 

loja sa studenţi ai școlii la concertele simfonice orga- 
nizate de Wachmann la Ateneu precum şi la specta- 
colele date de Teatrul Naţional. În pauze dădea expli- 
caţii asupra bucății cântate sau a piesei reprezentate, 
făcînd împreună cu invitaţii săi consideraţii critice; nu 
a fost elev al şcolii normale care să nu fi fost de mai 
multe ori invitatul lui Odobescu. 

În această şcoală erau chemaţi şi români din ţinutu- 
rile ce nu erau cuprinse în acea vreme între hotarele 
ţării. Astfel erau elevi ai Şcoalei normale superioare : 
bucovineanul Turtureanu, ardelenii Ursu loan, Moisil 
Constantin, macedonenii Papahagi, Dimonie Mihai, 
Civica Pericle, Valaori şi alţii, dintre care mulţi au 
lăsat urme în cultura noastră. | 

Regulamentul şcolii corespunde bine cu firea ordo- 
nată a lui Ţiţeica, iar secţia de matematici a Facultăţii 
de ştiinţe are ca profesori oameni de reală valoare ca : 
Spiru Haret, C. Gogu, David Emmanuel şi Al. Orăscu. 
El frecventează cursurile acestor profesori cu convin- 
gerea că de la ei are ce învăţa. 

Încă din anul întîi, împreună cu colegul său de la 
matematici, C. G. Drăgănescu şi cu G. Munteanu-Mur- 
goci de la fizico-chimice redijează, după note, cursul. de 
geometrie analitică predat de profesorul C. Gogu. 
Cursul este litografiat în 1893. are format de caiet şi 
conţine 20 de prelegeri ce cuprind dreapta şi conicele. 
Se recunosc cu ușurință paginile scrise de Ţiţeica, după 
scrisul subţire, drept şi foarte ordonat. 

Dintre cursurile de cultură generală de la Şcoala 
normală pe care le frecventează conştiincios, cursul de 
vioară al maestrului Dumitrescu îl atrage. Acum își 
adînceşte cunoştinţele sale muzicale, îşi perfecţionează 

tehnica, lar sunetele capătă înţeles nou. Gustă muzica 
cu discernămînt şi încolţeşte o preferință: Beethoven, 
- ale cărui strălucite sonate pentru vioară exprimă atît de 
bine seninătatea, energia şi acea vitalitate biruitoare 
care s-a desprins întotdeauna ca una din notele carac- 
teristice ale firii sale. Muzica aceasta era, într-adevăr, 
bine acordată cu structura sa sufletească, în care era 
atîta echilibru, atîta armonie. 

Aştepta cu plăcere invitaţiile făcute de Odobescu la 
concertele simfonice, dar nu se putea mulțumi numai 
cu atît. Pentru el este o trebuință să audă toate con- 
certele şi, din ceeace poate economisi, îşi procură bilete 
de intrare. 

Cu toată disciplina acestei şcoli, ai cărei elevi for- 
mează mai mult o familie în care toți au aceeași pre- 
ocupare, iţeica îşi ordonează activitatea după un 
program propriu de la care nu se abate niciodată. Se 
scoală şi se culcă la ore fixe, de aceea nu va cunoaște 
nopţile albe ale celorlalți din preajma examenelor. Are 
ore fixe de lucru, de lectură, de muzică şi chiar timpul 
de plimbare nu este lăsat pentru cînd va fi vreme. 
Pentru el, zilele de examen sînt zile oarecare, deoarece 
examenul a fost de multă vreme pregătit. 

Felul acesta de viaţă, în care pînă şi drumul de la 
Facultate pînă acasă este cronometrat, impune colegi- 
lor săi. În conversațiile cu ei e foarte cumpănit, de 
aceea e ferit de „ieşiri“ şi păstrează pentru toţi o egală 
prietenie. 

Curînd, se ivesc imitatori, Aproape nu este elev care 
să nu-și facă un program al lui, după care e văzut în 
ore fixe şi mereu în același loc, în repetitor sau în 
bibliotecă. Sînt astfel cuprinși de preferinţele şi de felul 

lui de viață. Între toţi, un coleg, Bogdan Ionescu, care 
ca şi "Ţiţeica făcea matematica, dar care după termi- 
narea școlii a studiat dreptul ajungînd mai tirziu pro- 
fesor la Facultatea de drept din Oradea, era cel mai 
zelos în aplicarea „programului personal“. 

Astfel, se scurg trei ani. Anul 1895 este un an rodnic 
pentru activitatea sa. În iunie îşi ia licența în mate- 
matici, iar în toamnă este numit profesor suplinitor de 
matematici la Seminarul teologic Nifon din Bucureşti. 
Această numire, chiar provizorie, rezolva problemele 
sale materiale. Vacanţele petrecute în familie la Turnu- 
Severin erau întotdeauna prinse de meditații şi de 
multe ori munca din vacanţă, sub presiunea nevoilor, 
depăşea cu mult pe acea depusă în timpul anului. Pen- 
tru mama şi cele trei surori ale sale însă, acesta era 
timpul în care viața se scurgea mai liniştit şi în care 
toată grija adunată de la o vacanţă la alta se risipea. 

Cu cîțiva ani mai înainte, un grup de 16 profesori 
de matematici s-au hotărît să constituie o asociaţie care 
să ţină una sau două şedinţe pe lună şi în care să-şi 
comunice lucrările şi să se discute chestiuni de ma- 
tematici. 

Asociaţia, sub impulsul profesorului C. Gogu, s-a 
constituit în octombrie 1894 în „Societatea amicii ştiin- 
telor matematice“. Preşedinte a fost profesorul C. Gogu, 
iar unul din vicepreşedinţi era Spiru Haret. Statutele 
alcătuite de el sînt de o severitate neobișnuită, căci 
membrii ei trebuiau să prezinte cel puţin un memoriu 
pe trimestru, altfel erau consideraţi demisionaţi. Pre- 
zenţa la şedinţele societăţii se lua sub semnătură, iar 
după patru absenţe nemotivate se pierdea calitatea de 
membru. Cu un statut ale căror prevederi erau atit de 

drastice, s-a reuşit să se obțină după activitatea celui 
dintii an mai multe memorii asupra unor cercetări 
originale care însumau 168 de pagini. Aceste memorii 
au fost publicate într-un buletin care a apărut în pri- 
măvara anului 1895 sub îngrijirea celui mai distins 
candidat la licenţă, Ţiţeica. Faptul că severul profesor 
C. Gogu îi încredința această importantă sarcină, în- 
semna că de multă vreme cîştigase stima profesorilor 
săi. Şi, într-adevăr, el aduce la îndeplinire această mi- 
siune atît de bine şi cu atîta pricepere, încît, în darea 
de seamă pe care profesorul Gogu a făcut-o la înche- 
ierea activităţii din acel an, spune: „Simt o datorie a 
aduce domnului Gheorghe Ţiţeica, față cu dumnea- 
voastră, mulţumirile comitetului pentru bunăvoința cu 
care domnia sa a primit această însărcinare şi pentru 
modul conştiincios şi inteligent cu care a îndeplinit-o“. 

Pentru cei mai mulţi dintre tinerii care, terminînd 
studiile universitare, sînt numiţi în funcţia pentru care 
au pregătire şi drept, şcoala, cu toate preocupările pe 
care le întreţine şi dezvoltă, devine amintire, iar cartea 
é uitată. | 

Tînărul Ţiţeica, care a terminat atît de bine facul- 
tatea, iar ocupaţia aceasta nouă de profesor îi asigură 
existenţa şi îi dă posibilitatea să-şi ajute familia, e 
departe de a-şi părăsi studiul. Ba acum, cînd toţi colegii 
au pus de o parte grelele tomuri de matematici și pri- 
vesc la ele cu satisfacția datoriei împlinite, el se întoarce. 
către studiu parcă cu mai multă energie. În programul 
său zilnic sînt destinate multe ore de studiu. Cunoaște 
bine limba franceză şi cea germană, iar la biblioteca de 
matematici se aduc mereu cărţi precum și reviste de 

matematici din străinătate, din care află cu ce se pre- 
ocupă matematicienii iluştri ai lumii. 

Munceşte ca nimeni altul, căci munca îi dă viaţă j 
este cuprinsă în chiar ființa lui. 

Dintre profesorii pe care i-a avut în facultate, nici- 
unul nu a avut o influență precumpănitoare, aşa după 
cum uşor se poate desprinde din ceea ce el însuşi scrie 
la împlinirea a 25 de ani de activitate didactică a pro- 
fesorilor săi Spiru Haret şi David Emmanuel : 

„Domnul Emmanuel a fost şi a rămas profesor, dar 
un profesor în înţelesul înalt al cuvîntului: precis, 
clar, punînd în relief punctul esenţial pe care se sprijină 
întreaga demonstraţie a unei chestiuni, are acel dar al 
profesorului desăvârşit care leagă în expunerea sa min- 
tea elevului de şirul de gîndire al profesorului“. 

Iar despre Spiru Haret spune : 

„„..explicări limpezi și curgătoare, demonstraţii simple 
şi ilustrate cu aplicaţii practice numeroase au făcut din 
mecanică unul din cele mai atrăgătoare cursuri“. 

Academicianul Gh. Vrînceanu, prezentînd „Operile 
lui Gheorghe Ţiţeica“ (Acad. Rom. 1942), scrie: ` 

„Judecînd după înclinările spre geometrie şi după 
unele amintiri ale colegului său de mai tirziu, H. Le- 
besgue, profesorul de geometrie descriptivă Al. Orăscu 
i-a lăsat amintiri durabile. Judecînd însă după carac- 
terul operei sale geometrice strîns legată de ecuaţiile 
diferenţiale ca instrument analitic, s-ar părea că, totuşi, 
lecţiile de mecanică ale lui Spiru Haret au purtat rodul 
cel mai bogat. În orice caz, personalitatea acestui pro- 
fesor a influenţat orientarea gîndirii sociale a tînărului 
Țiţeica, foarte pasionat de problemele spirituale ale 
massei muncitoare a ţării“. 

Cu toate calităţile deosebite ale profesorilor săi, cu 
tot răsunetul ce l-a avut în sufletul şi mintea sa com- 
portarea acestora, Gheorghe iţeica devenise o perso- 
nalitate destul de conturată pentru a nu se lăsa copleșit 
de oricare din ei. 

Acum, cînd procesul de orientare ştiinţifică a luminat 
cărarea pe care va merge, îndreptarea sa către geome- 
trie trebuie căutată mai degrabă în structura sa sufle- 
tească decât în vreo influenţă străină. Încă din primii 
ani ai adolescenţii arătase o pronunţată înclinare poe- 
tică către frumos şi armonie, şi e firesc ca geometria, 
care studiază entităţi cu alese „frumuseți intime“, cum 
spune Poincaré, şi de o perfectă armonie, sezisabile de 
inteligenţele ascuţite, să izbească imaginaţia şi subtila 
sensibilitate a tînărului matematician. lar mai tîrziu, 
cînd chiar de la catedra de la care a ascultat pe primii 
săi maeștri îşi va ţine prelegerile, studenţii vor găsi în 
ele „precizia şi sublinierea punctelor principale“ pe 
care va sprijini demonstrațiile ca la profesorul Emma- 
nuel, „simplitatea şi limpezimea explicărilor curgătoare“ 
ca la Spiru Haret, ca şi atîtea alte calităţi ce nu se vor 
putea asemui şi care vor face lecţiile sale de neuitat. 

Studiile pe care le începe acum poartă în ele darul 
rodului : chiar în anul acesta (1895) trimite un articol 
de geometrie, cu contribuţii personale, revistei belgiene 
„Mathâsis“, intitulat „Résumé des propriétés concernant 
les triangles d'aire maximum inscrits dans LElipse“ 
(Mathésis, 1895, pag. 81—83), care e scris în colaborare 
cu E. Barisien şi Deprez. Aceasta a fost prima şi ultima 
lucrare de cercetare pe care a făcut-o împreună cu 
alții. 

În biblioteca de matematici a facultăţii, care e în- 
ghesuită într-o odăiță destul de neîncăpătoare, şi uneori 
la Academie, îşi are colţul lui preferat. Citeşte şi cer- 
cetează cu rîvnă. 

Munca lui de acum înseamnă gîndire şi a început de 
mult să ceamnă teoremele şi rezultatele articolelor ce le 
găseşte în reviste, oprind numai pe acelea din care se 
pot trage concluzii noi, iar în cursul acestui an va 
publica uu mai puţin de 11 lucrări originale. 

Cercetînd revistele de matematici ce umpleau rafturi 
întregi şi nedescoperind printre ele alte nume romîneşti 
decît ale celor două publicaţii scoase de universităţile 
din Bucureşti şi laşi, se va fi gîndit, de sigur, cu me- 
lancolie la revista dispărută de la Craiova, în care 
„pagina matematică“ era pagina lui. 

Cînd apare primul număr al Gazetei Matematice, 
fondată de cîțiva tineri ingineri de la „Şcoala naţională 
de poduri“, îl cuprinde un adevărat entuziasm. Despre 
aceasta, vestitul profesor al acelei şcoli, Ion Ionescu, 
unul dintre fondatorii revistei, povesteşte : „În fruntea 
acestora stă colegul Gh. Țiţeica, care cum a văzut 
„Gazeta Matematică“ la vitrina unei librării de pe 
Calea Victoriei, a dat goana după ea, iar după al doilea 
număr din anul I a venit alături de noi în redacţie“. 

Cînd această revistă împlineşte 40 de ani de apariţie 
regulată, Gheorghe Ţiţeica mărturiseşte impresia ce a 
încercat-o cu cuvintele : „Nu voi uita niciodată emoția 
adîncă pe care am simţit-o cînd am văzut în septembrie 
1895, prins în uşa unei librării care astăzi nu mai există, 
cel dintîi număr al Gazetei Matematice. Şi nu-mi vine 
să cred că au trecut de atunci patruzeci de ani de apa- 
riţie regulată și de activitate bogată... 


47 


“E o sărbătoare a ştiinţei matematice romîneşti. 

E fără îndoială un moment însemnat în dezvoltarea 
culturii noastre naţionale“. 

Entuziasmul arătat nu e fără urmare, pentru că chiar 
în al treilea număr apare articolul său de geometrie 
intitulat: „Relaţii între elementele unui tetraedru“ 
(G. M. anul I pag. 81—88). 

Tot în anul I al acestei gazete, mai publică două ar- 
ticole de geometrie, unul asupra unor ecuații elemen- 
tare precum şi soluțiile problemelor date la probele 
scrise de la concursurile pentru ocuparea catedrelor de 
matematici de la Galaţi, Tîrgovişte şi Tulcea. 

Activitatea lui de cercetător nu se opreşte aici. Pre- 
zintă patru memorii la „Buletinul societăţii amicii știin- 
telor matematice“ de sub conducerea profesorului 
C. Gogu, iar la Paris trimite o notă relativă la „func- 
tiile simetrice“, care s-a publicat în „Journal de mathé- 
matiques spéciales“. 

Astfel, primul său an de activitate se încheie cu 11 
publicații — articole şi memorii — dintre care 8 privesc 
chestiuni de geometrie. Munca închisă în aceste cerce- 
tări, făcute cu rigurozitate şi temeinicia pe care o pune 
în toate, arată un talent şi o energie puţin comune. 

La Seminarul Nifon, în faţa copiilor cu capete tunse 
şi îmbrăcaţi în uniforme negre, lecţiile dădeau nume- 
relor înşirate pe tablă înţeles, iar figurilor geometrice, 
viaţă, Tînărul din fața lor, care le preda materia de 
care generaţii întregi de seminarişti vorbeau cu spaimă, 
aducea în privirile lui ceva din seninul cerului şi din 
bucuria vieţii. El nu se încruntă la ei şi nu le vijiie peste 
tidvele goale nuiaua pe care „monitorul“ o punea în- 
totdeauna cu grijă pe catedră. 

Nu pedepsea pe cei ce învățau greu, deşi nu cunos- 
cuse greutatea învăţăturii. Față de elevii lui era bun, 
iar cîteodată chiar îngăduitor, dar niciunuia dintre ei 
nu i-a trecut prin minte să nu-l asculte sau să-l jignească 
cu vreo impertinenţă. Impresia lăsată asupra lor a fost 
atît de puternică, încît multă vreme ei vor povesti că 
au învăţat matematica de la Ţiţeica. 

Din salariul ce-l primea de la școală, făcea parte 
însemnată familiei sale, rămînînd deseori numai cu atât 
cît să-şi acopere nevoile cele mai elementare de trai. 

Aptitudinile literare și filozofice şi le dezvoltă prin 
lectură, iar muzica o practică și o ascultă. 

Pentru ca să poată freoventa regulat concertele ce se 
dădeau la Ateneu, face uneori economii dure; luni în- 
tregi din iarna anului 1895—1896 a dormit fără foc. 
Deseori îşi pregăteşte masa singur, iar cît priveşte 
întreţinerea hainelor sale, o face cu atîta regularitate, 
încît niciodată nu i s-a putut reproşa vreo neglijenţă. 

Dacă privim cu atenţie faptele obişnuite ale vieţii 
sale, al căror ritm e atît de regulat, ne putem da seama 
acum, cînd are abia 23 de ani, pe ce temelie îşi va 
construi viaţa. 

Temperament artistic pronunţat, cu o vădită înclinare 
pentru literatură şi filozofie, Ţiţeica are o ţinută rezer- 
vată. De aceea şi acum, ca şi altă dată, nu-i găsim un 
prieten căruia să i se destăinuiască, căci nu-i plac in- 
cursiunile indiscrete în sufletul altora şi nici într-al său. 

Deşi, în mijlocul lumii care se agită, munceşte şi 
trăieşte, el se izolează fără a se înstrăina si nu face din 
traiul său lăuntric o tainiţă de egoism. 

La Ţiţeica, creaţia se face ordonat, elaborările le 
urmăreşte cu luciditate şi le conduce pas cu pas. S-ar 

părea că munca pe care a depus-o pînă acum cu efor- 
turi de intensităţi şi durate determinate şi mereu 
aceleaşi a introdus în structura gîndirii sale o ordine 
deosebită. 

Dintre prietenii lui de acum, se pot oarecum număra 
cei de la Gazeta Matematică şi vreo doi, trei din foştii 
colegi de la Şcoala normală superioară, printre care se 
mai găsesc admiratori și imitatori. 

Împărţindu-şi timpul între şcoală, studiu, cele câteva 
concerte şi unele întîlniri cu cei de la Gazeta Matema- 
tică, unde intrînd în redacţie a pus de la început suflet 
şi pricepere, nici nu ştie cînd s-au încheiat cursurile şi 
a început vacanţa. 

Ca de obicei, lunile de vară şi le petrece la Severin, 
cu familia, care îl aşteaptă şi care capătă prin prezenţa 
lui siguranţă şi încredere. 

După vacanţa anului 1896, reîntorcîndu-se la Bucu- 
reşti, se prezintă la concursul pentru ocuparea catedrei 
de matematici de la liceul din Galaţi; aceasta, fiindcă 
la Seminarul Nifon din Bucureşti funcţionase pe baza 
unei numiri de suplinitor ce expira la 1 septembrie. 

Proba orală s-a dat în fosta sală VII din vechea clă- 
dire a Universităţii. Sala era arhiplină ; erau profesori, 
asistenţi, studenţi, prieteni ca şi neprieteni, fiindcă un 
asemenea concurs interesa în chip deosebit. Din comisie 
făceau parte şi unii dintre foştii săi profesori. 

Cînd Țiţeica este chemat, se îndreaptă spre tablă cu 
pas egal, şi cu acea ţinută modestă pe care a avut-o 


toată viaţa. 

I se dictează problema ale cărei ecuaţii le scrie încet, 
în colțul de sus din stînga tablei, şi fără să spună nimic 
lasă creta şi buretele pe masă, îndepărtîndu-se de tablă. 

O tăcere grea se aşterne în sală. După un timp cineva 
şopteşte cam tare: „Ăsta cade“! Reflexia imprudentă 
nu-l turbură. Acum când examenul înseamnă asigurarea 
existenţei e şi mai calm ca de obicei. Comisia îl cu- 
noaşte şi aşteaptă. 

Încet se apropie de tablă şi cu vorba sa rară şi poto- 
lită dezvoltă soluţia problemei propuse cu atîta sigu- 
ranță şi dovedind atîtea cunoştinţe, încât sala întreagă 
e cucerită ; şi dacă austeritatea concursului ar putea fi 
înfrîntă, ar izbucni un ropot de aplauze! Astfel, Țiţeica 
e numit profesor titular la liceul din Galaţi. 

Catedra din Galaţi îi dădea o situaţie materială 
mulțumitoare şi ar fi putut rămîne profesor acolo. Dar 
profesorii facultăţii îl preţuiesc, cele cîteva publicații 
apărute descoperă calități de cercetător şi bune cunoş- 
tinţe, iar în ţară sînt numai cîțiva doctori în matematici. 
Învăţământul nostru universitar avea nevoie de oameni 
care să-i ridice prestigiul, dar care nu se puteau forma 
în ţară, şi îndemnurile pornesc deopotrivă din partea 
profesorilor, ca şi din partea prietenilor, şi în toamna 
aceluiaşi an (1896) pleacă în capitala Franţei pentru 
a-şi desăvirşi studiile. 

CAPITOLUL IV 


LA PARIS 


INTRAT ÎN PARIS prin una din gările de cale fe- 
rată, călătorul din 1897 descindea dintr-o dată în agitația 
străzii pe care se încrucişau trăsuri şi landouri în goana 
cailor, biciclişti ce se strecurau cu viteză printre pietoni 
şi trăsuri şi acele „fiacre automobile“, strămoșul auto- 
mobilului de astăzi, care stirneau indignarea birjarilor 
şi spaima pietonilor, deoarece ajunsese să meargă pe 
stradă cu viteza nebunească de 25 km pe oră. 

Aceste maşini erau nişte trăsuri obişnuite, puse în 
mişcare de mici motoare montate în spate ; unele dintre 
motoare erau cu aburi, altele cu acumulatori electrici 
sau cu benzină. Motoarele cu benzină aveau un singur 
cilindru. 

Dintre cuceririle ştiinţei, electricitatea se bucura de 
toată atenţia : apăruseră la Paris primele tramvaie elec- 
trice dintre care unele aveau imperială, se introdusese 
lumina electrică în teatre, în localurile publice ca şi în 

unele locuinţe particulare. O altă minune a acestui sfâr- 
şit de secol era telefonul, care începuse să fie consi- 
derat ca o necesitate. 

Desigur, lumea oamenilor de ştiinţă se preocupa 
mult şi de alte probleme; astfel, se cerceta zborul 
mecanic, a cărui rezolvare a fost realizată la începutul 
secolului XX, ca şi problema dezagregării. materiei, a 
cărei soluţie s-a dat abia în zilele noastre. 

Afişe multicolore anunțau reprezentarea unui număr, 
cu totul neobișnuit pentru capitala de pe malul Dimbo- 
viței, de piese de teatru, de opere, concerte, expoziţii 
de pictură şi sculptură. 

Afişul teatrului „Renaissance“ anunţa reprezentarea 
pentru a mia oară a piesei lui Al. Dumas-fiul, „Doamna 
cu Camelii“, al cărui rol principal îl juca vestita actriță 
Sarah Bernardt. La teatrul „Odeon“ se juca, stîrnind 
mare entuziasm, piesa „Le chemineau“ a lui Jean Riche- 
pin ; un vagabond onest nu se poate stabili nicăieri, 
trăieşte cum poate, dar e fericit fiindcă e liber. 

Era pe atunci o mare producţie teatrală şi alături de 
marile teatre se deschiseseră „les théâtres à côté“, care 
făceau concurenţa celor dintii. 

Tot atunci se deschisese o interesantă expoziţie a 
teatrului şi a muzicii, construindu-se teatre după mode- 
Iu] celor din Pompei şi Atena unde se reprezentau 
drame antice. , 

La operă se cînta : Don Juan, Faust, Ebreea, Carmen, 
Manon... 

Pictura, a cărei decadenţă începuse prin împrumuta- 
rea formelor rigide ale primitivilor şi prin lipsa desenv- 
lui, era susţinută în expoziţiile de la „Champs Elis6es“. 
de pictorii: Chavannes, Durin, Bouveret, Dagnan şi 

alţii. Un caricaturist de o mare vervă și imaginaţie era 
un francez născut la Petersburg care semna Caran 
d'Ache (carandaş = creion în limba rusă) foarte temut 
prin caricaturile sale usturătoare. 

Dintre acești pictori, pe Chavannes îl preţuieşte Ți- 
țeica în deosebi. O reproducere a tabloului acestuia 
„St. Genevi&ve sur les murs de Paris“ a avut-o pe birou 
pînă în ultimele sale clipe. 

La acestea, se adaugă valoroasele muzee de artă, de 
istorie... În Cartierul latin, care e cartierul studenţilor, 
sînt localuri publice, un fel de „cofetării-cafenele“ în 
care se adună oameni de litere şi de artă şi unde se 
recită, se povesteşte, se cîntă. 

În aceste „brasseries“ unde se făcea critică şi litera- 
tură puteau fi întîlniţi scriitori tineri ca: Emile Gau- 
deau, Georges Courtelin, Tristan Bernard, ca şi mai 
vîrstnici : E. Zola, Dumas, Loti, etc. Printre aceștia 
puteau fi văzuţi şi oameni de ştiinţă, Pasteur, de 
exemplu. 

Ziarele aduceau veşti despre războiul greco-turc, des- 
pre peripeţiile prizonierilor italieni capturați de abisi- 
nieni în dezastrul de la Adua, despre persecutarea 
armenilor de către turci, despre tratative de pace şi 


r3 


despre alte întîmplări din lumea întreagă. 

Parisul avea pe atunci 2.600.000 locuitori. dintre care 
200.000 străini. iar cei mai mulţi străini erau nemți. 

La Paris, era cea mai intensă viață universitară din 
lume. Statisticele timpului arată că pe atunci erau la 
Paris 10.000 studenți. Venea apoi, Viena cu 6.220, Ber- 
linul cu 5.527. Din cei zece mii de studenți 1.142 erau 
străini, iar dintre aceştia, 168 romîni, 

Tot Parisul avea şi cea mai mare bibliotecă din lume, 
care la acea vreme număra 2.000.000 volume şi 600.000 
de manuscrise. 

La universitate cursurile erau predate de profesori, de 
delegaţi cu ţinerea cursurilor (charges de cours) precum 
şi de conferenţiari (maîtres et chargés de conférences). 
Studenţii care doreau să aibă îndrumări asupra subiec- 
telor studiilor lor se adresau „directorilor de studii“, 
care aveau ore fixe de primire. La Facultatea de ştiinţe 
se ţineau opt cursuri de matematici, ce cuprindeau mai 
multe capitole de analiză matematică, geometrie, cal- 
culul probabilităților, mecanică şi astronomie. Pentru 
examen se cereau două probe scrise şi una orală ; pro- 
bele scrise ţineau câte patru ore şi erau eliminatorii. 
Proba orală se susţinea în faţa unui juriu. 

Profesorii care predau cursurile de matematici sînt 
oameni de ştiinţă de o mare valoare, iar printre ei se 
disting : H. Poincaré, celebrul matematician şi filozof, 
P. Appell — mecanician, astronomul Andoyer, geome- 
trul G. Darboux ş.a. 

Viaţa aceasta nouă îl va fi impresionat pe tînărul 
Țiţeica, dar drumul său duce fără ocol către universi- 
tate şi în „Rue d'Ulm 43“ unde este Şcoala normală 
superioară şi unde fusese admis ca elev străin, 

Primul an este destinat refacerii licenţei. La Sorbona 
urmează cursurile profesorilor Poincaré, Andoyer, Dar- 
boux, Appell, la „College de France“ şi la Școala nor- 
mală superioară urmăreşte conferințele ţinute de Lacour, 
E. Goursat... ş.a, 

Frecventează bibliotecile de matematici şi în „pro- 
gramul său personal“ sînt trecute şi ore pentru „Bi- 
bliotheque nationale“, care e marea bibliotecă a 

Franţei, ca şi pentru concerte, vizitarea muzeelor şi 
plimbări în jurul Parisului. 

La „Bibliothèque nationale“ citeşte filozofie, litera- 
tură, artă. 

Aceste preocupări nu-l părăsesc nici o clipă, ele se 
înlănţuiesc cu matematica şi îi dau caracteristicul lui 
echilibru sufletesc. 

Vizitează muzeele şi rămîne ore întregi în parterul 
Louvre-lui unde e reprezentată sculptura întregii lumi 
antice. Pentru el, care intuieşte bine spaţiul, aceste 
statui au viaţă, iar „marmura vibrează“. Cînd poate 
să-şi procure cîte un bilet, merge la concert şi vine 
acasă cu sufletul plin de mulţumire. Vioara şi-a luat-o 
cu el... şi în clipe cînd singurătatea îi e singurul to- 
varăş, cîntă. Colegul lui din acea vreme, care a devenit 
în urmă marele matematician Henri Lebesgue, în amin- 
tirile lui despre Țițeica spune : „Muzica avea pentru el 
o deosebită atracţie“. 

În trupul acestui tînăr, care e numai muşchi şi ten- 
doane, este adunată multă energie şi sănătate elemen- 
tară. Nu suferă de nimic, nu e niciodată obosit, nu se 
încruntă cînd ceva îl nemulțumeşte și își întîmpină 
totdeauna colegii cu amabilitate şi voie bună. 

Dorinţa de a cunoaște e atit de vie, încât zilele ar 
treibui să fie de două ori mai lungi şi totuși îşi păzeşte 
cu stricteţe orele de odihnă, fiindcă nu-i plac excesele. 

Îi place natura ; micile excursii pe care le face cu 
colegii sau singur prin împrejurimile pline de farmec 
şi de amintiri istorice ale Parisului îl întăresc şi uneori 
îi evocă peisaje din ţară. 

Cînd aceste plimbări le face singur, ele se transformă 
în adevărate peregrinări, căci fiul mecanicului poartă 

în suflet dragostea de pămînt și natură a şirului ne- 
sfîrşit de străbuni țărani, iar cei câţiva ani petrecuţi 
la liceul şi universitatea din ţară, în orăşele pline de 
verdeață şi aer, nu au putut să atingă structura lui 
sufletească. Cînd, uneori, în duminicile de primăvară, 
rătăcind prin acele păduri din împrejurimile Parisului, 
care nu sînt decît nişte vaste parcuri, aroma pământului 
reavăn şi mirosul ierbii de curînd încolţite îi pătrund 
în nări, îl cuprinde o adîncă bucurie, şi zilele acestea 
sînt pline de viaţă. 

În studiul matematicii caută adevărul, pe care ca toţi 
cei ce simt în ei chemarea ştiinţei, îl confundă cu 
frumosul. 

Pentru tînărul acesta, care pune la un loc rezultatele 
neaşteptate date de ultimile cercetări de geometrie cu 
formele ideale cioplite în marmură de un Fidias sau 
Praxiteles, imaginile pline de aer ale aleelor ce se 
pierd sub boltele de fagi ale pădurii cu armoniile sim- 
foniilor, studiul matematicilor n-are nici o asperitate, 
nici o nepotrivire, luînd astfel înţelesul unei opere de 
artă. Prin structura ei, matematica sintetizează atîtea 
desăvîrşiri, închide atîta armonie, e atit de „cristalină“, 
încât provoacă, după cum scrie el undeva, acea „plăcere 
înaltă“ pe care numai marile opere de artă 'le dau. 
Această preţuire o va împărtăşi tuturor ori de cîte ori 
va avea ocazia. , 

Astfel, după ce revenise de la congresul matemati- 
cienilor de la Atena (1934) în cuvîntarea ce a ţinut-o 
la împlinirea a 40 de ani de apariţie a Gazetei Mate- 
matice (1935) spune: 

„Născută... în acelaşi timp cu arta grecească, mate- 
matica a păstrat în țesătura ei, în structura ei intimă, 

O Oarecare afinitate cu arta. E aceeaşi armonie în 
geometria lui Euclid ca şi în templele antice. E aceeaşi 
linişte, acelaşi echilibru în demonstrarea unei teoreme 
ca în coloanele admirabile de pe Acropole“. 

Iar mai departe, face o mărturisire care descoperă 
temperamentul său artistic : 

„Mi s-a întîmplat, acum un an, să admir templul lui 
Neptun de la Capul Sunion şi am avut impresia puter- 
nică şi reală că în bătaia razelor piezişe marmura rece 
şi rigidă a coloanelor se încălzeşte şi vibrează“. 

Cînd a spus în public aceste cuvinte, care ridică 
puţin din vălul discreţiei cu care a înconjurat întotdea- 
una sentimentele sale, trecuse de 60 de ani. În faţa 
frumosului şi perfecţiei, a încercat întotdeauna aceleași 
sentimente ; şi fără îndoială că mintea lui s-a îndreptat 
către matematică tocmai sub impulsul nevoiei de fru- 
mos, care e hrana sufletească a temperamentelor ar- 
tistice. 

Sînt în oraşul acesta, în care viaţa clocoteşte, destule 
lucruri de văzut şi de auzit. Unele sînt accesibile ori- 
cui vrea să vadă, pentru altele trebuiesc însă bani. 

Spectacolele de la „Renaissance“, de la „Odeon“, cu 
mari actriţe ca Sarah Bernardt, Rejane, Bartet sînt spec- 
tacole de înaltă calitate artistică; dar pe acestea le 
poate vedea cu foarte multă greutate, fiindcă econo- 
miile lui rareori ating prețul unui bilet la galerie. Cînd 
reuşeşte să acopere această sumă, își procură un bilet la 
un concert, sau la operă. Din salariul ce i se cuvine 
de la Galaţi ca titular al catedrei de matematici nu 
primeşte nimic, sau aproape nimic, fiindcă acești bani 
cu regularitatea cu care i se plătesc iau drumul Seve- 
rinului pentru familia sa, de la care primeşte din cînid 

în cînd scrisori şi veşti din ţară. Uneori îl contrariază 
întîrzierea răspunsurilor de acasă; el scrie regulat şi 
dintre surorile lui mai mici, aceea mai răsărită, care e 
secretarul celor de acasă, nu totdeauna e punctuală. 

În primăvara anului 1897, în luna iunie, îşi trece 
examenul de licență în matematici în faţa unui juriu 
compus din Poincaré, Andoyer şi Darboux, dînd trei 
certificate (examene) într-o singură sesiune : astronomie, 
mecanică rațională, calcul diferenţial şi integral, fiind 
clasat primul. 

Cu toată munca pe care trebuie să o depună, cu toată 
noutatea pe care o prezintă Parisul, cu toată atmosfera 
de absorbire totală de studiu şi cercetare de la Școala 
normală din „Rue d'Ulm“, el nu întrerupe nici o clipă 
legăturile cu patria şi trimite Societăţii de ştiinţe din 
Bucureşti două articole de geometrie (Asupra curbelor 
cu curbură constantă şi Asupra liniilor ombilicale), care 
se publică în volumul VI al Buletinului societăţii în 
1897 şi alte două la Gazeta Matematică, unul de geome- 
trie şi unul de algebră, publicate, de asemenea, în 
cursul anului 1897. 

Succesul acestui coleg romîn, care a arătat din pri- 
mele zile amabilitate, putere de muncă, un caracter 
frumos şi care vorbeşte franceza corect cu o uşoară 
muzicalitate sudică, trezeşte în cei 17 elevi ai Şcolii 
normale superioare care erau la secţia de matematici în 
anul 1896—1897 o preţuire sinceră. Prietenia pe care 
aceşti colegi o acordă lui Ţiţeica e fără izbucniri şi fără 
gesturi, ea izvorăşte mai mult din mintea decît din 
inima acestor tineri obişnuiţi cu gîndul potolit de strîn- 
şparea logicii, şi dẹ aceea ea se reazimă pe preţuire. 

Acest colorit dat prieteniei a fost caracteristic pentru 
Țiţeica, omul care ştia să-şi domine sentimentele. 

Cînd a încetat din viaţă, unul din colegii săi de 
atunci scria cu această ocazie : „Aflasem că în țară con- 
tinuase pe acelaşi drum al datoriei împlinite cu voie 
bună şi descoperirăm că prietenia noastră pentru el 
fusese totdeauna amestecată cu puţin respect“. 

Este interesantă intercalarea în această frază a pre- 
cizării „pentru el“, fiindcă Ţiţeica, om de o perfectă 
„sănătate morală“, cum scrie același coleg, nu se 
socotește prieten decît cu aceia care prin calităţile lor 
inspiră „puţin respect“. Pentru el, prietenia nu în- 
seamnă intimitate şi confidenţe, căci dezgolirea sufle- 
tului o consideră ca pe o necuviinţă. 

Această pudicitate nu atinge şi nu falsifică nimic din 
afecțiunea de care e capabil. Îşi înconjoară colegii cu 
voie bună, cu generozitate şi se dăruieşte sufleteşte cu 
sinceritate fiindcă asfel îşi împlineşte viaţa. Fiinţa lui e 
cuprinsă în această perioadă a tinereţii bărbăteşti de 
atîta încredere, de atita voinţă şi de atîta dragoste 
pentru tot ce întruchipează frumosul şi îi mulțumește. 
mintea, încît de la început simte că aceasta e perioada 
cea mai frumoasă, cea mai plină a vieţii sale. 

Chipul tînărului de atunci răspîndeşte în juru-i bucu- 
ria molipsitoare a tinereţii care învinge. Între toţi elevii 
Şcolii normale, sînt numai doi străini: romînul Ţiţeica 
şi italianul Ascoli. 

Colegilor săi, care nu ştiau mare lucru despre ţara 
din josul Dunării, le descrie frumuseţile locurilor şi 
oamenii cu obiceiurile şi necazurile lor. Povesteşte cu 
însufleţire despre viaţa noastră spirituală şi vorbeşte cu 
respect -despre profesorii universităţii din București, 

Despre cursurile ce le urmează acum, are cuvinte de 
adîncă preţuire. Cursul de geometrie al lui Darboux îl 
impresionează în chip deosebit: „la şcoală vorbea cu 
adevărată emoție de cursul lui Darboux“, spune colegul 
său Lebesgue (Natura — martie 1940). 

Profesorul G. Darboux a fost o personalitate marcantă 
a ştiinţei franceze din acea vreme. El urmase lui Ber- 
trand ca secretar perpetuu la Academia de Ştiinţe, iar 
la Sorbona a fost succesorul (1880) marelui geometru 
Chasles. Ca linie de cercetare, a fost un continuator al 
revoluționarului G. Monge, descoperitorul geometriei 
descriptive. În 1877 obținuse marele premiu al matema- 
ticilor. Sub influenţa acestui deosebit om de de ştiinţă 
se va dezvolta şi se va desăvîrşi tînărul matematician 
român. 

Dacă studiile de matematici, care fac preocuparea lui 
principală, produc asupra sa impresii ce se transformă 
în adevărate emoţii, nu rămîne însă străin de artă şi 
literatură. 

Acelaşi coleg al său spune : „Citise mulţi autori fran- 
cezi şi-mi amintesc marile discuţii avute cu el asupra 
romanului contemporan şi asupra tendinţelor poeziei 
franceze“. 

Asupra acestor tendinţe şi orientări diferite, cunos- 
cute tinerilor de înaltă cultură de la Şcoala normală 
superioară se duceau acele „mari discuţii“ provocate şi 
ronduse de multe ori de tînărul matematician romin. 
În aceste discuţii libere în care cunoştinţele literare se 
împleteau cu propria-i sensibilitate, el aducea o ju- 
decată impresionantă, care a lăsat în mintea colegilor 
săi amintiri neşterse. 

Sfîrşitul acestui al XIX-lea veac a pus semn nu 
numai în literatură şi artă, ci şi în ştiinţe, iar între 
acestea, matematica a fost destul de frământată, 

În decursul vremii, concepţii matematice diferite au 
avut apogeul şi declinul lor. Munca unui mare număr 
de matematicieni depusă în lungul veacurilor se strîn- 
sese într-um impresionant număr de tratate, memorii şi 
articole ; iar noianul de teoreme şi fapte matematice 
prezenta o diversitate extraordinară, cu aspecte nepre- 
văzute. În matematica franceză apăruse marele gînditor 
H. Poincaré, profesorul lui Gheorghe Ţiţeica, care prin 
personalitatea lui domina întreaga lume matematică. 
Despre el, istoricul matematician G. Loria a scris: ...„e 
unul dintre cei mai mari gînditori care au apărut pînă 
acum pe faţa pămîntului“ (...uno dei piu grandi pen- 
satori che siano sinora apparsi sulla faccia della terra“ 
— G. Loria — Storia delle matematiche vol. III 
pag. 524). A scris peste 500 de memorii, atacînd toate 
ramurile matematicii, precum şi mai multe volume de 
filozofie matematică. A fost membru a 43 de Academii 
franceze şi străine, printre care și Academia Romînă şi 
doctor de onoare a opt universităţi celebre. Lucrările 
lui au deschis drumuri noi în mecanică, fizică-matema- 
tică şi analiză matematică ; a fondat o ramură specială 
de geometrie numită Analysis Situs, care are ca obiect 
relaţiile de poziţie ale diferitelor elemente ale unei 
figuri făcînd abstracţie de mărimea lor. 

Alături de acesta era geometrul G. Darboux, al doilea 
profesor al Sorbonei de mare renume, puternică perso- 
nalitate cu o impunătoare producţie matematică şi deţi- 
nătorul marelui premiu al ştiinţelor matematice din 1877. 


Ca succesor la catedra de geometrie superioară al re- 

numitului geometru Chasles, ţinea prelegeri ce erau 
model de ondine şi claritate. 

Către Darboux şi nu către geniul lui Poincaré, ce 
presăra cercetările sale cu puncte de întretăiere între 
teoriile cunoscute şi altele abia schiţate, se îndreaptă 
tînărul matematician romîn. Îl înțelege şi îl admiră pe 
Poincaré, dar îl urmează pe Darboux, care răspunde 
mai bine înclinării sale către ordine şi metodă. 

'Teoremele, al căror număr creşte în fiecare zi, tre- 
buiesc colecţionate metodic şi cernute cu atenţie. Acela 
care face primii paşi în vastul domeniu al ştiinţei tre- 
buie să ştie să aleagă, şi Ţiţeica este un eclectic, ca şi 
maestrul său. Din rezultatele pe care le obţine uneori 
pe mai multe căi, opreşte pe acelea al căror calcul are 
arhitectura cea mai elegantă, căci „grija de frumos ne 
conduce la aceeași alegere ca grija de util“, spunea 
Poincaré ; iar el a avut întotdeauna această grijă. i 

O astfel de muncă cere nu numai o bună gîndire, ci 
şi o memorie sigură, ca și o atenţie deosebită, şi iţeica 
le are. Foştii săi studenţi îşi aduc întotdeauna aminte 
de scrupulozitatea cu care era privită, de către profe- 
sorul 'Ţiţeica, lipsa de atenţie care ducea la transcrierea 
necorectă a semnelor sau la lipsa de scrupulozitate în 
operaţiile elementare. 

După terminarea examenelor de licenţă, nu-şi acordă 
decît câteva zile de odihnă, pe care le petrece în două, 
trei plimbări în pădurile din jurul Parisului, în conver- 
saţii cu colegii și poate, de va fi avut ceva economii, 
va fi ascultat şi un concert bun. 

Studiile pe care le începe. acum sînt studii de cerce- 
tare, de aceea îşi ordonează viaţa într-atît, încît fiecare 
clipă este întrebuințată. 

Din conversațiile ce le are cu profesorul Darboux, 
desprinde drumul noilor sale cercetări. În aceste ocazii, 
tînărul matematician își informează maestrul asupra 
cunoştinţelor şi preferințelor sale, pe care le expune 
ordonat și clar. 

Aceasta îi place lui Darboux, care capătă încredere în 
elevul său romîn şi îi propune ca teză un subiect ce se 
desprindea dintr-un important memoriu al său : „Asupra 
coordonatelor curbilinii oblice“. Acest memoriu era, în 
parte, sinteza unor lucrări apărute disparat ale matema- 
ticienilor Lamé, Codazzi şi Abatele Aoust, iar prin 
contribuţia importantă adusă de Darboux, constituia un 
corp de doctrină nouă, pe care maestrul o indică elevu- 
lui său. 

Țiţeica îşi începe cercetările cu adîncă seriozitate și 
pricepere. „Programul său personal“ prevede puţine ore 
de destindere, căci timpul îi este măsurat. Consultă 
lucrările care stau la baza memoriului lui Darboux şi 
caută să descopere acele asocieri ce duc la rezultate noi. 
Consultă lucrările lui Guichard, Bianchi, Ribaucour și 
Cosserat, dar opera lui Darboux este aceea pe care se 
reazimă. 

Munca pe care o desfășoară acum nu mai este o 
muncă oarecare ; ea trebuie să aducă ceva nou, să îm- 
pingă ştiinţa înainte, să inventeze. Dar „invenţia într-a- 
devăr fecundă consistă în matematici ca și în alte 
ştiinţe în descoperirea unui punct de vedere nou pentru 
a clasa și interpreta faptele“ (Borel—Logique et intuition 
en Mathématiques, 1907, p. 281). 

Şi "Ţiţeica descoperă acest punct de vedere nou. care 
constă în legătura cu sistemele de ecuaţii Laplace a 
unor transformări geometrice. 

El trece, prin cercetările pe care le face, hotarul 
cunoscutului și rezultatele ce le obţine le supune 
maestrului, care decide prezentarea lor la Academia de 
ştiinţe, Astfel, după un an de muncă, prezintă Acade- 
miei, în şedinţele din 28 iulie şi 28 noembrie 1898, 
primele sale rezultate. Academia franceză cunoaşte 
astfel după Spiru Haret şi David Emmanuel un alt 
romîn şi îl apreciază. 

Anul 1898 a fost un an de mare încordare. Nu i-a 
fost uşor, cu toate sfaturile profesorului, să-şi croiască 
drum nou pentru a descoperi uneori lucruri nebănuite 
şi de aceea, în această perioadă, legătura lui cu cei din 
ţară se mărginește la corespondenţa regulată cu familia 
şi la cîteva scrisori schimbate cu unii prieteni din 
Bucureşti. 

Anul 1899 este un an plin. Ţine o legătură mai 
strînsă cu cei din ţară şi trimite pentru Gazeta Mate- 
matică două articole de geometrie. Continuă cu succes 
cercetările privitoare la teză şi după un an de muncă 
fără răgaz prezintă Academiei, în legătură cu rezultatele 
obţinute, în şedinţele din 30 ianuarie şi 6 martie, alte 
două comunicări. 

Întilnirile cu profesorul său sînt mai dese. Mai are 
unele lucruri de adăugat şi conversațiile privesc forma 
de prezentare şi selecţionarea unor descoperiri colate- 
rale, ce vor fi deocamdată lăsate la o parte. Mai tîrziu, 
unele din ele vor fi reluate şi din scurte creionări vor 
apare contururi definitive. Tot acum se precizează şi 
subiectele date de Facultate. Acestea însă cer numai O 
bună orientare şi o oarecare erudiție, pe care el le are. 
În mai puţin de patru luni de la ultima comunicare 

făcută Academiei de Ştiinţe, teza sa este gata şi e pre- 
gătit pentru a o susține. 

Lucrarea, originală, are titlul : „Asupra congruenţelor 
ciclice şi asupra sistemelor triplu conjugate“ *. Are 
trei părţi şi conţine 55 de pagini. Teza, a cărei unitate 
constă mai cu seamă în unitatea de metodă, aşa cum 
cerea matematica secolului XIX, prezintă, pentru de- 
monstraţii, calcule conduse pe drumuri scurte, sigure și 
cu puţine artificii, S-ar putea spune că e o lucrare a 
cărei linie arhitecturală este clasică. 

La 30 iunie 1899, în una din sălile Facultăţii de 
Ştiinţe, în faţa unui juriu sub preşedinţia lui Darboux, 
Țiţeica susţine teza de doctorat în matematici. Analele 
ştiinţifice ale Şcoalei normale superioare din Paris o 
publică în volumul XVI (pag. 137—192), iar publi- 


x In teza sa, Țiteica studiază acele transformări geometrice ce sînt 
în legătură cu sistemele de ecuaţii Laplace. Pleacă de ia faptul stabilit 
de Darboux că un sistem de coordonate curbilinii formează un sistem 
triplu conjugat dacă coordonatele carteziene x, y, z exprimate în func- 
ție de coordonatele curbilinii 01; ọ3, p2 satisfac sistemul Laplace : 


920 90 30 
cea Ai salata aa iÆj1,2,3 
dpi a T a2 AA 32; PE l 


Intre aceste, Țițeica descoperă o clasă care generalizează sistemele orto- 
gonaie, caracterizată prin aceea că, în afară de soluțiile x, y, z, mai 
admite o soluție R, astfel încît x2+y2+22—R2 este, de asemeni, o soluție. 
Adică sistemul Laplace considerat admite patru soluții legate printr-o 
relaţie pătratică. Aceste sisteme pe care le notează cu Qı le gene- 
ralizează pentru spațiul n—dimensional. 

Descoperă condițiile ce trebuiesc îndeplinite de parametrii directori 
ai unei congruențe pentru ca aceasta să fie ciclică. 

De asemeni, găseşte că dacă M este un punct al unui sistem triplu 
conjugat, atunci prin el trec trei curbe date de intersecțiile suprufefelor 


pa=et, po=ol şi ps=ct, ale căror tangente formează o rețea specială 
pe care o numeşte rețea-triedru. Găseşte corelativa acesteia, introducînd 
o nouă noţiune de refea-triunghi. Alături de acestea, introduce o a treia 
noţiune, a congruențelor triple. 

Aprofundind studiul acestor refele în partea a treia a tezei sale 
descoperă reţelele triedre-suplimentare, care se bucură de proprietatea 
că sînt, de asemeni, rețele Qı. Arată apoi că există două serii de rețele 
Qı astfel încît rețelele unei aceleiași serii au aceeaşi reprezentare 
sferică. : 

cația germană „Jahrbuch über Fortschritte der Mathe- 
matik“ o recenzează în acelaşi an. 

Doctoratul obținut la Sorbona îl consacră, iar peri- 
oada aceasta de studiu îi descoperă calea viitoarelor 
cercetări care vor privi geometria diferențială. Chiar 
în acest an trimite spre publicare revistelor franceze 
de specialitate şase note de geometrie diferențială, din- 
tre care cîteva privesc completarea unor rezultate obți- 
nute de Guichard şi Ribaucour. 

Succesul obținut este primit cu aprecieri sincere de 
colegii de la Şcoala din „Rue D'Ulm“. Cîţiva îşi sus- 
ţin şi ei tezele în această sesiune, cei mai mulţi însă 
mai au cîte ceva de lucrat și amînă susţinerea pentru 
altă sesiune. Pe sălile Școlii, grupuri voioase de tineri 
absolvenţi îşi împărtăşesc impresiile de la examene. 
Cei din primii ani privesc cu respect pe colegii care au 
terminat acum şi numele lui Ţiţeica e pomenit cu o 
vădită preţuire. Cele cîteva zile care mai rămîn pînă 
la plecare sînt zile de destindere şi fără program de 
muncă. În serile calde ale lunii iulie face plimbări 
lungi pe cheiurile Senei, în ale cărei valuri se oglin- 
desc luminile verzi, roşii şi albe ale vaporaşelor de 
pasageri, ale bărcilor şi ale remorcherelor care trag, 
pufăind, şlepuri încărcate. Prin ferestruicile cabinelor 
nesfîrșitului: şir de şlepuri ancorate la chei, care ser- 
vesc şi de locuință, se strecoară nenumărate lumini ce 
se reflectă în apa liniştită a fluviului. 

Imaginile acestea îi sînt dragi, fiindcă îi aduc aminte 
de micul port de la Dunărea cea lată. 

Cînd această plimbare o putea face ziua, cerceta 
anticarii înșirați cu lăzile lor ide cărți pe cheiul stîng 
al Senei, la care găsea uneori, alături de cărţi rare de 

literatură, şi tratate utile de matematici. Cînd oboseala 
îl va fi cuprins, se va fi odihnit, desigur, în micul 
scuar ce înconjura minunata catedrală „Notre Dame“, 
lăsîndu-şi gîndurile să umble în voie. 

Acum, cînd numai cîteva zile îl despart de plecarea 
în ţară, deşi sufletul îi este plin de bucurie, o 
uşoară părere de rău i se strecoară în suflet. Despăr- 
ţirea de colegii aceştia străini, care l-au înconjurat trei 
ani cu discretă prietenie şi preţuire, cu care a împăr- 
tăşit emoţiile examenelor şi bucuriile reuşitelor, îl în- 
tristează. Simte că ceva din viaţa lui rămîne aici şi din 
care nu poate lua decît o amintire. 

Este nerăbdător să-şi scoată mai repede „diploma de 
doctor“ de la universitate şi să-şi facă vizele paşapor- 
tului pentru plecare, dar ar dori să ia cu el toată 
atmosfera de muncă cerebrală, de prietenie curteni- 
toare şi de politeţă intrată în obicei. 

Cu mulţi dintre tinerii cu care a studiat împreună 
e prieten, iar unii îi sînt atît de aproape, încît fac 
parte din ambianța sa. Cu aceştia va întreţine relaţii 
cordiale toată viaţa, iar în corespondenţa ce o va purta 
cu ei se vor strecura, printre ştirile despre cercetări 
şi studii, şi noutăţi din viaţa lor de familie. 

Astfel, în februarie 1935, Genty, unul din colegii săi 
de an, după 35 de ani de la strîngerea de mînă de 
rămas bun, schimbată în poarta şcolii din „Rue 
D'Ulm“, îi scria cu ocazia unui eveniment fericit pe- 
trecut în familia sa : 

„Îţi mulţumesc din toată inima pentru sensibilitatea 
cu care iei parte la bucuriile familiilor camarazilor tăi 
de altă dată şi pentru faptul că îţi reaminteşti mereu 
de această camaraderie.“ 

Camaraderia aceasta care a sudat prin muncă su- 
fletele lor tinere o va păstra pînă în ultimele sale 
clipe. 

Faptul de a fi fost elevul înaltei şcoli franceze a 
constituit o mîndrie pe care a mărturisit-o întotdeauna. 

Patruzeci de ani mai tirziu, în 1937, fiind invitat la 
inaugurarea unor noi laboratoare ale şcolii, în cuvîn- 
tarea ţinută cu acea ocazie spune: 

„Profit de aceste clipe solemne pentru a declara, nu 
fără emoție, mîndria ce păstrez în inima mea de a fi 
aparţinut, ca elev străin, acestei instituţii franceze de 
prim ordin“... 

lar mai departe precizează: „Tot ce am făcut în 
specialitatea mea vine de aici, din acest minunat 
izvor... Viaţa mea s-a desfăşurat, încă din acele timpuri 
destul de îndepărtate, în mare parte sub impulsiunea 
ideilor şi sentimentelor culese zi cu zi în sălile de 
studiu și pe culoarele acestei şcoli, sub influenţa 
scumpilor mei camarazi francezi“. 

Cînd lucruri şi acte au fost puse în ordine şi nu a 
mai rămas decît să-şi scoată biletul de tren, vizitează 
pe profesorii săi. Toţi îl primesc cu plăcere şi îi spun 
cuvinte de preţuire. Despărțirea de profesorul Darboux, 
maestrul său, care atunci era un bărbat ce-şi purta cu 
eleganţă cei 57 de ani, trebuie să fi fost mai plină de 
afecţiune, mai duioasă şi, desigur, că în această între- 
vedere de rămas bun vor fi fost discutate, alături de 
temele ce le studia, și proiecte de viitor, 

Şi astfel, într-o zi de iulie a anului 1896, condus de 
cîţiva dintre colegii săi, ia trenul pentru a se întoarce 
în țară.. 


CAPITOLUL V 


ÎNTOARCEREA ÎN ŢARĂ 


CÎND SE ÎNTOARCE în ţară e miezul verii şi 
popasul făcut la Severin, la familia sa, care îl așteaptă 
cu nerăbdare, s-a dovedit un moment plăcut, dar şi 
necesar. Sînt atîtea de făcut şi de pus în ordine... 

Apoi, viaţa nouă care i se deschide cere şi ea o 
pregătire. Face un drum la Bucureşti și se prezintă 
profesorilor săi care îl felicită şi îl primesc ca pe un 
egal. Dintre toate întrevederile, aceea cu Spiru Haret, 
care conducea destinele matematicii în Universitate, a 
fost cea mai preţuitoare. 

Secţia de matematici a Facultăţii de Ştiinţe din Bu- 
cureşti, cu toate că trecuse trei decenii de la înfiin- 
tare, funcţionase uneori cu mai mulți profesori decît 
studenţi. De aceea, cînd se declara o catedră vacantă, 
putea fi uşor suplinită de ceilalți profesori. 

Mai de mult rămăsese vacantă catedra de calcul 
diferenţial şi integral ; iar în urmă cu cîţiva ani, murise 

în vîrstă de 43 de ani profesorul C. Gogu, rămînînd 
astfel vacantă şi catedra acestuia de geometrie anali- 
tică și trigonometrie sferică. 

Astfel, venirea în ţară a tînărului doctor în mate- 
matici, care îşi terminase cu strălucire studiile ca in- 
tem al Şcolii normale superioare „instituţie cu vechi 
şi încîntătoare tradiţii“, umple un gol simţit în. viaţa 
tinerii universităţi romîneşti din București. 

Consiliul profesoral îi încredinţează spre suplinire, 
cu începere la 1 noiembrie 1899, ambele catedre va- 
cante. O dată cu această numire, o cerere de cîteva 
rînduri, prin care îşi dădea demisia de la catedra sa 
din Galaţi, punea capăt scurtei sale cariere de profesor 
secundar, în timpul căreia nu a ţinut micilor elevi de 
la liceu nici o lecţie. 

La această dată Gh. iţeica abia împlinise 26 de ani. 

Cînd acest tînăr urcă treptele catedrei universitare, 
la vîrsta la care mulţi mai încercau examenul de ba- 
calaureat, nu stîrneşte invidie şi nici nu este socotit 
privilegiat. Foştii săi colegi de la Şcoala normală supe- 
rioară din Bucureşti îl preţuiesc şi judecă acest succes 
drept consfinţirea meritelor sale. 

Cu înfăţişarea sa, care nu. are nimic izbitor, energic 
şi cu răbdarea veşnic trează se apropie mult ca struc- 
tură sufletească de fostul său profesor, Spiru Haret ; iar 
acesta apreciase la fostul său student atît inteligenţa 
bine strunită cît şi voința fermă care asigură izbînda 
în orice împrejurări. Pe acest temei, nemărturisit poate, 
mai mult decît pe perfecta sa pregătire, s-a sprijinit 
acel consiliu care a încredinţat dintr-o dată cele două 
cursuri fundamentale ale secţiei de matematici tînă- 
rului care nu ţinuse încă nici o prelegere. 

În faţa noii situaţii, îşi pune din nou în aplicare 
„programul personal“ şi fiecare zi este plină. 

Prelegerile pe care le ţine la facultate sînt pregătite mi- 
nuţios. Calculele sînt strînse şi clare, înşiruindu-se pe 
tablă într-o asemenea ordine, încît rămîneai cu impre- 
sia că chiar şi această aşezare a fost mai înainte cum- 
pănită. 

Nu i-au plăcut dibuirile niciodată şi de aceea pre- 
gătirea sa merge pînă la amănunt. Cînd în cursul de- 
monstraţiilor are nevoie de un artificiu de calcul, se 
opreşte şi atrage atenţia asupra motivului pentru care 
artificiul are forma înfăţişată. Fiecare exemplu pe care 
îl strecoară pentru a ilustra o demonstraţie e atît de 
legat de aceasta, încît teoria expusă se luminează din- 
tr-o dată. 

Pe atunci lecţiile durau o oră. Intra cu precizie la 
curs şi prelegerea sa era astfel măsurată, că rareori se 
întîmpla să difere cu un minut sau două de timpul hă- 
răzit. Ținuta în care se prezintă la catedră e sobră, dar 
este atît de minuţios îngrijită încât îi dă un aer de ele- 
ganţă aparte. 

Studenţii care îl ascultă sînt impresionați de clari- 
tatea cursurilor, de punctualitatea şi de ţinuta profe- 
sorului care predă acum pentru prima dată și simt că 
au în faţa lor un adevărat profesor. 

Curînd faima sa trece pragul universităţii bucureş- 
tene. 

Cu toată munca ce trebuie să o depună are timp 
să-şi continue cercetările în domeniul geometriei dife- 
renţiale şi trimite la Paris, în acest an, două note asu- 
pra ecuaţiilor Laplace, care se publică în ,Comptes 

Rendus des Séances de l'Acad. des Sciences“ şi în Bu- 
letinul ştiinţelor matematice. 

Geometria diferenţială a format, cu mici abateri, 
obiectul său esenţial de cercetare. 

„Ca să ţineţi o idee despre obiectul ramurii acesteia 
de matematici — spune profesorul Dan Barbilian într-un 
articol despre Ţiţeica, publicat în „Universul literar“ 
din 8 ianuarie 1928 — închipuiţi-vă o tablă mare de 
zinc. Un soare permanent ar îndoi-o, încălzind-o, faţa 
de zinc ia forma unei suprafeţe mai complicate. Geo- 
metria diferenţială studiază deformările de linii şi mă- 
suri într-un rotocol foarte mic din acea suprafaţă, 
Lucrurile se prezintă acolo mai simplu. Din studiul 
acesta local, rezultă mai multe consecinţe pentru su- 
prafaţa întreagă. 

Un geometru din Goettingen, Gauss, e iniţiatorul în 
această ştiinţă, căreia Einstein îi împrumută foarte 
multe rezultate pentru a crea lumea moluscă, o lume 
făcută din relaţii generale de continuitate, dar cu o 
înfăţişare modificată mereu de timp“. 

În ţară, Ţiţeica alăturat mai de mult Gazetei Mate- 
matice, publică două articole de matematică elementară 
privind unele proprietăţi ale cercurilor, și „asupra vec- 
torilor“. 

Nici nu s-a terminat bine anul școlar 1899—1900 și 
în luna mai (1900) este numit agregat definitiv la 
catedra de geometrie analitică şi trigonometrie sferică 
pe care o deținuse profesorul C. Gogu. 

Pe acea vreme, absolvenţii şcoalelor normale de în- 
văţători şi institutori din toată ţara îşi susțineau exa- 
menul de „abilitare“ la Bucureşti şi Iaşi; Ministerul, 
văzînd contactul strîns pe care tînărul profesor univer- 

sitar îl ţinea cu matematica elementară, îl nwneşte şi 
în comisia de examinare a acestora, calitate în care 
a funcţionat multă vreme. 

Oricît ar fi de ocupat acum și oricîtă grijă ar pune 
în pregătirea acestui început de viaţă nouă, are destul 
timp să-şi continue lecturile sale de filozofie şi litera- 
tură. De la Paris, îi sosesc reviste de matematici, de 
literatură, de filozofie şi cărţi. Mica bibliotecă începută 
de pei băncile liceului începe să prindă consistenţă. 
Cu foştii profesori şi colegi francezi întreţine corespon- 
denţă regulată, interesîndu-se de cercetările care sînt 
în curs ca şi de viaţa lor de toate zilele. Şi astfel, ră- 
mîne mereu prezent în mintea și sufletul celor de acolo, 
stabilind bune legături între universitatea noastră şi 
oamenii de ştiinţă ai Franţei. 

Viaţa de economie dureroasă s-a sfîrşit. Acum nu 
mai are nevoie să strîngă bani o săptămînă pentru a-şi 
putea cumpăra un bilet de concert, sau un bilet de 
tren pentru o mică excursie în afara oraşului. Ajutorul 
care îl trimite la Severin, deşi e mai mare ca în trecut, 
nu-i mai dezechilibrează bugetul şi din cînd în cînd 
poate face chiar daruri suplimentare. 

Mare iubitor de muzică, nu lipseşte de la nici un 


concert, iar acasă, în clipe de destindere, cîntă la vioară. 
Îndrăgostit de natură, o caută şi îi gustă frumuseţea 


şi măreţia. 

Fire iscoditoare şi energică, nu se mulţumeşte cu acea 
contemplare statică, pironitoare, şi face alpinism. Zi- 
lele de vacanţă încep să fie şi pentru el zile de hoinăreală 
prin munți. Mai tîrziu, cînd va avea familie, îşi va 
stabili ca loc de recreaţie „Poiana Țapului“, minunată 
aşezare pentru excursii. În dimineţile senine de vară, 

cînd soarele începe a-şi strecura razele prin frunzişul 
pădurii şi albastrul palid al cerului pune cunună de 
lumină pe crestele munţilor, imensul perete de stîncă 
al Bucegilor se colorează în roz şi roşu, iar unele stînci 
răspund cu focuri de raze răsfrînte focului îndepărtat 
al soarelui. În faţa unui astfel de spectacol, pentru care 
cuvîntul „grandios“ e prea puţin, se va fi desprins o 
clipă de el însuși, revenind apoi mai împăcat, mai liniştit. 

Cei trei ani care trec pînă la ridicarea sa la rangul 
de profesor titular de geometrie analitică la Universi- 
tatea din Bucureşti sînt ani de suflet plin şi muncă 
rodnică. A publicat în acest răstimp încă 11 articole 
de geometrie diferențială în revistele franceze ca şi 
în Buletinul de ştiinţe din Romînia. Împreună cu I. 
Ionescu, A. G. Ioachimescu şi V. Cristescu, toţi tineri 
profesori la Şcoala de poduri, cu care lucrează la Ga- 
zeta Matematică, unde depun cu toţii muncă dezinte- 
resată, izvorită din dragoste pentru ştiinţă, alcătuieşte 
o culegere de probleme de aritmetică, geometrie, al- 
gebră şi trigonometrie. Aceasta este prima carte de 
acest gen în ţara noastră şi se adresa elevilor de la 
secţiile reale ale liceelor şi mai ales candidaţilor la 
Şcoala de poduri. Are deosebitul merit că, deşi in- 
titulată „culegere“, majoritatea problemelor aparţin 
autorilor. Cartea conţinea 520 de pagini şi era prima 
pe care o publica „Biblioteca Gazetei Matematice“. 

De ce trece vremea, mai mult se consacră luptei 
pentru pătrunderea dragostei de matematică în rîndu- 
rile din ce în ce mai dese ale elevilor de liceu. 
Adînc convins de rolul ce-l poate juca „Gazeta Mate- 
matică“ în cultivarea matematicilor în ţară, în afara 
colaborărilor cu articole şi probleme, conlucrează cu 
tact la conducerea ei. 

Dintre matematicienii care au ilustrat în trecutul nu 
prea îndepărtat ştiinţa romînească, este singurul care 
se preocupă constant şi intuieşte precis unde şi cum 
trebuie întreprinsă acţiunea de descoperire a tinerilor 
cu predispoziţii pentru matematici. El ştie că această 
predispoziţie nu'o va găsi printre fiii răzgiiaţi din fa- 
miliile cu dare de mînă, căci predispoziția aceasta în- 
seamnă muncă grea, şi nu degeaba romanii, care nu 
au fost niciodată străini de munca cerebrală, lăsau 
grija calculului în seama sclavilor. 

De la început își dă seama că datoria sa cea mare, 
datorie neprevăzută în legi şi regulamente, este să co- 
boare asupra poporului lumina ce i-a fost hărăzită 
prin vrednicia lui. Şi Gh. Ţiţeica a fost singurul ma- 
tematician de înaltă ţinută ştiinţifică ce nu a dispre- 
ţait munca migăloasă şi nestrălucitoare de lămurire şi 
luminare a începutului. 

Încleştarea cu ignoranţa este dîrză și pentru reuşită 
nu-i nevoie de generali, ci de combatanți. În lupta 
pentru deschiderea drumului către această ştiinţă 
aridă, dar atît de necesară, în rîndurile combatanţilor 
şi nu al generalilor îl găsim pe profesorul 'Ţiţeica. 

Mai tîrziu, cînd va fi sărbătorit pentru un număr de 
ani de activitate şi cînd tînărul de acum devenise „un 
mare profesor“, va spune singur: „N-am fost în viaţa 
mea decît un simplu soldat. Am dorit să rămîn în rîn- 
durile muncitorilor neamului meu“. 

Văzînd felul în care se prezentau la concursuri elevii 
pe care îi dădeau liceele de atunci, scrie în 1903 arti- 
colul „Geometria în învățămîntul secundar“, în care 
stabilește principiile după care trebuie dezvoltat studiul 
geometriei în licee. Ca rezultat al acestor preocupări, 

în care a arătat competință, mai tirziu va fi numit în 
comisia pentru examinarea cărţilor didactice. 

Tot în această perioadă de început, cei patru propă- 
văduitori ai dragostei pentru matematici înfiinţează în 
1902 concursurile Gazetei. La primul concurs (1902), a 
reuşit primul elevul O. Țino din clasa a VIII-a reală a 
liceului din Brăila, care mai tîrziu va fi un distins pro- 
fesor de geometrie analitică la Şcoala Politehnică din 
Timişoara. 

Străduinţa aceasta de răspîndire a ştiinţei în marele 
cuprins al poporului nu corespunde numai firii sale, 
ci este şi influenţa exemplului dat cu sinceritate de către 
fostul său profesor şi coleg, Spiru Haret. Iar cînd va fi 
ales membru al Academiei în locul profesorului său, i 
se va părea nimerit să citeze din opera predecesorului 
pasajul : „Pentru a lucra asupra masei, nu sînt de ajuns 
numai mijloacele administrative, nici în genere cele 
restrînse între limitele unui formalism riguros. Trebuie 
ca toţi aceia care au o putință cît de mică de a con- 
tribui la ridicarea poporului să-şi dea concursul muncii 
lor fără tocmeală şi fără ezitare“. 

Cît de mult a fost pătruns de aceasta s-a confirmat 
încă o dată cînd, în mai 1905, fundează, împreună cu 
chimistul doctor G. G. Longinescu, profesor la univer- 
sitate, revista ştiinţifică de popularizare „Natura“, pen- 
tru care „concursul muncii sale fără tocmeală“ îl tuc, 
pentru a asigura apariţia regulată, să îndeplinească 
îndeletnicirile de: autor, redactor, corector, casier şi 
administrator, Este de la sine înţeles că această revistă, 
ca şi Gazeta Matematică, nu primea fonduri de susţi- 
nere de nicăieri. 

Munca aceasta care îi ocupă atita timp şi căreia i se 

dedică cu sinceritate şi devotament nu-l depăşeşte, pen- 
tru că el îşi cunoaşte adevărata măsură a puterilor sale. 

Cînd studiile de cercetare îl cuprind, nu se poartă ca 
un posedat al acelui „Furor“ al creaţiei, care este atît 
de caracteristic celor ce-și trăiesc viaţa în climatul înalt 
al ştiinţei. Pentru a medita asupra problemelor ce-l pre- 
ocupă, nu are nevoie să-şi bage capul în perna unei ca- 
napele, cum făcea Descartes, şi nici să se aşeze în pat 
în perfectă poziţie orizontală, cum făcea Leibnitz, des- 
pre care se glumea spunîndu-se că „gîndeşte orizon- 
tal“. Are multă putere de a aduce în cercul conştient 
al gîndirii ideile în legătură cu problema ce-l preocupă. 
Pentru aceasta se cere o bună memorie şi Ţiţeica o are. 
În scrierile sale matematice e clar şi elegant ; nu ai ne- 
voie — cum se spune uneori — să citeşti pagina care 
urmează pentru ca să înţelegi pe aceea care a precedat. 

Dacă, uneori, calculele sînt cam ermetice, ele se pot 
uşor reconstitui de cititorul atent şi astfel se capătă o 
înţelegere deplină. 

În perioada aceasta, de la 1903 și pînă cînd este ales 
membru corespondent al Academiei (mai 1909), a pu- 
blicat 15 note şi memorii în publicaţia de mare renume 
a dărilor de seamă (Comptes Rendus) ale Academiei de 
ştiinţe din Paris ca şi în Buletinul societăţii de ştiinţe 
din ţară. Acele memorii cuprind descoperirea unor su- 
prafeţe care în literatura matematică poartă denumirea 


de „suprafeţe Ţiţeica“ *. 


ee 


În „Gazeta Matematică“ publică 16 articole, pro- 


* Este vorba de memoriile : 
a) Sur la deformation de certains surfaces tetraedrales — C. Rendus 
Acad. Sci. Paris T. 142. 


A b) Sur certaines surfaces réglées — C. Rendus Acad. Sci. Paris 
. 145. 
c) Sur une nouvelle classe de surfaces — Rendiconti del Circolo 


matematico di Palermo 1908, 1909... 

bleme, redactează soluţiile primite de la corespondenţi, 
face parte din toate comisiile concursurilor şi scrie dă- 
rile de seamă. 

La revista „Natura“, al cărui prim număr apare în 
1905, publică articole de popularizare cu cele mai ne- 
aşteptate subiecte. Astfel, chiar în primul an de apariţie 
publică un articol despre „Fabricarea unei umbrele“, 
apoi un şir de articole intitulate „Convorbiri despre 
muscă, despre rîme...““ etc., alături de articole ca „Teoria 
moleculară a materiei“, „Astronomia şi pictura“ etc. 
Varietatea subiectelor arată bogăţia de cunoştinţe. 
Forma în care le prezintă este atrăgătoare şi plină de 
pitoresc. 

La facultate, cursul său de geometrie analitică „curge 


ca un rîu de claritate, ale cărui ape nu le poţi vedea 
de două ori (în fiecare an cursul capătă altă față)“, 
scrie cu ocazia împlinirii a trei decenii de profesorat 
fostul său student, remarcabilul geometru Dan Barbi- 
lian. Apoi, mai departe, cu talentul său care te face să 
trăieşti episodul zugrăvit descrie o oră de curs astfel: 


El descoperă acele suprafețe plecind de la suprafețele tetraedrale a 
căror ecuație este : 


2 2 2 
Ax + By? + Cz’ =1 
care admit deformări continue tn jurul liniilor asimptotice, formînd o 
jamilie de suprafețe aplicabile depinzind de doi parametri. Elementul 
liniar al acestor suprafețe poate lua formele : 
ds2=du2+2ndudu+ du2 
sau ds2=udu2+ 2mdudv+vdw? 
3 3 3 3 3 3 o, 

după cum: A24 B2 + C2=0 sau A2+ DB 2+ 02 — 3 

Țileica arată că primele sint suprafețe clasice ; cele de al doilea, 
care sînt „suprafețele Țiţeica“, se bucură de proprietatea că: 


E =ct, 


pâ 
unde k este curbura totală într-un punct al suprafeței, iar p distanța de 
la un punct fix al spațiului la planul tangent la suprafață în punctul 
considerat. 

„Smerenia și pacea luminoasă a acestei figuri (ceva din 
ortodoxia raţională a starețului Zosim din „Fraţii Kara- 
masoff) la catedră şi la tablă se însufleţeşte. Gestul mai 
larg arată rîndurile oștirilor de algebre. Un călugăr 
sc!dat ridicînd cruciata de semne pentru cauza cea mai 
adevărată, cea mai importantă, cum sabia n-a pledat 
vreodată și nici trîmbiţa n-a proclamat. 

Bătălia se desfăşoară albă, hotărîtă, într-un mers de 
fapt suveran. Ochii profesorului precișşi, albaştri, în 
planul median al amfiteatrului, par materializarea punc- 
telor circulare, de la infinit organizatori şi absoluţi. Pe 
cînd faţa se desface pe fondul negru al tabelei ca masca 
însăşi a geometriei. Ca sfera absolută, neeuclidiană. Am 
avut curiozitatea să gust, într-o atitudine de așteptare, 
lecţiile profesorului 'Țiţeica. Le-am cunoscut ca nişte 
clare bătălii. Sub faţa aceasta, mai ales, le iubesc. În- 
semnătatea acestor lecţii nu-ţi îngăduie o prea mare 
pasivitate. Scoţi repede hîrtia, creionul şi intri în bă- 
tălie. Atunci simţi lîngă tine o mînă sigură de neîn- 
trecut combatant. Aci îndepărtează fierul cu care inerția 
somnolenţii voia să te întunece ; dincolo arată o potecă 
sigură în spatele bateriei de întuneric ; îţi încheie ar- 
mura slăbită de lovituri şi din izbîndă în izbîndă, iată, 
te conduce în cortul bogățiilor lui Darius : diamantele 
proprietăţilor geometrice, tăiate după tetraedru, cub, 
octaedru“. 

Un alt elev al său spune: 

„Nu întîrzia niciodată, nici un minut, la intrarea în 
clasă şi nici un minut la ieşire. Cursul era împărțit în 
mod armonic; uneori lua o dezvoltare pe care nu o 
bănuiam, spre a se încheia în splendoare tocmai în 

clipa cînd suna clopoţelul“. (P. Sergescu — Răsăritul 
nr, 2—1930). 

Mai tîrziu, cînd ocupă şi catedra de calcul infinite- 
zimal de la Politehnica din Bucureşti, lasă studenţilor 
de aici o amintire neştearsă de claritatea cursului pe 
care îl predă. 

„Ştiuse să ne dea, în puţine lecţii, toate cunoştinţele 
de analiză matematică de care are nevoie un inginer. 
Demonstraţiile ce ni le făcea erau simple şi materia era 
astfel sintetizată, încît pregătirea pentru examen era 
uşoară“, îmi mărturisea un fost elev al său (ing. Voicu- 
lescu) din acea perioadă. 

Dar pentru ca prelegerile sale de geometrie analitică 
„să curgă ca un rîu de claritate“, lecţia „să se încheie 
în splendoare“, iar materia să fie astfel sintetizată încît 
puţine prelegeri să cuprindă multe cunoştinţe, trebuie 
ca în afara unor vaste cunoștințe, cel chemat să împăr- 
tăşească din ştiinţa lui altora, să pregătească cu migală 
prelegerile, neacordîndu-şi nici o îngăduinţă. El ştie să 
dozeze bine cunoștințele ce încap într-o lecţie şi ştie să 
trezească interes şi curiozitate. Prelegerile sale erau 
astfel lucrate, încît fiecare din ele era un model. Avea 
o deosebită îndemînare să accentuieze linia dreaptă a 
raționamentului şi să cizeleze calculele astfel ca să 
apară conturul precis al demonstrațiilor. Într-o notă a 
sa, în creion, pentru o conferință, găsim următoarea 
însemnare ; „Teorema e mai presus de constatare şi mai 
presus de greşeală. O teoremă de geometrie e o legă- 
tură organică între părţile unei figuri“. 

Lecţiile lui se resimt profund de acest fel de înţele- 
gere şi de aceea ele „se încheie în splendoare“ şi curg 
„ca un rîu de claritate“. 

Trebuie să ne aşteptăm că examenele profesorului 
atît de sever cu el însuşi să nu fie comode pentru stu- 
denţi. Ele se petreceau însă într-o atmosferă de înţele- 
gere şi echilibru sufletesc, încît neliniştea ce cuprinde 
întobdeauna pe cel ce i se cercetează cunoştinţele se 
topea. 

Dacă, totuşi, apropierea examenului inspiră oarecare 
teamă aceasta se datora grijei ca pregătirea să fie la 
înălțimea profesorului. 

În aceste ocazii, cînd examinator şi examinat trăiesc 
sub o intensă tensiune nervoasă, el niciodată nu a rostit 
vreo vorbă de dispreț sau de descurajare. Mai mult, în 
aceste ocazii este atît de sensibil, încît emoția candi- 
daţilor se resfrînge parcă şi asupra sa, căci răspunsurile 
bune îl încălzesc, iar expunerile candidaţilor le urmă- 
reşte cu ascuţită atenţie. Examenele sale nu aveau 
nimic idin răceala de gheaţă a acelora în care profeso- 
rul ascultă răspunsurile ce se dau fără a aproba sau 
dezaproba, lăsînd elevul într-o lamentabilă nesiguranţă. 
Ele erau vii şi profesorul ţinea în mîna sa atitea căi 
pentru rezolvarea problemelor ce le propunea, încît ori 
de cîte ori se întîmpla ca cineva să aibă inspiraţia unei 
rezolvări neaşteptate, îi sta întinsă mîna sigură a 
maestrului. Aceasta nu însemna că s-ar fi putut pre- 
zenta cineva nepregătit. Studenţii ştiau că vor fi cerce- 
taţi cu multă seriozitate, iar mintea ageră a profesoru- 
lui ştia să descopere repede obscurităţile, cu ori câtă 
grijă ar fi fost ocolite. Ei aveau încredere în examen, 
fiindcă erau întotdeauna apreciaţi cu dreptate. 

Prin aceste calităţi Țiţeica se apropie de studenţi. Ei 
îl venerează, îl înconjoară cu respect și socotesc ca o 
mare cinste faptul de a-i fi urmat cursurile. El îi primea 

cu amabilitate şi bunăvoință ; totuşi, puţini au fost aceia 
care au îndrăznit să-i adreseze vreo întrebare. Multă 
vreme profesorul Ţiţeica nu a avut asistent şi tot astfel 
stăteau lucrurile şi mai tirziu, în anii 1922—1925, cînd 
cel ce scrie aceste rînduri era studentul său. Din cauza 
acestei lipse, aplicaţiile ce trebuie în chip necesar să 
urmeze cursul erau lăsate pe seama fiecăruia în parte. 
Multe vor fi fost problemele care au rezistat, dar nimă- 
nui nu i-a trecut prin minte că ar putea întreba chiar 
pe profesor. Şi totuşi... dintre toţi profesorii secţiei de 
matematici ai facultăţii de ştiinţe din Bucureşti era cel 
mai apropiat, fiindcă îşi cunoştea bine studenţii, iar 
aceştia o ştiau. Avea însă în fiinţa sa o profundă rezervă 
cu care te învăluia şi topea orice strădanie a pornirilor 
exuberante. Legăturile cu studenţii împrumută acea 
dragoste a părintelui care nu-şi dezvăluie afecțiunea 
decît când copiii dorm. Despre această latură a sufletu- 
lui său, un fost elev al său scrie: 

„Acest profesor prestigios, căruia în timp de 40 de 
ani i-au trecut prin mînă atîția studenţi, mai buni sau 
mai răi, mulți excelenți, nu a avut nici un elev, afară 
poate de o excepţie, care, de altfel, la un examen mai 
atent, nu face decît să întărească afirmaţia de mai sus. 
Lucrurile se explică prin aceea că începătorii bănuiau 
în el un judecător sever ; sau poate şi faptului că Ţiţeica 
nu poseda arta de a încuraja şi în faţa unui lucru slab 
sau rău n-ar fi putut spune niciodată : „da, e ceva“ sau 
cel. puţin un „mai încearcă“. Figura lui, „masca însăşi 
a geometriei“, îngheţa timiditatea începătorilor, care nu 
Dbănuiau că sub acea mască se ascunde o şi mai mare 
timiditate ca a lor, un om animat mai mult ca oricare 
altul de dorinţa de a le face bine şi care nu are ezitări 

decît asupra mijloacelor de ales în acest scop“. (N. Cio- 
rănescu — Gh. Ţiţeica, viaţa şi opera, 1939). 

Şi într-adevăr, studenţii desluşesc din sufletul profeso- 
rului lor numai ceea ce el lasă să se vadă, iar ceea ce 
va fi fost parte întunecată a firii sale, ei nu o puteau 
prinde. Faţă de acest tineret pe care îl copleşeşte cu 
personalitatea sa nu s-a arătat niciodată jovial, dar nici 
nu a făcut reflexii ironice : mai mult, se poate spune că, 
cel puţin faţă de studenţii săi, a fost fără acea vervă 
satirică ce prinde într-un singur cuvînt o atitudine ab- 
surdă. Se părea că vorbele dureroase ce ar fi voit vreo- 
dată să le pronunţe îi mureau pe buze şi lăsa privirii 
să spună cuvintele nerostite. 

Cînd întîmplarea crea situaţii în care candidatul la 
examen era tentat să se servească și de altă cale decît 
aceea a ştiinţei, profesorul Ţiţeica nu se prefăcea în po- 
liţist pentru a prinde pe cel căzut în păcat, ci îndepărta 
cu delicateţe tentaţia pentru a nu face din studenţii săi 
delicvenţi. Astfel, la Politehnică, unde la examen era un 
număr mare de studenţi în aceeași sală și unde chiar 
cel mai corect citea fără să vrea lucrarea vecinului, gă- 
sise o metodă ca „inspiraţia“ de la vecin să fie minimă. 
Astfel, teza conţinea mai multe probleme al căror timp 
de rezolvare fusese calculat pentru fiecare în parte. Se 
dicta prima problemă şi se anunţa timpul, care putea fi 
5 sau 10 minute, în care trebuia rezolvată. La expi- 
rarea timpului acordat se dicta cea de a doua problemă, 
a cărei rezolvare trebuia să fie dată, de asemenea, în- 
tr-un timp hotărît. Astfel se continua cu toate proble- 
mele ce conţineau lucrarea scrisă. Problemele se succe- 
dau în ritmul stabilit prin cronometrarea timpului de 
rezolvare cu atîta precizie, încît fiecare trebuia să se 

ocupe numai de lucrarea sa, iar cei slab pregătiţi rămî- 
neau în urmă, dînd astfel măsura adevăratei lor puteri. 

Cu toate că la asemenea examene erau destui aceia 
cărora li se refuza promovarea, nu ne este cunoscut 
vreun caz de protestare. 

De obicei nu afişa rezultatul lucrărilor scrise, ci con- 
voca pe candidaţi, cărora le citea notele în ordinea im- 
portanţei lor, făcînd şi cîte o scurtă caracterizare a 
lucrărilor ce prezentau mai multă originalitate. Aprecie- 
rea pe care o făcea era scrupulos motivată, iar nota pe 
care o punea era bine cîntărită. Pentru proba orală erau 
primiţi numai acei ce făceau o lucrare scrisă reuşită. 

Muncii acesteia de scrutare a cunoştinţelor altora, 
pentru a face din cei examinaţi vrednici propovăduitori 
ai adevărului ştiinţific, i se supune nu din obligaţie, ci 
din dorinţa 'de a da altora viaţă nouă. 

Tot astfel trebuie înţeleasă şi activitatea dusă la Ga- 
zeta Matematică, al cărui rost „de a dezvolta gustul 
pentru cercetări originale“ îl adînceşte şi îl precizează. 
Am putea spune că activitatea dezvoltată aici dă măsura 
în care îşi cheltuieşte mintea şi sufletul pentru binele 
poporului său. Aici, poate tot aşa de bine ca la facultate, 
găseşte că e locul să dezvolte această „ştiinţă curată 
pentru suflete curate“, convins că „atingerea sinceră cu 
matematica lasă urme adînci. Lasă înclinarea perma- 
nentă de a urma în orice împrejurare linia dreaptă. Lasă 
năzuinţa către ideal şi către perfecțiunea adevărată“, 
(G. M. XLI pag. 318) 

Cît de clar dezvăluie aceste rînduri pasiunea sa pen- 
tru adevăr şi ştiinţă şi ce încordare neobișnuită pune 
în grija de a trece în mîini vrednice făclia ce va lumina 
minţile celor ce vor veni... Doreşte ca opera aceasta iz- 

vorîtă din „entuziasmul tinereţii“ să continue dincolo 
de viaţa celor ce au făurit-o;: 

„Încheind aceste rînduri mă găsesc între două senti- 
mente. Un sentiment de melancolie față. de toţi cei care 
au luat parte la ridicarea Gazetei, prin munca și inteli- 
genţa lor, şi cari, rînd pe rînd, au dispărut din mijlocul 
nostru. Un sentiment de încredere în viitor întemeiat pe 
un principiu transcendent, că energia sufletească cu- 
rată, strînsă în jurul Gazetei, în curgerea celor 40 de 
ani, nu poate dispare, ci se transformă în altă energie 
sufletească. 

Exprim şi acum dorinţa, ca şi în septembrie 1920, 
cînd s-au încheiat 25 de ani de apariţie, ca peste 10 ani, 
cînd se va serba o jumătate de veac, să mai fie în viață 
cel puţin unul din întemeietorii Gazetei, ca să constate 
că firul nu s-a întrerupt şi că idealismul de la început 
n-a suferit nici o scădere“. + 

Cînd scria aceste rînduri, era în anul 1935. Ritmul 
vieţii sale nu scăzuse şi era în plină activitate. Nu bă- 
nuia însă cât de puţin mai avea de trăit. 

La aniversarea de o jumătate de veac, mai trăia unul 
singur dintre fondatori, profesorul I. Ionescu de la Po- 
litehnică. 

Concursurile de la Gazeta Matematică se încheiau fn- 
totdeauna printr-o masă comună, la care luau parte pro- 
fesorii şi candidaţii. La aceste reuniuni era obiceiul ca 
profesorul să cedeze locul omului şi zăgazul dintre pro- 
fesor şi elev să se rupă, lăsîndu-se cuprinşi cu, toţii de 
valul de voie bună pe care îl dădea izbînda. Mulţi din- 
tre profesori cântau alături de elevii lor ca Gh. Nichifor, 
Petre Sergescu, Mihai] Ghermănescu, ba trăgeau chiar 

şi cîte un joc ca în anul 1912, cînd profesorul Orăşanu 
a jucat împreună cu elevul său Chiţulescu jocul „Ca la 
Breaza“, l 

Unii cîntă din vioară, şi masa aceasta comună în at- 
mosfera de voie bună care o însoţeşte dă prilej ca su- 
fletele să se lege între ele şi să crească stima ce şi-o 
poartă unul altuia. Cu toată această atmosferă de bucu- 
rie sinceră şi înţelegere între suflete, ţinuta lui, deşi 
mărturisea împărtăşirea acestei bucurii, era reţinută. 

Iubitor de muzică şi muzicant el însuşi, nu s-a lăsat 
niciodată pornirii de a lua vioara din mîna cuiva. La 
bucuriile acestea, din care sufletul său se împărtășește 
cu cumpănită măsură, era parcă mai mult spectator 
decît participant. Personalitatea sa covirşeşte, şi chiar 
şi în aceste clipe de destindere insuflă respect și un fel 
de adorare, care învăluia imaginea profesorului cu au- 
reola iluminaţilor. 

Toastul, pe care îl ţinea regulat în asemenea ocazii, 
era aşteptat cu mare interes. lată cum descrie distinsul 
profesor Vîlcovici atmosfera premergătoare cuvîntărilor 
lui 'Ţiţeica : ,„...deodată se făcea tăcere generală. Tine- 
retul îşi încorda atenţia, bătăile inimilor se precipitau, 
un val de emoție generală trecea peste toată asistenţa. 
Era semnul că profesorul Ţiţeica va vorbi“. (G. M. LI. 
pag. 30) 

Adept a lui Poincaré, care nu separa adevărul ştiin- 
ţific de adevărul moral, Țiţeica strecoară în aceste cu- 
vîntări ocazionale înţelepciune şi învăţăminte, transfor- 
mîndu-le, astfel, în admirabile lecţii de morală, de care 
participanţii îşi vor aduce mereu aminte, pentru că în 
aceste clipe sufletul său se dăruieşte ascultătorilor şi îi 
face să vibreze sub impulsul energic al minţii sale. 

În anii aceştia de început e adunată atita viaţă, încît 
fiecare clipă îi este plină. 

S-ar părea că liniştea cu care obişnuit se înconjoară 
nu-i decit o ficțiune în încleştarea aceasta de muncă, 
dacă nu am avea convingerea existenței unei puternice 
armonii lăuntrice care leagă lupta vieţei de scopul ei, 
armonie care nu l-a părăsit niciodată. 

Pînă în anul 1913, publicase în reviste străine şi ro- 
mîne de specialitate 115 note şi memorii privind cer- 
cetările sale din domeniul geometriei diferenţiale. Faima 
lui trecuse de mult hotarele ţării... „Toute le monde en 
France connaît vos belles découverts en geometrie...“ 
îi scria marele matematician francez E. Cartan. La aces- 
tea se adaugă 24 de articole privitoare la congrese, re- 
cenzii şi rapoarte publicate în Gazeta Matematică, pre- 
cum şi 37 de articole de popularizare în revista 
„Natura“. 

În anul 1912, în luna August, ia parte la cel de al 
cincilea congres al matematicienilor ce s-a ţinut la Cam- 
bridge. 

Pe cartonul pe care era tipărit meniul mesei comune 
se descifrează semnăturile celor mai iluştri matemati- 
cieni ai timpului ca : Paul Montel, Emil Borel, T. Levi- 
Civita, G. Castelnouvo, E. Kasner etc., iar romînul 
Ţiţeica e unul dintre ei. 

În 1904 se căsătoreşte şi întemeiază un cămin, asupra 
căruia revarsă toată afecțiunea sufletului său şi în care 
bucuriile şi întristările care vor fi fost nu au vibrat decît 
în surdină. Ca soţ şi părinte a fost iubit şi respectat. 
Colegii de altă dată, cu care întreținea relaţii de prie- 
tenie, remarcă adînca gravitate.pe care firea sa o aduce 
în viaţa de familie... „Cu gravitatea pe care o ai în viaţa 

ta de familie ca şi în viaţa ta ştiinţifică“, îi scria unul 
dintre ei. 

În primăvara anului 1909 fusese ales membru cores- 
pondent al Academiei Romîne ; peste patru ani, în pri- 
măvara anului 1913, devine membru activ în secțiunea 
ştiinţifică a Academiei, în locul lui Spiru Haret. 

Alegerea s-a făcut în luna mai şi peste cîteva luni îm- 
plinea 40 de ani. Aceasta e vîrsta maturității depline, 
vîrsta la care viaţa curge nestăvilită, iar energia ajunge 
potenţialul maxim. 

Opera împlinită pînă acum covîrşeşte atît prin uni- 
versalitatea şi profunzimea cunoştinţelor, cît şi prin 
complexitatea sufletului. Dar cu toată complexitatea sa 
sufletească, inima îi era uşor de cunoscut, căci efortul 
de disimulare depăşea voinţa sa. Prieteniile, neînţelege- 
rile şi scepticismul erau ușor descoperite de cei din jur. 
Nu a ştiut şi nici nu a vrut vreodată să se prefacă. De 
aceea şi acum discursul. său de recepţie este înainte de 
toate o operă de sinceritate față de memoria marelui 
dispărut, este o operă de alungare a umbrelor aruncate 
de unii adversari politici fără conştiinţă şi fără pricepere. 

În acest discurs despre „Viaţa şi activitatea lui Spiru 
Haret“, vrea să dea „o cuvântare care... să deschidă 
minţii orizonturi pe care nu are obiceiul să le pri- 
vească“... Şi pentru aceasta, se apropie de subiectul ce-l 
dezvoltă cu prudenţă, spunînd cu convingere că „stu- 
diul ştiinţific al fenomenelor naturii caută să ia forma 
matematică şi acest studiu se socotește deplin cînd 
forma matematică a fost găsită“. Pentru el „natura caută 
să-şi exprime legile în formule matematice... are ten- 
dinţa... să devină... matematică“, iar pentru a dovedi 
utilitatea acestei ştiinţe aride, arată că „matematica este 


89 


un mod de exprimare a legilor naturale, este cei mai 
simplu şi cel mai potrivit chip de a înfățișa o lege ge- 
nerală sau curgerea unui fenomen, este cea mai perfectă 
limbă în care se poate povesti un fenomen natural“. 
Mai departe adaugă : „Ele (matematicile) iau parte ac- 
tivă chiar în căutarea legilor, în cercetarea fenomenelor 
naturii nu numai în topirea rezultatelor în formule... 
matematica este astfel nu numai o limbă de exprimare 
dar şi o unealtă de cercetare“. 

Cu aceste gînduri izvorite dintr-o profundă convin- 
gere şi exprimate într-o limbă care îl face pe academi- 
cianul . S. Hepites, în răspunsul său, să remarce :... 
„discursul ce auzirăm adineaori ne arată pe domnul Ţi- 
teica şi sub aspectul scriitorului talentat care-și cumpă- 
neşte vorba şi care ştie să prezinte, sub o formă plăcută 
şi atrăgătoare, chestiuni care cu greu se pot expune în 
acest fel“, Ţiteica atacă miezul tezei sale. 

Cuvintele ce le adresează înaltului for vibrează de 
adînca preţuire ce o poartă înaintaşului său; iar por- 
tretul ce-l scoate din linii esenţiale şi sigure e izbitor de 
asemuitor imaginii ce o va lăsa despre el însuși în min- 
tea foştilor săi elevi. 

Într-un stil de o simplitate gravă, care dă cuvîntului 
toată greutatea, iar ideii întregul înţeles, Ţiţeica spune : 

„Cu toate că a fost profesor universitar atîta vreme 
şi a avut deci împrejurarea să fie cunoscut de atîtea ge- 
neraţii de studenţi, cu toate că a fost ministru în atîtea 
rînduri şi a lucrat cu atîţia funcționari şi colaboratori 
la opera mare căreia i se consacrase, totuşi Haret nu a 
fost cunoscut în intimitatea gîndurilor sale mai de ni- 
meni. Fire în aparenţă rece, puţin comunicativ, Haret 
avea o rezervă care nu se potrivea cu obiceiurile noas- 

tre de a intra repede şi fără discreţie în sufletul altora... 
Dragostea puternică a admiratorilor săi nu se adresa 
persoanei sale, ci autorului unei opere măreţe ; lumea îl 
iubea în faptele sale...“ Iar mai departe, completîndu-i 
imaginea, îl prezintă ca... „omul rigid, care merge drept. 
sigur şi hotărît ca un mecanism, care vine regulat ca o 
maşină la îndatoririle sale, care se ţine de cuvînt și nu 
amăgeşte pe nimeni, în viaţa căruia farmecul neprevă- 
zutului e redus la minimum, la care... totul e cîntărit şi 
socotit“. 

Cînd. a făcut portretul lui Haret în aceste cuvinte, de- 
sigur că nu bănuia câte suprapuneri erau între carac- 
terul său şi acela al fostului său profesor. Rîndurile 
acestea oglindesc, mai degrabă, propriul său chip. Re- 
zerva lui Haret era atît de mult şi rezerva sa „care nu se 
potrivea cu obiceiurile noastre“. În cuvântarea sa nu 
spune dar lasă să se înţeleagă cît de nesuferit îi este 
obiceiul de „a intra repede şi fără discreţie în sufletul 
altuia“. Despre „rigiditatea“ lui Haret, care este oare- 
cum și a sa, socoteşte de cuviinţă să atragă atenţia că e 
numai aparentă, căci „în acest suflet mare, în cute pe 
care nu le putea vedea oricine, era o simţire caldă, as- 
cunsă... de curiozitatea publică“. Pînă şi aici acești doi 
oameni care se succed unul altuia sînt atît de asemă- 
nători. 

Cu toată grija pe care a pus-o să dea cea mai adevă- 
rată imagine şi să arate cât mai corect marea valoare a 
celui ce a fost Spiru Haret, cîteva decenii a fost frămîn- 
tat de gîndul că atunci n-a reuşit să spună tot ce trebuia 
spus, n-a reuşit să sublinieze tot ce era de seamă şi, 
bolnav fiind într-un sanatoriu din Viena, către sfirşi- 

tul anului 1937, nu lasă să-i scape ocazia comemorării 
a 25 de ani de la moartea lui Haret şi pregăteşte o altă 
conferinţă. 

„Încerc pentru a doua oară să prind... cea mai po- 
trivită caracterizare... a marelui om de ştiinţă și om de 
stat, Spiru Haret“, scrie el în notele ce şi le face cu 
această ocazie. „În cea de față doresc să-mi îndeplinesc 
cu evlavie o sfîntă datorie față de fostul meu profesor 
la împlinirea unui sfert de veac de la trecerea lui în 
veşnicie“. 

Datoria ce voia să o îndeplinească acum, cînd urile 
duşmanilor politici s-au potolit de mult şi „multe din 
amănuntele vieţii lui Haret s-au topit“, era să pună în 
lumina vie a faptelor pilduitoarea viaţă şi marea valoare 
a dispărutului. Nu ştim dacă această conferinţă a fost 
ţinută, deoarece sănătatea sa în acest timp se zdrun- 
cinase şi nu-i mai îngăduia prea mult; dar din aceasta 
reiese adînca corectitudine de care era animat în toate 
actele vieţii sale. 

Anii 1914, 1915 sînt anii în care Europa era frămîn- 
tată de primul război mondial. O dramă uriașă începuse 
să se desfăşoare în faţa întregii lumi. Oameni cu înţele- 
gere privesc cu inima strînsă grozava încleştare dintre 
popoare, care creşte mereu. Neutralitatea Romîniei era 
precară, iar izbucnirea vulcanică a războiului a surprins : 
Armata era nepregătită, opinia publică era frămîntată 
de tot felul de zvonuri. 

Tulburarea pătrunsese în adîncuri, de unde ies la 
lumină cele mai neverosimile porniri. În învolburarea 
aceasta numai sufletele tari sînt liniștite. Cercetarea 
ştiinţifică cere calm și acea tăcere maiestuoasă în care 


gîndul poate oficia în linişte. De aceea, rezerva cu care 

s-a înconjurat întotdeauna și i-a fost scut contra indis- 
creţiilor îl ajută acum să se ancoreze bine în lumea geo- 
metriei. „Firul preocupărilor... matematice, pe care îl 
împletea în ţesături tot aşa de maestre ca paianjenul 
pânza lui“ — după cum notează N. Ciorănescu — slă- 
bise prea puţin ; iar din notele zilnice, pe care a început 
să le ţină de mai multă vreme, alături de un noian de 
formule şi enunţuri de teoreme, găsim cîteva ecouri, şi 
acelea foarte scurte, din cele ce se petrec dincolo de 
masa sa de lucru. 

Astfel notează : 

„4 septembrie 1914 : Astă seară adunarea profesorilor 
la Disescu în chestiunea naţională“. 

Urmează apoi calcule şi formule. Nici un semn că ar 
fi participat, sau ceva din cele discutate. Se începuseră 
acele întruniri în care se discutau cu aprindere chestiu- 
nile naţionale. Pentru aceste întruniri, care au frămîntat 
opinia publică toată perioada neutralității, un singur 
rînd | Peste cîteva luni, cînd îngrijorarea provocată de 
tulburările din afară îl neliniştesc din nou, scrie: 

1 ianuarie 1915 : „Deşi împrejurările nu sînt favora- 
bile meditaţiilor curat ştiinţifice“... Urmează apoi for- 
mule, calcule, teoreme. 

În faţa furtunii din afară, care spulberă tot ce găseşte 
în cale, numai un suflet tare, dublat de pasiune pentru 
ştiinţă, poate avea liniştea pe care o cere studiul. 


CAPITOLUL VI 


ANII RĂZBOIULUI 


ÎN JUMĂTATEA lunii august a anului 1916, Romi- 
nia intră în război alături de Franţa, Rusia, Anglia. Ce 
au crezut conducătorii de atunci ai ţării e greu de ştiut 
cu toată precizia, dar fapt cert este că poporul nostru 
a fost angajat în această luptă fără destulă pregătire, 
pentru că altminteri nu ar fi fost acea retragere dure- 
roasă din Moldova. 

La început s-a crezut că se vor obţine răsunătoare 
victorii şi generalii se înverşunau unul contra altuia 
pentru a culege laurii. Aceasta mărea şi mai mult deban- 
dada ce domnea aproape peste tot. Unul din generali 
care a înscris în istoria războiului victorii decisive îşi 
nota în memoriile sale : „Inconştienţa celor care conduc 
operaţiile noastre uşurează sarcina inamicului“, Într-a- 
devăr, prima parte a acelui război a fost pentru ţara 
noastră un prilej de adîncă durere. Numai după două 

luni de la începerea operaţiilor se pierduse 25°% din ar- 
mata combatantă şi mizeria începuse a-și arăta colții. 

În Bucureşti circulau tot felul de zvonuri, iar strategii 
de cafenea anunțau victorii care erau cu atît mai nesă- 
buite cu cît a doua zi erau dezminţite de înfrângeri du- 
reroase. În zilele de 12 și 13 septembrie 1916, Bucureş- 


tiul este bombardat de aviația inamică, şi pentru prima 
dată fiorul morţii pătrunde pînă în saloane. Spitalele 


sînt pline de răniţi, iar îngrijorarea bate la poarta fie- 
căruia. Nu e om care să nu se gîndească cu neliniște la 
ziua de mîine şi această neliniște se strecoară şi în su- 
fletul lui Ţiţeica. În carnetul său, în care şi acum formu- 
lele şi calculele abundă, notează: 

30 august 1916: „Luarea Griviței acum 39 de ani. 
Ce-o fi acum lą Turtucaia şi Silistra ?“ 

Pentru prima şi ultima dată sufletul său se lasă cu- 
prins de neliniște. Dar evenimentele erau prea grave 
pentru ca cineva să poată trece prin viaţă fără să pri- 
vească dezastrul care începuse să cuprindă ţara ca o vil- 
vătaie. Acum, desigur că firul cercetărilor ştiinţifice se 
va fi întrerupt. Toată lumea vrea să se salveze. Cei pru- 
denţi au şters-o de mult din capitală, naivii aşteaptă 
cuminţi măsurile oficiale. 

La casa corpului didactic, se ţin nesfirşite întruniri, 
care au ca scop întocmirea unor liste de profesori ce se 
vor evacua împreună cu elevii. Atmosfera de enervare 
şi dezorientare în care au loc discuţiile duc la o violență 
de limbaj şi uneori chiar la invective. La una din aceste 
şedinţe a luat parte ministrul Instrucțiunii Publice care, 
căutînd să arate că situaţia nu mai permitea evacuarea 
celor trecuţi pe acele liste, asistenţa iritată îl huiduiește. 


95 


La Academie se hotărăşte evacuarea parţială şi se 
desemnează un custode care să răspundă de averea ce 
va rămîne şi să-i fie reprezentant pe lîngă ocupanţi. Se 
ştie că acel care va rămîne va fi un sacrificat, căci ce 
putere avea el pe lîngă comandanții armatei de ocupa- 
ţie şi cine ştie cum vor înţelege aceştia să se poarte... 

Alesul trebuie să fie unul din cei ce nu pregetă în 
fața situaţiilor grele, şi înaltul for dă dovadă de bună 
orientare cînd încredinţează soarta Academiei în mîinile 
celui mai tînăr academician, Gh. Ţiţeica. 

Fire fără irascibilităţi, minte ascuţită şi cu gînd aşe- 
zat, Țiţeica este, într-adevăr, omul care va şti să apere 
patrimoniul material şi moral ce i s-a încredinţat. Cele 
cîteva zile care s-au scurs de la această hotărîre pînă la 
punerea ei în practică sînt zile grele. 

Zbuciumul şi îngrijorarea ce îl vor fi cuprins nu au 
putut ieşi la suprafaţă şi, cu desăvirșire calm, aşteaptă 
desfăşurarea evenimentelor. Chivernisiţii și patriotarzii 
o şterseseră de mult. Pe străzile întunecate ale Bucureş- 
tiului, în zilele acelea reci de început de iarnă cumplită, 
circulau doar oameni necăjiţi. O linişte sinistră se lăsase 
asupra cartierelor sărace ale capitalei. Cîte o coloană 
de trupe în retragere traversa cu pas obosit oraşul bu- 
curiei. 

Cînd armata duşmană a ocupat capitala, lăsă să 
treacă două zile pentru ca să noteze fără comentariu : 
„25 noiembrie 1916 : Alaltăieri s-a făcut ocuparea“. 

Atît. Furtuna care cuprinsese ţara întreagă nu l-a 
putut arunca în abisul panicii. Şi, oricît de mare a fost 
haosul din afară, viaţa sa, care curgea pe căi hotărite, 
nu a fost zdruncinată ; iar data notată în carnet nu a 


96 


avut altă însemnătate decît aceea a trecerei de la o stare 
la alta. 

Pentru toţi cei rămași sub ocupaţie, viaţa îşi reduce 
ritmul, iar mizeria aşternută peste oameni şi lucruri dă 
atmosferei un colorit cenuşiu. Cei mai mulţi sînt depri- 
maţi şi dezorientaţi, căci nimeni nu ştie cît va dura 
această stare şi care îi va fi sfârşitul. 

Pentru Gh. 'Ţiţeica, timpul acesta de cumpănă nu este 
timp de viaţă cu potenţial redus, În această învălmă- 
şeală nu caută sprijin înafară, căci în însăși fiinţa lui 
este cuprins leacul ce-l întăreşte pentru a putea suporta 
o existenţă nespus de mizerabilă. Locuieşte cu toată 
familia îngrămădit în două cămăruţe din fostul institut 
Schewitz-Thieren în care se cantonase un regiment 
german. Suferă toate restricţiile măsurilor de război. 
Seara nu poate ieşi din casă după ora 18, iar dimineaţa 
nu poate părăsi locuinţa decît după ce s-a luminat bine 
de ziuă. Aceste măsuri trebuiau respectate cu strictețe 
în incinta unui cantonament militar. 

Aprovizionarea se făcea cu mare greutate şi erau dese 
zilele în care toată familia se hrănea cu o supă făcută 
din coji de cartofi şi de morcovi aruncate de bucă- 
tarul neamţ al regimentului. Lemnele erau rare şi iernile 
anilor 1917 şi 1918 au fost ierni de amară suferinţă. 

Învălmăşeala şi dezordinea primelor zile de ocupaţie 
s-au potolit destul de repede şi pentru ca teritoriul ocu- 
pat să fie cît mai bine exploatat, germanii așezară un 
guvern. Acest guvern, instrument docil în mîna celor ce 
l-au numit, pentru ca să arate că viaţa curge normal și 
că stăpînirea străină de care au fugit atîţia se îngrijeşte 
pînă şi de cultura populaţiei, într-un tîrziu, aproape de 


7 — Gheorghe Țiţeica 97 


sfârșitul războiului, ia măsura ca şcolile de toate prudele 
să-şi deschidă porţile. Şi astfel se încep cursurile şi la 
universitate. 

Multe facultăţi nu pot ţine cursuri, fie că nu au nici 
un profesor, fie că nu au studenţi. Facultatea de ştiinţe 
se deschide cu cei cîţiva profesori rămaşi sub ocupaţie 
prin surprindere sau din ordin şi cu un număr de stu- 
denţi foarte mic. 

Pentru cei cîţiva studenţi, ca şi pentru puţinii profe- 
sori care erau atunci în Bucureşti, această activitate care 
îi mai scotea din durerea gîndurilor a fost, desigur, o 
binefacere. Profesorul 'Țiţeica îşi reia astfel cursul. 

Oricât de triste vor fi fost acele zile, Ţiţeica a ştiut 
să găsească în inima sa căldura care a făcut să vibreze 
sufletele celor cîțiva ascultători pe care îi are acum, iar 
focul entuziasmului care îi dogoreşte mintea îl face să 
reverse în prelegerile sale şi mai multă lumină. Pentru 
el, matematica îi e credinţa, în ea vede mântuirea şi ei 
i se devotează ca un apostol. Mai tîrziu, cînd se ivesc 
din nou semne rele, ca un ecou al vremurilor grele peste 
care trecuse, spune: l 

-În vremurile acestea grele, singura mântuire este 
în entuziasm pentru ştiinţă şi gîndire superioară, iar 
dintre ştiinţe, matematica prin problemele ei precise, 
prin demonstrațiile ei riguroase, dă cele mai mari și 
imediate satisfacţii şi serveşte apoi drept temelie solidă 
pentru orice altă specialitate teoretică sau aplicată“. 
(G.M. XXXVI. pag. 256). 

Cursurile universitare se deschiseseră către sfîrșitul 
războiului şi au ţinut tot timpul armistiţiului. Ele au în- 
ceput în vechiul local al Universităţii, care a fost dis- 
trus de bombardamentele aeriene din 1945. La un mo- 

ment dat, localul Universităţii a fost rechiziţionat de 
trupele de ocupaţie şi cursurile erau amenințate cu în- 
chiderea. Țiţeica, a cărui dorinţă de a-şi împlini datoria 
era atît de vie, îşi restrînge locuinţa, pune bănci în una 
din camerele sale şi acolo continuă lecţiile şi ţine exa- 
mene. 


Printre studenţii care au urmat aceste cursuri au fost: 
N. Racliș, Gabriel Sudan, Al. Pantazi, E. Abasohn, care 


au ilustrat mai târziu ştiinţa matematică din ţară. 

Atît din lipsa de oameni şi, desigur, mai mult pentru 
faptul că profesorul iţeica era un om cunoscut pentru 
probitatea şi aşezata sa judecată, germanii intervin în 
mai multe rînduri ca el să intre în componenţa guver- 
nului. 

La toate insistenţele directe și indirecte, omul care 
nu a cunoscut în viață decît linia dreaptă a onoarei şi 
a cinstei nu poate primi din mîinile duşmanilor demni- 
tăţile ce i se oferă, pentru că se socotește și acum „un 
soldat în slujba poporului“ şi se înfioară la invitaţia de 
trădare ce i-o fac dușmanii și inconştienţii. 

Sensibilitatea sa rănită de aceste nesăbuite propu- 
neri îşi găseşte lecuire în căminul său. Îl doare gîndul 
că au putut fi oameni care să-l arate ca pe unul a cărui 
fermitate ar putea fi învinsă de vanitate sau de vreo 
situație materială. Această ofensă îl face să se scufunde 
și mai mult în lumea ştiinţei, în lumea de „gîndire 
superioară“. 

În căminul său, în care iarna rar pîlpiie un foc în 
sobă, iar prînzul este o grea încercare, găseşte toată 
liniştea şi înţelegerea ce înlesnesc climatul profundelor 
sale meditații. 

Toate amărăciunile ce-i vin din afară şi toate lipsurile 
căminului le îndură cu seninătate şi pare că din tainiţele 
sufletului se ridică o credinţă tare în valoarea și rostul 
vieţii sale pămînteşti. 

Toată energia o dă studiului, şi înfăptuirea zilelor 
chinuite din aceşti ani va fi o operă însemnată. 

Pînă la această epocă cercetările de geometrie dife- 
renţială, care erau creaţii pure sau asociaţii din a căror 
ciocnire ieşeau noi adevăruri, au arătat savantul care 
îşi alege subiectele de cercetare astfel, încît prin nou- 
tatea cît şi prin eleganța înlănţuirilor logice ale raţiona- 
mentelor să satisfacă acel simţ de „estetică superioară“ 
de care pomenea Poincaré. Acum, în epoca de maturi- 
tate, din profunzimea gîndirii ia naștere o operă atot- 
cuprinzătoare, care sistematizează şi clasifică imensul 
material pe care l-a descoperit. Aceasta a fost „Geome- 
tria proectivă a rețelelor“ *, opera sa de căpetenie. 

Privind critic geometria diferenţială clasică, Țițeica 
arată, în prefața cărţii sale, că această geometrie „cu- 
prinde fără distincţie proprietăţile metrice şi cele proec- 
tive“ ale figurilor. El studiază geometria diferenţială 
din punctul de vedere, nou pe atunci, al proprietăţilor 
figurilor care nu se schimbă cînd se face o transformare 
proectivă. Arată diferite aspecte de interpretare a teo- 
riei ecuaţiilor cu derivate parţiale şi a teoriei reţelelor 
în „sensul lui Darboux“, construind astfel un adevărat 
corp de doctrină geometrică. 

Plecînd de la cunoştinţele elementare şi ridicîndu-se 
pînă la ultimile descoperiri, cartea este de o rară clari- 
tate şi de o perfectă eleganţă. 


* Retipărită tn 1957 de Academia R.P.R. (n.a.) 

„Redactînd această lucrare — scrie el în prefață — 
am dorit să dau în același timp o vedere de ansamblu 
şi o punere la punct a teoriei proective a rețelelor“. 

Opera aceasta, care a cerut autorului ei încordarea 
şi liniştea în care se plămădesc gîndurile, a fost scrisă 
în cel mai neprielnic timp, sub ocupaţia germană, iar 
biroul la care şi-a petrecut zilele şi nopţile lungi de 
iarnă în meditaţie şi calcul era aşezat într-o săliță mică, 
cu ciment pe jos şi fără foc. Cît de puternică a fost 
pasiunea care l-a ţinut atît timp în faţa mesei sale de 
lucru, fără să bage de seamă că de multe ori degetele 
care ţineau creionul înţepeneau de frig și cît de mult a 
fost cuprins de meditarea care l-a purtat dincolo de 
drama ce se petrecea în ţară, purtîndu-l în lumea trans- 
cendentă a abstracţiilor... 

Deşi redactarea fusese de mult terminată, abia în 
1923 Academia Romînă o publică în limba franceză sub 
titlul „Geometrie différentielle projective des réseaux“. 
Cartea are 291 pagini şi cuprinde trei părți mari cu 
14 capitole. 

Cartea a fost „bine primită în cercurile matemati- 
cienilor, şi geometria proectivă a reţelelor este consi- 
derată ca una dintre cele mai bune cărți în acest dome- 
niu, care rămîne legat de numele lui Țiţeica“. (Gh. Vrîn- 
ceanu — Gh. Ţiţeica, Edit. Acad. R.P.R. 1955). 

Mai tîrziu, cînd Fubini şi Céch scriu un nou tratat 
de geometrie diferenţială proectivă, editată la Padova 
în 1929, iau rezultatele lui Țiţeica ca punct de plecare 
pentru noi cercetări şi îl consultă deseori. 

Lucrarea a dedicat-o memoriei „maestrului incompa- 
rabil“ al geometriei, care a fost profesorul său, Darboux. 

Şi astfel, în anii grei ai războiului, cînd viaţa se 
scurgea în lipsuri, în frig şi în întuneric, Ţiţeica a avut 
acea putere neobişnuită din care a răsărit plină de 
vigoare o valoroasă contribuție pe care ţara noastră, 
prin el, a adus-o ştiinţei. 


CAPITOLUL VII 


DUPĂ RĂZBOI 


RĂZBOIUL lăsase urme adinci. 

Instituţiile statului, răzleţite de război, se reorganizau 
greu. Cei a căror muncă era închinată numai obştei în- 
durau mari lipsuri, căci răsplata lor era mai mult sim- 
bolică, iar hrana şi-o agoniseau cum puteau. 

Omul peste care trecuse furtuna războiului și păs- 
trase numai pentru el durerile şi jignirile îndurate îm- 
părtăşea necazurile norodului. Profesorul Ţiţeica, cu 
salariul ce-l primea de la Universitate, nu mai putea 
să-şi hrănească familia. Se întorseseră din nou vremu- 
rile grele ale începutului său de viaţă, cînd fiecare ban 
cheltuit trebuia numărat de două ori. Decât, atunci era 
un copil aproape, iar acum, cînd e în plină maturitate, 
vede cu alţi ochi lipsurile care cresc în jurul său. Omul 
acesta, care a ştiut să îndure bucuria şi durerea cu egală 
discreţie şi care este convins că viața sa pămîntească 

are un rost pe care trebuie să-l împlinească, îşi îndreaptă 
paşii către singura cale pe care o poate urma, aceea a 
muncii cinstite, oricare ar fi ea. 

În vremea în care societăţile anonime răsăreau ca 
ciupercile, iar oamenii care aveau un nume erau aproape 
vînaţi pentru consiliile lor de administraţie ce plăteau 
cu salariul pe o lună o simplă semnătură, dată într-o 
şedinţă ţinută în fugă, profesorul Țiţeica nici nu poate 
gîndi că ar putea figura într-o asemenea societate, deşi 
ştie că starea sa materială s-ar schimba fundamental. 
El reia, după atîţia ani, munca obscură şi grea a lecţiilor 
particulare. 

Numai aşa, prin munca corectă şi puţin remunera- 
toare a meditaţiilor, înțelege să-şi împlinească nevoile. 
Nu ştim care vor fi fost norocoşii care au putut avea 
numai pentru ei lecţiile minunatului profesor, dar se 
poate bănui că şi acum, adevărata sa răsplată nu a fost 
atît acea discretă remuneraţie, cît reuşita acelor elevi de 
a înţelege și dezlega probleme de matematici. 

În această atitudine faţă de felul în care omul trebuie 
să-şi agonisească hrana nu se poate să nu recunoşti 
acea pornire a ţăranului care se întoarce mereu la plu- 
gul în urma căruia a păşit din pruncie. Prin simplitatea 
ci, fapta e superbă, şi nici un superlativ nu ar fi nela- 
locul său ; dar, ce timp preţios pierdut pentru omul ale 
cărui clipe sînt întotdeauna atît de pline. 

Oricare a fost jalea lăsată de pîrjolul războiului, no- 
rodul, care uită mai repede decît insul singuratic, se 
grăbea să aprindă focurile de bucurie pentru aşezarea 
cea paşnică şi astfel, fapte şi oameni intră în făgaşul lor. 

La Facultatea de ştiinţe din Bucureşti se adunaseră 
din nou cei risipiţi de vînturi, iar viaţa şi aici intră în 
matca sa. Pentru aceasta trebuia însă un om al cărui 
prestigiu să nu fie contestat, a cărui putere de muncă 
să nu ceară îngăduinţe și a cărei delicateţe sufletească 
să ştie să înconjoare rănile din sufletele celor ce s-au 
strîns din nou împreună. 

Şi aşa cum se întîmplă de obicei în vremuri tulburi, 
intuiţia celor mulţi arată calea cea mai bună ; consiliul 
facultăţii alege ca decan pe profesorul Ţiţeica. Nu ştim 
cum va fi primit această alegere, el, căruia nu-i plăcea 
niciodată să iasă în frunte, dar bănuim stăruinţele 
depuse de colegii săi. În această funcţie de conducător 
al facultăţii a stat cei patru ani reglementari (1919— 
1923), timp în care a reorganizat această facultate, adu- 
cînd-o la o funcţionare normală. Secţiunea de matema- 
tici a facultăţii de ştiinţe se resimte de faptul că la 
conducere este un matematician, fiindcă cea dintii grijă 
a noului decan a fost să dea viaţă bibliotecii matematice 
ale cărei cărţi fuseseră parte răzleţite de război, parte 
aruncate prin cine ştie ce unghere cînd febra evacuării 
prinsese pe toată lumea. Această bibliotecă suferea de 
marele neajuns că în afara lipsei tratatelor clasice, dintre 
care unele erau greu de găsit, lipseau publicaţiile peri- 
odice ale ţărilor de înaltă cultură şi cercetătorul era 
într-atît de stînjenit în studiile sale, încît era silit să 
părăsească ţara pentru a găsi în biblioteci străine ceea 
ce îl interesa. Profesorul Țiţeica se îngrijește personal 
de dotarea bibliotecii, prin mîinile lui trece fiecare 
carte şi organizează un serviciu special cu sală de lec- 
tură. 

În această perioadă, reluînd un studiu început în 
1911, descoperă o nouă clasă de curbe în spaţiu, care 
au fost numite „curbe Țiţeica“ *. 

La facultate, studenţii pe care îi are acum sînt în 
mare parte dintre cei care au trecut prin cumpăna răz- 
boiului. Ei îi ascultă lecţiile cu acea curiozitate pe care 
o impune reculegerea şi îi îndrăgesc cursul. 

Încă de pe vremea cînd era student începuse să-şi 
noteze observaţiile pe care le făcea asupra lecţiilor, reţi- 
nînd pasajele şi ideile ce-l interesau. Aceste note le 
consemna în caiete, iar primul caiet din 1900 este inti- 
tulat „Observaţii scoase din lecturi de tot felul“. Une- 
ori însă, cînd caietul nu-i sta la îndemînă, îşi făcea 
notările chiar pe hirtii izolate. Astfel, cînd ia cunoștiinţă 
de Algebra lui Perron, reţine remarca acestuia făcută 
la pag. 84 din vol. II cu privire la genialitatea lui Eva- 
riste Galois, care la vârsta de 19 ani pusese bazele 
teoriei grupurilor şi a ecuaţiilor de grade superioare, 
şi Ţiţeica o notează pe o optime de coală de hîrtie de 
scris. | 

Mai tîrziu, în afara observaţiilor scoase din lecturi îşi 
notează şi ideile ce au stat la baza cercetărilor sale, 
precum şi răzlețe reflexii asupra unor fapte şi eveni- 
mente la care fusese martor. 

Cum începuse să-şi noteze aproape zilnic ceea ce 
credea demn de reţinut, o a doua serie de caiete sînt 


* Cercetările referitoare la aceste curbe sînt cuprinse în trei me- 
morii cu acelaşi titlu: ,Sur certaines courbes gauches“, publicate în 
An. de ĽEc. Norm. Sup. Paris. Tome 28, 42 şi C.R. Acad. Sci. Paris 
T. 180. 

Este vorba de curbele strimbe pentru care este tmplinită una din 
relațiile : 

Td2=const. sau Tcos2 Q= const. 
unde T e torsiunea într-un punct M al curbei, d distanța ue ta un 
punct fix 0 luat ca origină la punctul M, iar Q unghiul binormalei la 
curbă în punctul considerat cu axul Oz. 

denumite „Diarium“ şi în ele se găseşte aproape toată 
frămîntarea de idei din care s-a născut opera sa ştiinţi- 
fică. Acestea sînt departe de a constitui un jurnal intim 
în care să fie notate gînduri ce nu s-ar putea spune cu 
glas tare. Ele constituiesc un preţios document ştiinţific 
în care sînt înscrise toate asociaţiile de idei ce au inter- 
venit în cercetările sale, căci ele sînt pline de teoreme 
şi calcule printre care se răzleţesc cîte o dată şi unele 
constatări sau gînduri ce au stăruit în mintea sa o clipă 
mai mult. 

Dacă se răsfoieşte colecţia Gazetei Matematice se 
constată cu surprindere că timp de aproape patru 
decenii, majoritatea recenziilor apărute se datoresc pro- 
fesorului Ţiţeica. Aceasta spune în mică măsură cît de 
mult era la curent nu numai cu ceea ce se scria în spe- 
cialitate, ci şi cu arta, filozofia şi literatura. Îi erau fa- 
miliare atîtea domenii, încît putea scri şi vorbi cu com- 
petenţă despre lucrărtle cele mai îndepărtate de pre- 
ocupările sale ştiinţifice. 

Astfel, în 1919, nu un literat, ci Țiţeica prezintă Aca- 
demiei un raport asupra cărţii lui Ioan Botez cu titlul 
„Aspecte din civilizaţia engleză“, pentru a i se acorda 
„Premiul Năsturel“. Nu un inginer, ci Țiţeica prezintă 
în acelaşi an un raport pentru premierea lucrării lui 
C. Schitănescu, intitulată „Dispozitive pentru înlocuirea 
arcurilor, bilelor şi pneumaticilor roţilor vehicolelor“. 
Tot el şi nu un om de arme prezintă Academiei un 
raport asupra scrierii comandorului Bălănescu despre 
„Războiul naval“. Am citat numai cîteva din aceste 
neașteptate rapoarte, care prin scopul lor trebuiau să 
prezinte garanţia unor cunoştinţe de specialitate precise. 
Academia, care avea în sînul ei oameni de litere, tehni- 

cieni, militari şi distinși oameni de știință, încredințează 
totuşi profesorului Țiţeica rapoartele asupra unor scrieri 
atît de diverse, fiindcă se cunoaşte întinsa sa compe- 
tenţă şi este convinsă de gravitatea cu care cercetează 
operele asupra cărora trebuie să refere. 

Activitatea susținută ce o desfășoară aici prin ra- 
poarte, comunicări şi publicaţii, are ca rezultat numirea 
sa, în anul 1922, în postul de vice-președinte al secţiunei 
ştiinţifice a Academiei, iar câţiva ani mai tirziu, în 1928, 
vice-preşedinte. Funcţia de vice-preşedinte o deţine 
aproape doi ani. 

Este de remarcat faptul că şi acum, cînd numele său 
are atîta prestigiu atît în afară, cît şi înăuntrul ţării, şi 
cînd prin urmare oricare ar fi demnitatea ce ar ocupa-o, 
o merită pe deplin, face tot ce e posibil pentru ca să 
nu stea în primele rînduri. 

Această atitudine răspunde însă atît de bine necesi- 
tăţii de a-şi păstra independenţa și imparţialitatea. Dar, 
orice ar face, nu poate scăpa de prestigiul pe care îl 
are, iar lumea cunoaşte atît de bine aceasta încît, cînd 
Elena Văcărescu trebuia să-şi ţină discursul de recepţie 
la Academia Romînă în 1933, se adresează lui Țiţeica 
şi nu preşedintelui, pentru a i se fixa data şedinţei 
solemne. Despre activitatea sa prodigioasă se vorbeşte 
acum în toate cercurile intelectuale. „Despre Dumnea- 
voastră — îi scrie Elena Văcărescu în 1933 — aud vor- 
bindu-se aici mai în fiecare zi cu elogiile cuvenite, atît 
la Institutul de Cooperaţie intelectuală cât și în diferite 
cercuri savante“. Dîndu-şi însă seama că această re- 
marcă ar putea să-l irite, se grăbeşte să adauge: „Nu 
vă spun mai mult în această privinţă, spre a nu pune la 
grea încercare modestia Dumneavoastră bine cunoscută“. 

Din faptul că e atît de cunoscut şi apreciat nu trage: 
nici un folos personal, însă trage toate foloasele pentru 
patria sa. Astfel, fiind ales preşedinte al comisiei române 
din Institutul internaţional de cooperare intelectuală 
care funcţiona în cadrul Societăţii Naţiunilor, Țiţeica 
organizează o vizită a reprezentanţilor Institutului la 
Bucureşti, în condiţii în care aceştia pot cunoaşte în 
chip nemijlocit activitatea intelectuală din ţară. 

Primirea ce li se face este de o desăvîrşită curtenie şi 
oaspeţii sînt înconjurați de atîta afecţiune, încît condu- 
cătorul acelei misiuni, după întoarcerea sa în ţară, îi 
scrie : „Au fost clipe cînd Comisia romînă de coope-. 
rare intelectuală m-a făcut aproape să uit că eram invi- 
tatul său ; am avut, în mijlocul ei, impresia că deveni- 
sem unul de-ai voştri“. 

Prin crearea acestei posibilități de identificare cu ai 
noştri şi prin cunoaşterea directă a stărilor de aici, se 
recunoşteau poziţii şi drepturi în lumea intelectuală 
pentru ţara de la Dunăre. 

Sub această înfăţişare ne apare acum ca un perfect 
„om de lume“ în înţelesul lui Baudelaire: „Omul de 
lume este omul lumii întregi, omul care înţelege lumea 
şi raţiunile misterioase şi legitime ale obiceiurilor ei“. 
(Homme du monde, c'est à dire homme du monde 
entier, homme qui comprende le monde et les raisons 
mysterieuses et légitimes de tous ses usages — Baude- 
laire — L'Art romantique.) 

Şi într-adevăr, de atâtea ori a dat dovada înţelegerii 
lumii cu toate profunzimile, sensibilităţile şi superficia- 
lităţile ei... 

El nu spune fiecăruia ceea ce îi convine, aşa după 
cum înţelege omul de lume vulgar, dar nici nu toarnă 

în obrazul cuiva, sub pretextul dragostei de adevăr, 
cuvinte care odată rostite rod sufletul ca o rugină. Mai 
cu seamă de aciditatea cuvintelor dure şi a acelor apre- 
cieri spuse în doi peri, a căror coroziune creşte prin ea 
însăşi, trebuie să se ferească acela care vrea să creeze 
acea atmosferă caldă, prielnică germinării de prietenii. 
El ştie că „sufletul omenesc este un imens rezervor de 
forţe“ şi către el se îndreaptă cînd vrea să obţină pen- 
tru ţara sa prețuirea ce i se cuvine. 

În anul 1929 este ales secretar general al Academiei. 
Credem că aceasta a fost singura demnitate pe care a 
primit-o fără protest, fiindcă nu i se cere decît o desfă- 
şurare de energie care îi mulţumeşte vitalitatea şi acea 
cunoaştere a lumii de care a dat atîta dovadă. 

Acum sînt două decenii de cînd a încins spada de 
academician, în care timp a căutat să întărească viaţa 
acestei instituţii prin recomandarea de noi membri din- 
tre învățații epocei ca: Prof. Felix Klein (1913), Prof. 
Dumitru Pompeiu (1919), Ion Ionescu (1921) şi G. G. 
Longinescu (1925) ; iar cînd- în 1933 marele nostru om 
de muzică George Enescu este ales membru al Acade- 
miei, răspunsul la discursul său de recepţie îl dă Gh. 
Țiţeica, pentru că el este unul ale cărui coarde sufletești 
au vibrat mai puternic la melodiile lui Enescu. 

Ultimii ani de activitate la Academie sînt marcați prin 
două scrieri ce înseamnă două întoarceri la timpuri tre- 
cute: „În amintirea lui Spiru Haret“ (Analele Acad. 
Rom. 1938), în care pune în lumină valoarea ştiinţifică 
şi sufletul ales al dispărutului. Este un pios omagiu adus 
valorosului său profesor. 

A doua, în 1939, un raport asupra Culegerii de pro- 
bleme de trigonometrie scrisă de V. Cristescu în epoca 

de început a Gazetei Matematice, revizuită de Gh. Th. 
Gheorghiu, pe care o propune pentru „Premiul Ada- 
mache“. 

Consecvent liniei de cercetare pe care o urmăreşte 
încă de la începuturile activităţii de creație, Țițeica nu 
părăseşte decît cu rare excepții domeniul geometriei 
diferențiale proective, deşi are o mare înclinare pentru 
analiză. „Dealtfel, şi în lucrările lui de geometrie dife- 
rențială, continuator al lui Darboux, este tot atît de 
analist cît e geometru“. (N. Ciorănescu.) 

Din împletirea strînsă a acestor două înclinații a rezul- 
tat drumul cercetărilor sale în geometrie care e „o 
direcție mijlocie“, după cum mărturiseşte singur, între 
calea analitică dezvoltată de Bianchi şi cea proectivă 
de Segre. 

În perioada aceasta de destindere, adînceşte pînă la 
epuizare problemele ce le cercetează, care erau ade- 
vărate semne de întrebare la care ştiinţa încă nu răs- 
punsese. Soluţiile pe care le găseşte sînt date sub forma 
cea mai simplă, cea mai clară şi cea mai generală. 
„Nicăieri — scrie un fost elev al său — nu folosește 
o numire nouă pînă ce nu specifică ce înţelege prin ea ; 
de asemenea, nu foloseşte calculul simbolic. Peste tot 
calculele şi consideraţiile geometrice sînt astfel înlăn- 
țuite, cu atîta măiestrie expuse, încît cititorul nu-și dă 
seama cînd ajunge la un rezultat surprinzător de inte- 
resant“. (Gh. Th. Gheorghiu, G. M. XLI pag. 457). 

Încă din 1913 îşi îndreptase toată atenţia asupra 
teoriei reţelelor şi descoperirile publicate sub titlurile : 
„Reţele cu invarianţi egali“, „Reţele cu invarianţi con- 
stanţi“, „Reţele periodice“, „Reţele şi congruenţe“ etc. 
arată muncă de analiză a faptului geometric în cele mai 

adînci cute ale sale. Dar ce sînt aceste reţele care au 
preocupat toată munca savantului romîn ? 

Să ne închipuim o suprafaţă cu o formă oarecare şi 
să ne imaginăm că am tras pe ea două serii de linii ce 
au fiecare aceleaşi proprietăţi. O asemenea serie de 
linii formează o familie. Dacă prin fiecare punct al 
suprafeţei nu trece decît o singură linie din fiecare 
familie şi dacă tangentele duse în punctele lor de întîl- 
nire formează o suprafaţă care se poate aşterne pe un 
plan fără ca părţi din ea să se rupă sau să se acopere 
unele pe altele, spunem că cele două familii de curbe 
formează o reţea a suprafeţei. 

Să ne ducem cu gîndul la mulțimea aceea de drepte 
din a căror evoluare în spaţiu şi strîngere împreună ia 
naştere o suprafaţă care creşte parcă din cea dintii şi 
de care se desface întinzîndu-se ca o coală de hirtie, să 
ne reprezentăm în minte formele halucinante ale acestor 
ființe descoperite în vîrful creionului şi avem o lume 
de fantastic pe care imaginaţia cea mai puternică nu 
şi-o poate închipui. Spectacolul acesta pe care îl oferă 
germinarea şi dezvoltarea acestor bizare fiinţe este de 
o măreție stranie şi nu trebuie prea mult ca să înţelegem 
voluptatea cu care savantul se scufundă în urmărirea ei. 
Dar pentru a descoperi această lume al cărui singur 
element vital e gîndul, trebuie dusă o luptă tenace în 
care deseori intervin peripeții, se fac tentative și uneori 
se pot înregistra chiar înfrîngeri. Caietele sale, acele 
„Diarium“, în care îşi făcea notele zilnice de ceea ce 
lucra, sînt oglinda acestei bătălii. Din ele s-ar putea 
descifra toată tactica desfăşurată cu momentele ei cul- 
minante,. 

Din acele note se vor fi desprinzînd, desigur, un mare 
număr de căi, între care au fost alese acelea ce au dus 
sigur și simplu la rezultat. Numai astfel a putut închega 
acea operă de sinteză care a fost geometria diferenţială 
a reţelelor, ce se reazemă pe o teorie din a cărei arhi- 
tectură logică se desprind legi a căror cunoaştere ne 
dau, după cum spune Poincaré, o economie de gîndire. 

Munca de cercetare ştiinţifică ale cărei rezultate erau 
publicate în revistele de înaltă specialitate franceze, pe 
de o parte, iar pe de altă parte, prieteniile ce le cultivă 
cu atenţie şi delicateţe printre marii savanţi ai lumii pe 
care îi cunoaşte şi îl cunosc, îi crese consideraţia în 
lumea ştiinţifică. 

După ce în 1912 luase parte la congresul internaţio- 
nal al matematicienilor de la Cambridge, iar în 1914 a 
făcut parte din Comitetul internaţional pentru fundaţia 
H. Poincaré, după război nu este manifestare ştiinţifică 
internaţională la care Ţiţeica să nu fie invitat. Aportul 
său la aceste congrese, la care participă matematicieni 
din lumea întreagă, este dintre cele mai însemnate. 
Astfel, în 1924 este invitat la congresul internaţional 
care s-a ţinut în Canada, la Toronto, unde prezidează 
secţiunea de geometrie. Comunicările ce s-au făcut aici 
sînt din cele mai variate domenii şi privesc problemele 
îndrăzneţe ale timpului. La secţia de geometrie, Gh. 
Ţiţeica conduce lucrările cu atîta competenţă şi auto- 
ritate, încît la toate congresele la care mai ia parte de 
aici înainte, ca cele de la Ziirich, Bucureşti, Atena, 
preşedinţia secţiei de geometrie i se cuvine ca celui ce 
are cele mai profunde şi variate cunoştinţe în acest 
domeniu. i 

Ultimul congres internaţional la care a luat parte a 
fost cel de la Oslo, în 1936, unde de asemenea prezi- 
dează secţia de geometrie. 

Faima i s-a răspîndit într-atît, încît universităţi 
străine îl invită pentru a ţine cursuri şi conferinţe. Ast- 
fel, Sorbona, acea alma mater a ştiinţei şi în special a 
matematicii, îl cheamă în 1926 pentru a ţine cursuri 
referitoare la noile orientări în geometrie. E pentru 
prima dată că un savant romîn urcă la o catedră a cele- 
brei Universităţi. 

Profesorul Königs îl prezintă publicului, iar în lecţiile 
ce s-au desfăşurat a fost expusă o importantă parte din 
cercetările făcute pînă atunci privind curbele derivate 
şi antiderivate. 

Cursurile sale sînt urmate cu un interes deosebit, iar 
în pupitrele amfiteatrului, alături de tineri, se văd 
oameni de ştiinţă care urmăresc cu atenţie expuneriie 
savantului român. 

Tot în acest an este invitat la Bruxelles, unde ţine o 
conferinţă despre „Intuiţia matematică“. Notele acestei 
conferințe ce se găsesc în unul din caietele sale sînt 
reproduse de către N. Ciorănescu în scrierea sa despre 
Ţiţeica. 

Din acele note reiese că pentru Ţiţeica intuiţia mate- 
matică nu este aceea despre care vorbeşte Poincaré în 
„La valeur de la Science“ (pag. 11—16), căci pentru el 
a fi intuitiv nu înseamnă „a gîndi în imagini“ ca ma- 
tematicianul Lie, şi nici de a poseda capacitatea de 
„a vedea în spaţiu“. Pentru Ţiţeica, „intuiţia este cîşti- 
gată fie printr-o gîndire şi sforţare îndelungată, fie 
printr-o ideie nouă care luminează deodată unele cîm- 
puri familiare, văzute însă sub alt punct de vedere. În 

orice caz, matematicianul vede chestiunea de care se 
ocupă în liniile sale generale fără să o poată traduce în 
formule sau în cuvinte precise. El vede legătura care 
trebuie să existe între anumite părţi ale chestiunii şi 
raţionamentul se reduce la a descrie acele părţi în 
forme raționale.“ 

Din aceste rînduri se desprinde ideea că intuiţia pre- 
cede demonstraţia. Decît, sensul în care trebuie înţe- 
leasă nu e acela în care intervin simţurile ce se reazimă 
pe figurări concrete. Țițeica a înţeles prin intuiţie ma- 
tematică o formă spirituală superioară care leagă între 
ele conceptele noţiunilor. Conferinţa a fost „o frumoasă 
pledoarie“, scrie profesorul D. Barbilian, care apoi con- 
tinuă : „Această apărare venită din partea unui om de 
ştiinţă a cărui operă nu lasă nimic în voie improvizării 
îşi are însemnătatea ei. 

Cu această ocazie, geometrul de reputaţie austeră a 
citit versuri din „Booz endormi“, ca să arate unor con- 
temporani prea pozitivi că simplul fapt al vestirei unei 
ore de seară are nevoie de mai mult decît cele cîteva 
cifre ale notaţiei astronomice : are nevoie de toată am- 
plitudinea unui vers“. 

Sîntem în anul 1930. Pentru a doua oară este chemat 
la Sorbona, unde ţine o serie de lecţii care au stîrnit 
atîta interes, încât ecoul lor pătrunde pînă în ţară. „La 
înapoiere — scrie fostul său elev Acad. Gh. Th. Gheor- 
ghiu — studenţii, entuziasmați de apariţia lui, l-au 
aplaudat în picioare cîteva momente. Ţiţeica, surprins, 
a căutat să oprească această manifestare sinceră, de- 
oarece era ceva ce nu se împăca cu firea lui“. Se poate 
bănui desfăşurarea acelei lecţii şi cum va fi căutat să 
alunge de la sine şi din sufletul studenţilor acele mani- 

festări de preamărire, care ori cît de sincere ar fi fost, 
nu le dorea şi nu le accepta. 

Sînt interesante aceste luări de poziţie ori de cîte ori 
se manifestă un interes prea accentuat pentru opera sa, 
sau pentru vreun fapt în care avea o mare contribuţie. 
Astfel, în 1912, cînd Gazeta Matematică se răspîndise 
şi era cunoscută de multă vreme ca o publicaţie de 
înaltă ţinută, Barbu Delavrancea, ministrul de pe acea 
vreme al învățămîntului, înscrie o subvenție de 1000 lei 
în bugetul ministerului. Gestul ministrului, care în orice 
alt om ar fi trezit un sentiment de gratitudine, este 
primit de Ţiţeica cu următoarele cuvinte : 

„.„.Subvenţia anuală de 1000 lei, înscrisă în buget 
pentru gazetă şi pe care nu o putem primi din principiu 
ca subvenție, să fie întrebuințată pentru concursul 
nostru anual“. Răspunsul acesta, 'care ar putea fi socotit 
mândrie, nu este decît o reamintire a neclintitelor prin- 
cipii după care cei de la gazetă trebuie să se conducă 
şi care suferă cu toţii influenţa renunţărilor şi modestia 
profesorului 'Țiţeica. 

Dacă universităţile străine îl cheamă pentru a-i 
cunoaște descoperirile, societăţile matematice şi acade- 
miile îl cinstesc, solicitîndu-i colaborarea. Astfel, în 
1930 este ales membru corespondent al Academiei de 
ştiinţe din Maryland, iar în 1933 este ales membru al 
Societăţii de ştiinţe din Varşovia — Societas Scientiarum 
ac Litterarum Varsoviensis. l 

În luna mai 1934, Universitatea din Varşovia invită 
pe savantul romîn pentru a-i înmîna diploma de „doc- 
tor honoris causa“ ca semn de înaltă preţuire. Înmi- 
narea acelei diplome a avut loc într-un cadru festiv și 

ziarele poloneze ale timpului scriu despre personalitatea 
şi opera sa. 

Şi acum, cînd întreaga festivitate şi apreciere au un 
caracter atît de personal, el caută să îndepărteze de la 
el laudele ce i se aduc şi se transformă în sol al culturii 
şi ştiinţei româneşti, căutînd ca relaţiile ce se leagă acum 
să fie o verigă de prietenie între cele două popoare. În 
marea aulă a vechii universităţi polone, unde sînt strînşi 
savanţi şi oficialități, solemnitatea se încheie cu 
discursul lui Ţiţeica, ce-şi termină cuvîntarea prin 
urarea în limba polonă: „Niech zyje Polska“ (Trăiască 
Polonia). Un ropot de aplauze şi atmosfera de solemn 
se preface într-o caldă manifestare de prietenie. 

Tot în cursul acestui an, Societatea de ştiinţe din 
Liege, care îl. cunoaște de multă vreme şi îl apreciază 
“după cuviință, îl alege membru corespondent: 

Un an mai tîrziu, este invitat la jubileul lui Goursat, 
fostul său profesor de la Sorbona. Se pare însă că la 
data la care era fixată sărbătorirea, Ţiţeica a fost reţinut 
în ţară, căci acesta îi scrie : „Sînt impresionat de ama- 
bilele dumneavoastră felicitări. Dumneavoastră ştiţi că 
am plăcerea de a număra printre elevii mei mulţi dintre 
compatrioţii dumneavoastră, dintre care unii, ca şi dum- 
neavoastră, au devenit maeștri“ (23 noiemb. 1935). De 
aici se vede că şi acest mare matematician îl apreciază 
ca pe un „maestru“. Şi, într-adevăr, la acea epocă 
Țiţeica era una din figurile cele mai distinse ale mate- 
maticii universale, 

S-ar părea că şuvoiul vieţii l-a prins într-o vîltoare 
din care greu se va desprinde pentru a-şi împlini toate 
îndatoririle. Dar omul pentru care fiecare zi este o 
piatră. de temelie la propăşirea ştiinţei nu-şi neglijează 


8 117 


nici cursurile şi nici nu părăseşte acel apostolat în care 
s-a înrolat din primele zile ale carierei sale de profesor. 

Cursurile se desfăşoară cu o exactitate într-adevăr 
matematică şi timp de aproape patru decenii profesorul 
Țiţeica şi-a ţinut cursul întotdeauna în aceleaşi zile ale 
săptămînii, în aceleaşi ore şi în aceeaşi sală. Se poate 
spune, pe bună dreptate, că în anul 1899, cînd a ţinut 
prima prelegere de geometrie analitică, şi-a fixat orarul 
pentru toată viaţa. 

Dacă dictonul că nimeni nu e profet în ţara lui a 
fost de atîtea ori confirmat, acum suferă o infirmare, 
deoarece aprecierile elogioase şi respectul celor din 
jurul său îl înconjoară întotdeauna. Cancanurile şi urile 
se frîng în faţa puternicei sale personalităţi şi toţi sînt 
de acord asupra meritelor sale excepţionale. 

În 1927, în urma retragerii la pensie a profesorului 
David Emmanuel, rămînînd vacantă catedra de analiză 
matematică pe care acesta o ocupase la Şcoala Politeh- 
nică din Bucureşti, Consiliul şcolii în unanimitate îl 
cheamă între . profesorii săi. Comisia, formată din 
I. Ionescu, A. loachimescu şi Traian Lalescu, referind 
asupra sa, încheie „,...Din expunerea de mai sus reiese 
îndeajuns că Gheorghe Ţiţeica nu numai că împlineşte 
condiţiile cerute de lege, citate mai sus, dar că D-sa va 
contribui prin puternica sa personalitate atunci cînd va 
fi în mijlocul nostru la întărirea prestigiului ştiinţific 
al Şcolii Politehnice şi la cultura matematică a elevilor 
noștri, nu trebuie uitat că fala şcolii o face fala profe- 
sorilor“. 

Şi este adevărat că nu din lipsă de matematicieni 
catedra rămasă vacantă îi este hărăzită lui Ţiţeica, ci 
din faptul că una din mîndriile Şcolii Politehnice 

bucureştene era o perfectă pregătire matematică a stu- 
denţilor, care cerea ca la prestigiul lui Traian Lalescu 
să se adauge prestigiul lui Gh. Ţiţeica. Această alegere 
a fost însă şi rezultatul unor vechi legături cu ştiinţa 
aplicată. 

În 1914 fusese ales membru în comitetul Societăţii 
Politehnice din Bucureşti şi, cu toate „că într-un mediu 
de ştiinţă aplicată, ştiinţele exacte și mai ales matema- 
tica pură nu pot respira în deplină libertate“, după cum 
s-a exprimat cel mai vajnic profesor al Politehnicii. Ion 
Ionescu (G. M. XXVII pag. 225), totuşi contribuţia sa la 
prosperitatea acestei societăţi este atît de însemnată, 
încât în 1931 este ales vice preşedinte al societăţii, ră- 
mînînd în această demnitate pînă la sfîrşitul vieţii. 

După războiul mondial, matematica românească a 
progresat. Curentul provocat de Gazeta Matematică se 
amplifică printr-o seamă de alte publicaţii periodice de 
nivel înalt în care se consemnă mare parte din activi- 
tatea ştiinţifică romînească şi în care se găsesc şi nume- 
roase contribuţii străine. 

Graţie acestei atmosfere, în 1929 se fundează la Cluj 
revista „Mathematica“ ce avea un caracter internaţional. 
De la primele numere această revistă impresionează 
prin seriozitatea memoriilor publicate şi îşi asigură un 
loc onorabil în literatura matematică. 

Revista este pusă sub direcţia lui Gh. Ţiţeica şi 
D. Pompeiu. 

La Bucureşti, şedinţele Societăţii de ştiinţe, al cărui 
preşedinte este, se ţin chiar şi atunci cînd nu sânt înde- 
plinite nici cele mai elementare condiţii materiale. A 
trebuit entuziasmul unui preşedinte ca Gh. iţeica 
pentru ca să se ţină o şedinţă de comunicări la lumina 

a trei lumînări de stearină, aşa cum s-a întîmplat în 
seara zilei de 5 decembrie, 1932. 

Dar Ţiţeica nu este numai savantul care scrutează cu 
ascuţişul minţii acele peisaje bizare ale geometriei cu 
orizonturi ce fug în profunzimea spațiului, după cum 
nu este numai profesorul ce propagă de la catedră ade- 
vărurile eterne. El este prea pasionat pentru ştiinţă şi 
orice pasiune e elocventă şi e prea convins de frumu- 
seţea lumii în care gîndul său trăieşte pentru a nu lupta 
şi pentru convingerea altora. De aceea, caută toate 
formele în care mintea sa se poate dărui. 

Revista Natura, care îi lua o bună parte din timp, 
reapare în 1922, iar primul articol, „După furtună“, 
este scris de iţeica. Aici publică articole de popu- 
larizare precum şi multe din interesantele sale confe- 
rinţe. În ultimii ani, activitatea sa slăbeşte, apare apoi 
o pauză lungă din 1934 pînă în 1937, cînd scrie articolul 
„Ştiinţa şi arta“, cu care-şi încheie activitatea publicis- 
tică la această revistă. 

Gazeta Matematică se împărtășeşte mai mult din 
munca sa neobosită. El ia parte la toate concursurile şi 
aproape întotdeauna întocmeşte dările de seamă. 

În aceste rapoarte se oglindeşte o parte din viaţa 
revistei. Ele sînt pline de episoade care spun mai mult 
decît paginile pline de formule ale gazetei, fiindcă dez- 
văluie uneori fapte ce se petrec dincolo de probleme și 
articole. 

Astfel, la unul din concursurile Gazetei Matematice, 
în 1925, profesorul Ţiţeica găseşte, lăsată pe un pupitru 
de unul din candidaţi, o foaie de hîrtie pe care scrisese : 
„Toate-s deşărtăciuni şi nebunie“. Impresionat de 
aceasta, în darea de seamă asupra acelui concurs, rela- 

tînd faptul, scrie : „A vrut candidatul acela să înţeleagă 
oare că iluziile noastre, ale celor ce ne ocupăm de 
Gazeta Matematică, sînt o nebunie zadarnică ? Nu se 
poate. Iluziile noastre s-au transformat pînă acum în 
atîtea realităţi frumoase. Cuvintele acelea se refereau 
poate la munca şi sforțările proprii ale candidatului ? 
Nu pot crede, pentru că:a reuşit să rezolve problema. 
Dacă e greu de găsit o explicaţie acelor nenorocite 
cuvinte, nu e mai puţin adevărat că ele denotă un pesi- 
mism curios şi dăunător care nu se potriveşte cu spiritul 
întreţinut la Gazeta Matematică“. 

Altă dată, cînd în urma modificării liceului prin des- 
ființarea secţiei reale şi reducerea duratei de studii la 
7 ani se constatase o scădere atît de gravă a cunoştin- 
țelor de matematici încît concursurile Gazetei nu s-au 
putut ţine din lipsă de candidaţi, plin de revoltă scrie: 
„Niciodată nu mi s-a părut sarcina de delegat pentru 
rapoarte mai grea şi mai dureroasă ca acum. Mi-e ruşine 
pentru Gazeta Matematică, mi-e ruşine pentru profe- 
sori, pentru elevi şi pentru învățămînt de faptul că 
concursul nostru nu se poate ţine“. (G. M. — LI 
pag. 538). 

Pentru ca profesorul Ţiţeica să scrie cuvinte atît de 
tari, trebuie să se fi produs în sufletul său o adevărată 
furtună. 

El doreşte ca în jurul Gazetei Matematice să strîngă 
cît mai mulţi tineri căci „e bine să se ştie că activitatea 
la Gazetă şi cea de la concurs este nu numai o manifes- 
tare personală, ci şi o colaborare modestă, dar prețioasă 
la înaintarea ştiinţelor în ţară“. Pentru acest motiv îl 
mîhneşte atît de mult faptul că nu s-a putut ţine tradi- 

ţionalul concurs al gazetei şi e cu atît mai grav, cu cît 
motivul este insuficienta pregătire a elevilor. 

Pentru ei, împreună cu un grup de la Gazeta Mate- 
matică din care făcea parte şi Traian Lalescu, a întoc- 
mit acele vestite culegeri de probleme ca şi acel „voca- 
bular matematic“ care au apărut în biblioteca gazetei. 

Străduinţa de a aduna în jurul acestei publicaţii pe 
toți cei ce îndrăgeau matematicile dăduse roade bune, 
şi în al cincilea deceniu de apariţie societatea Gazeta 
Matematică număra 276 de membri, majoritatea licen- 
țiaţi în matematici şi ingineri. Printre aceştia erau încă 
26 de doctori în matematici, 9 doctori ingineri şi 5 doc- 
tori în fizică. Se grupaseră astfel în jurul acestei publi- 
caţii aproape toţi cei ce se ocupau cu matematica sau 
aveau o strînsă legătură cu ea. 

Strădania aceasta, pe care o cheltuieşte cu atîta seni- 
nătate, nu se revarsă numai asupra cîmpului ştiinţei, ci 
îmbrăţişează orizonturi mult mai largi. S-ar părea că e 
supus unor predestinări de a împlini misiunea de pur- 
tător al făcliei cunoașterii peste tot unde e nevoie. 
Cuvîntului scris îi alătură propovăduirea prin viu grai 
şi la „Casele Naţionale“ ţine un mare număr de confe- 
rinţe. „De la tribuna Caselor Naţionale ca de pe un 
adevărat amvon — scrie N. Ciorănescu — a predicat 
timp de 20 de ani, cu o rîvnă de apostol, o învățătură 
simplă, ce se adresa direct minţii şi inimii, prin exemple 
luate din viaţa de toate zilele“. 

De la această „tribună“ Ţiţeica a propagat cu simpli- 
tate tot ceea ce aducea ştiinţa mai nou și mai convin- 
gător. 

După război se făcuse obiceiul ca în fiecare marţi 
seara, la ora 9, în sala de conferinţe a actualei biblioteci 

universitare să se ţină cîte o conferinţă pentru public 
cu subiecte ce interesau acea vreme. 

Şi aici, unul dintre vorbitorii obişnuiţi era profesorul 
Ţiţeica, ale cărui conferinţe erau mult apreciate. 


+ 


Munca aceasta în care dăruirea de sine se face cu 
atîta generozitate şi discreţie este izvorită dintr-o neo- 
bosită aspirație către frumos, căci pentru Ţiţeica, ca şi 
pentru Tolstoi „frumuseţea şi adevărul sînt același 
lucru“. 

Preoeuparea de a afla mereu noi adevăruri n-are 
nimic anormal şi el nu a lăsat niciodată impresia unui 
posedat de gînduri, deşi a trăit suferinţa isvorită din 
imperativul creaţiei şi al elaborării ideilor. 

„„„„În realitate — spune el într-o conferinţă despre 
matematică şi artă — şi în creaţia artistică şi în creaţia 
matematică sînt momente de grozavă frămîntare, de o 
zvircolire a fiinţei întregi, însoţite de la început de 
ademenirea unor perspective admirabile iar la sfîrşit de 
bucuria fără pereche a rezultatelor obţinute“. Aceasta 
nu e o frază care sună frumos într-o conferinţă publică, 
ci o adevărată mărturisire ruptă din sufletul unui om 
care a trăit ceea ce spune. 

Dacă visul îl poartă în lumea abstracţiilor, el știe să 
găsească acolo legile fizice nedescoperite încă, căci 
aceasta îi este toată strădania. „Am socotit ştiinţa mate- 
matică — spune el — ca un instrument pentru a studia 
natura“. Şi instrumentul acesta este mînuit cu artă. 

Pasiunea lui pentru adevăr nu s-a oprit nicăieri, şi 
pentru că toate l-au ademenit, a fost un om complet; 
l-a reţinut însă matematica fiindcă e o „ştiinţă crista- 
lină“. Nu i-au plăcut şi nu a avut gînduri care tulbură. 
De o mare virtute intelectuală, a fost sincer pînă la 
brutalitate și iubitor de adevăr pînă la suferinţă. 

De obicei, lupta vieţii toceşte, şlefuieşte asperităţile 
şi rafinează. Pasiunea etică poate fi atenuată sau ampli- 
ficată, dar el nu a înţeles niciodată „să se sacrifice con- 
tingenţelor“, iar caracterul său nu a suferit influenţele 
rele ale timpului. A fost optimist, nu pentru că „întîm- 
plările vieţii i-au fost cel mai adesea favorabile“, ci 
pentru că optimismul izvorăște din sănătatea de stîncă 
a spiritului său. A urît minciuna și ochii săi cu privirea 
aceea pătrunzătoare au descoperit întotdeauna adevărul. 
Şi-a înăsprit inima pentru a nu se pleca abilităţilor per- 
severente, dar a păstrat în ea toată căldura pentru tot 
ceea ce era frumos. Viaţa i-a fost senină și taina ei a fost 
renunțarea permanentă la toate deşertăciunile. 

În anul 1909 suferise de o febră tifoidă care îi afec- 
tase auzul. Afară de acest neajuns, s-a bucurat de o 
bună sănătate. Anul 1938 crestează pe răbojul vieţii 
sale începutul unei grele suferinţe fizice. Într-o zi de 
marţi, în 8 ale lunii noiembrie 1938, scrie în caietul 
său : „De o săptămînă am vijiituri teribile în urechi iar 
de cîteva zile amețeli“. Ceea ce urmează e în legătură 
cu cercetările sale pe care nu le părăseşte nici o clipă. 

Urmăreşte boala cu o luciditate care înfioară. La 16 
ale aceleiaşi luni notează : „Nu e nici o îndreptare pînă 
azi“. Nici un comentariu, doar din nou însemnări asu- 
pra cercetărilor sale. Această zi de 16 noiembrie este 
ultima zi de care mai pomeneşte, fiindcă aici însemnă- 

rile sale se întrerup. Boala progresează, cu toate stă- 
ruințele desperate ale familiei şi medicilor, iar în 1939, 
la 5 februarie, se stinge din viaţă. Doliul familiei a fost 
doliul patriei pe care a cinstit-o cu munca şi priceperea 
sa, iar mormîntul său e simplu aşa cum i-a fost firea. 


Bucureşti — septembrie— 1957. 


OPERA MATEMATICĂ 
A LUI GHEORGHE ȚIŢEICA 


VOLUME: 


1. Geometria diferențială proectivă a rețelelor, Acad, 
Rom. 1924 

2. Introducere la geometria diferențială proectivă a 
curbelor, Gauthier-Villars, Paris, 

3. Aplicațiuni ale transformării figurilor, Bucureşti 
1896. 

4. Culegere de probleme de geometrie, Biblioteca Ga- 
zeta Mat. 


MEMORII ASUPRA CERCETĂRILOR FĂCUTE ÎN 
DOMENIUL MATEMATICILOR PUBLICATE ÎN: 


a) Dările de seamă al Academiei de Științe din Paris : 
l. Asupra teoremei lui Cosserat, T. 127—1898. 
2. Asupra sistemelor ortogonale, T. 127—1898. 
3. Asupra suprafeţelor cu curbură totală constantă, 

T. 128—1899. 


. Asupra unor sisteme de ecuații Laplace, T. 128— 


1899. 


. Deformarea unor suprafețe legate de suprafețele de 


gradul al doilea, T. 128—1899. 


. Asupra deformării continui a suprafețelor, T. 132—- 


1900 ; T. 134—1901. 


. Ecuaţii Laplace cu soluții pătratice, T. 1831—1900. 
. Asupra numărului de rădăcini comune a mai multor 


ecuații, T. 133—1901. 


. Asupra noii transformări a suprafețelor cu curbură 


constantă a lui Guichard, T. 1836—1903. 


„ Ecuaţii diferenţiale liniare de ordinul al doilea ce 


conțin un parametru, T. 140—1905. 


. Asupra deformării unor suprafețe tetraedrale, T 


142—1906. 


. O nouă clasă de suprafețe, T. 144—1907 ; T. 146— 


1908. 


„ Asupra unor suprafeţe riglate, T. 145—1907 ; T. 


147—1908. 


. Asupra unor rețele cu invarianți egali, T. 147— 


1908. 


. Asupra unor sisteme ciclice, T. 148—1909. 

„O problemă asupra sistemelor triplu ortogonale, 
T. 150—1910. 

. Asupra unei noi clase de suprafețe (două memorii), 
T. 150—1910. 

. Asupra unei teoreme a lui Darboux, T. 151—1910. 


. Asupra unor rețele conjugate, T. 152—1911. 
. Asupra reţelelor R., T. 153—1911. 
. Asupra suprafețelor isotermice, T. 154—1912. 

22. Asupra ecuaţiilor Laplace cu soluţie pătratică, 
T. 154—1912. 

23. Asupra rețelelor isotermice, T. 154—1912. 

24. Asupra rețelelor derivate, T. 156—1913. 

25. Reţele reciproc derivate, T. 156—1918. 

26. Generalizarea suprafețelor minima neeuclidiene, 
T. 156—1918. 

27. Reţele conjugate cu şir Laplace periodic, T. 157— 
1914, 

28. Reţele cu invarianți egali şi şir Laplace periodic, 
T. 157—1914. 

29. Asupra unor rețele de puncte, T. 174—1922. 

30. Reprezentarea geodezic afină a suprafețelor, T. 
178—1924. 

31. Asupra unor curbe strîmbe, T. 180—1925. 

32. Asupra unor congruențe, T. 182—1926. 

33. O nouă clasă de congruențe, T. 182—1926. 

34. Asupra unui sistem de ecuații cu derivate parțiale, 
T. 184—1927. 

35. Curbe pătratice, T. 193—1931. 

36. Asupra reprezentării conforme, T. 195—1932. 

37. Asupra funcțiilor raționale osculatoare la o funcție 
analitică, T. 197—1933. 

38. Asupra unor rețele, T. 200—1935. 

39. Asupra cîtorva proprietăți afine, T. 200—1935. 

40. O deformare de ordin superior, T. 202—1936. 

41. Asupra unor curbe pătratice şi asupra deplasării 
cu un parametru, T. 205—1937. 


b) Analele ştiinţifice ale Școlii Normale Superioare 
din Paris. 

1. Congruenţele ciclice şi sisteme triplu conjugate 
(teza de doctorat), T. 16—1899. 

2. Asupra unor curbe strîmbe, T. 28—1911. 

3. O nouă clasă de curbe, T., 42—1924. 


c) Buletinul Științelor matematice, Seria 2-a, Paris. 
l. Asupra sistemelor ciclice, T. 22—1898. 
2. Asupra deformării pătraticilor de revoluţie, T. 23— 
1899. 
. Asupra unor sisteme triplu conjugate, T. 23—1899. 
. Asupra unei clase de ecuaţii Laplace, T. 24—1900. 
5. Asupra unei proprietăţi caracteristice a suprafeţelor 
de revoluţie, T. 31—1907. 
6. Asupra reţelelor conjugate cu invarianţi egali a unei 
quadrice, T. 36—1912, 


A vo) 


d) Buletinul Secţiunii Științifice a Academiei Române. 


l. Asupra rețelelor derivate, T. L—1913. 

. O generalizare a suprafeţelor minima, T. 1—1913. 

3. Asupra reţelelor R cu şir Laplace periodic, T. 
2—1914. 

4. O clasă specială de suprafețe (două memorii) T. 
383—1914. 

5. Reţele conjugate cu şir Laplace periodic, T. 3— 
1915. 

6. Asupra unor perechi de suprafețe aplicabile, T. 
4—1915. 

7. Asupra unei probleme a lui Guichard, T. 5—1916. 

8. O nouă proprietate a congruenţelor de drepte. T. 
18—1936. 

9. Deformarea unei clase de suprafeţe tetraedrale. — 
1913. 


e) Dările de seamă ale cercului matematic din Palermo. 


1. O clasă nouă de suprafeţe, T. 25—1908; T. 28— 
1909. 


f) Buletinul Societăţii de ştiinţe din Bucureşti. 


1. Reţele conjugate pe o suprafaţă. — 1901. 

2. Asupra curburii totale a suprafeţelor riglate, T. 
17—1909. 

3. O problemă de geometrie infinitezimală, T. 18— 
1910. 

4. Mişcare cu un parametru a unui solid, T. 40—1938. 


g) Buletinul de Matematici şi Fizică, pure şi aplicate, 
al Școlii Politehnice din Bucureşti. 


l. Asupra unor proprietăţi pătratice, T. 1—1929. 
2. Asupra unor proprietăţi afine, T. 6—1936. 
3. Metoda lui Kubota, T. 8—1937. 


h) Comunicări la congresele internaţionale de ma- 
tematici. 


1. Asupra unei noi clase de suprafeţe, Congresul din 
1908-—ROMA. 

2. Asupra suprafeţelor isotermice, Corigresul din 1912— 
CAMBRIDGE. 

3. O nouă problemă asupra şirurilor lui Laplace, Con- 
gresul din 1928, TORONTO. 

4. Asupra curbelor pătratice, Congresul din 1932— 
ZURICH. 

5. O clasă de reţele. — Reţele şi congruenţe, Con- 
gresul Interbalcanic 1934, ATENA. 

6. Asupra geometriei diferenţiale a ecuaţiei Laplace, 
Congresul din 1936, OSLO. 


În alte periodice străine sunt publicate încă 11 me- 
morii şi articole privitoare la rezultatele cercetărilor 
sale. De asemenea, în Gazeta Matematică a publicat 
31 de articole şi 20 de note. 

